ރިޔާސީ ބަޔާން 2006 - The President's Office\nރިޔާސީ ބަޔާން 2006\n23 ފެބުރުވަރީ 2006، ރިފަރެންސް: 2006\nبسـم اللّه الرّحـمٰـن الـرّحيـم\nالحمد للـه ذى العـرش رفيـع الدرجـات، شـرع للحـاكمين والمحكـومين الحقـوق والواجبـات. والصلاة والسلام على سيـدنـا محمـد، خـاتم النبـوة والرسـالات، بين للجميع حدود الحـريـات والمسئوليـات، وعلى آلـه وأصحـابـه، الذيـن كانـواللأمـة خيـرالهـداة وأحسن القدوات.\nރައްޔިތުންގެ މަޖިލީހުގެ ޢިއްޒަތްތެރި ރައީސް:\nالسّـلام عليـكم ورحمــة اللّـه وبـركاتـه،\nމިއަދު އަޅުގަނޑު މި ޢިއްޒަތްތެރި މަޖިލީހަށް މިއައީ، ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 42 ވަނަ މާއްދާގައިވާ ގޮތުގެމަތިން، ސަރުކާރުގެ ސިޔާސަތު ހާމަކުރާ ބަޔާނެއް ދިނުމަށް. އަދި ޤާނޫނު ނަންބަރު 68/1ޖ. ގައިވާ ގޮތުގެމަތިން، ރައްޔިތުންގެ މަޖިލިސް މިއަހަރަށް ހުޅުވައިދިނުމަށް.\nއަޅުގަނޑު މަޖިލީހަށް އައުމުން، މަޖިލީހުގެ ޢިއްޒަތްތެރި ރައީސް، މަޖިލީހުގެ ޢިއްޒަތްތެރި މެންބަރުންގެ ނަންފުޅުގައި ވިދާޅުވި މަރްޙަބާއަށްޓަކައި، މަނިކުފާނަށާއި، ޢިއްޒަތްތެރި މެންބަރުންނަށް، އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން.\nކުރީ އަހަރުތަކެކޭ އެއްފަދައިން، މިއަހަރުވެސް، ދިވެހި ސަރުކާރުގެ މައިގަނޑު ސިޔާސަތުގެ ބިންގަލަަކަށްވާނީ:\n•\tރާއްޖޭގެ މިނިވަންކަމާއި ސިޔާދަތު ޙިމާޔަތް ކުރުމާއި، ރާއްޖޭގެ ރައްޔިތުންގެ މަތިވެރި އިސްލާމީ ޢަޤީދާ ރައްކާތެރި ކުރުމަށް މަސައްކަތްކުރުން.\n•\tއަދި، ސުނާމީ ކާރިސާގެ ސަބަބުން ރާއްޖެއަށް ލިބުނު ބޮޑެތި ގެއްލުންތައް ފޫބައްދައި، ޤައުމު އަލުން ބިނާކުރުމަށް ކުރަމުން މިގެންދާ މަސައްކަތްތައް، މާތްاللّهގެ ވާގިފުޅާއެކު، ވަރަށް ޚާއްޞަ ގޮތެއްގައި ކުރިޔަށް ގެންދިޔުން.\n•\tހަމައެޔާއެކު، ރައްޔިތުންނަށް އިތުރު ކުރިއެރުމާއި އުފާ ފާގަތިކަމާއި ތަނަވަސްކަން ހޯދައިދިނުމަށް މަސައްކަތް ކުރުން.\n•\tއަދި ދިވެހި ރައްޔިތުންގެ ޙައްޤުތައް ރައްކާތެރި ކުރުމާއި، ރައްޔިތުންގެ މެދުގައި އިޖްތިމާޢީ ހަމަޖެހުމާއި އެއްބައިވަންތަކަން ޤާއިމު ކުރުމާއި، ޤައުމުގެ އަމަންއަމާންކަމާއި ސުލްޙަމަސަލަސްކަން ދެމެހެއްޓުމަށް މަސައްކަތް ކުރުން.\n•\tއަދި ރާއްޖޭގެ ދީމުޤްރާޠީ ނިޒާމު އިތުރަށް ވަރުގަދަ ކުރުމަށް ސަރުކާރުން ފަށްޓާފައިވާ އިޞްލާޙީ ޕްރޮގްރާމް، ހަލުވިކަމާއެކު ކުރިޔަށް ގެންދިޔުމަށް މަސައްކަތްކުރުން.\nހިންގުމުގެ ދާއިރާގައި ސަރުކާރުގެ ސިޔާސަތަކަށްވާނީ:\n•\tރައްޔިތުންނަށް ބޭނުންވާ ޚިދްމަތްތައް ވާސިލުކޮށްދެވޭނެ މިހާރަށްވުރެ ހަރުދަނާ ނިޒާމެއް ޤާއިމު ކުރުމާއި، ރާއްޖޭގައި ލާމަރްކަޒީ އުސޫލުން އެފަދަ ޚިދްމަތްތައް ދެވޭގޮތަށް، ސަރުކާރުގެ ހިންގުމުގެ އިދާރީ އޮނިގަނޑު ބައްޓަން ކުރުން.\n•\tއަދި ސަރުކާރުގެ މުއައްސަސާތަކުންދޭ ޚިދްމަތުގެ ފެންވަރު ބަލަމުން ގެންދެވޭނެ ފުރިހަމަ ނިޒާމެއް ޤާއިމު ކުރުމާއި، ރައްޔިތުންނަށްދޭ ޚިދްމަތުގެ ފެންވަރު މަތިކޮށް ހަލުވިކުރުމާއި، ސަރުކާރުގެ ހިންގުމަށް ގެންނަންޖެހޭ ބަދަލުތަކާއި އިޞްލާޙުތައް ގެންނަމުން ގެންދިޔުން.\nއިޤްތިޞާދީ ދާއިރާއިން ސަރުކާރުގެ ސިޔާސަތަކަށްވާނީ:\n•\tރާއްޖޭގެ މަސްވެރިކަމާއި ފަތުރުވެރިކަމާއި ވިޔަފާރިއާއި ދަނޑުވެރިކަމާއި މަސައްކަތްތެރިކަން ތަރައްޤީކޮށް، މި މުހިންމު ދާއިރާތަކުގައި ނުހަނު ބުރަކޮށް ހަރަކާތްތެރިވާ އެންމެންނަށާއި، މުޅި ޤައުމަށް ލިބޭ އާމްދަނީ އިތުރުކުރުމަށް މަސައްކަތް ކުރުން.\n•\tޖުމްލަ ގޮތެއްގައި ދަންނަވާނަމަ، އިޤްތިޞާދީ ފައިދާ، ރާއްޖޭގެ ހުރިހާ ރައްޔިތުންނަށް ފޯރުވައިދިނުމަށް މަސައްކަތްކުރުން.\nއިޖްތިމާޢީ ދާއިރާއިން ސަރުކާރުގެ ސިޔާސަތަކަށްވާނީ:\n•\tމަސްތުވާ ތަކެތީގެ ނުރައްކަލުން ދިވެހި ޤައުމު ސަލާމަތް ކުރުމާއި، ކުށްކުރުން މަދުކުރުވުން.\n•\tދިވެހި މުޖްތަމަޢަކީ، އުފާވެރި، ބަދަހި ޢާއިލާތަކެއް ދިރިއުޅޭ އެކުވެރި މުޖްތަމަޢަކަށް ހެދުމާއި، އަފްރާދުންނާއި ޖަމާޢަތްތަކުގެ ޙައްޤުތައް ރައްކާތެރިކޮށްދިނުމާއި، ޖިންސުގެ ހަމަހަމަކަމުގެ އުސޫލު ހިފެހެއްޓުމާއި، ޒުވާނުންގެ ކުރިއެރުމަށް މަސައްކަތް ކުރުން.\n•\tއަދި ރާއްޖޭގައި ދެވޭ ތަޢްލީމުގެ ފެންވަރު މަތިކޮށް، ތަޢްލީމުގެ ފުރްޞަތުތައް ފުޅާކުރުމާއި، އެކިއެކި ހުނަރުތައް ތަރައްޤީ ކުރުން.\n•\tހަމައެއާއެކު، ޞިއްޙީ ޚިދްމަތްތައް ފުޅާކޮށް، ޞިއްޙީ ހޭލުންތެރިކަން އިތުރުކުރުން.\nރާއްޖޭގެ ޚާރިޖީ ސިޔާސަތަކަށްވާނީ:\n•\tރާއްޖޭގެ މިނިވަންކަމާއި ސިޔާދަތު ރައްކާތެރި ކުރުމާއި، ބައިނަލްއަޤްވާމީ ޞުލްޙައާއި، އެއްބާރުލުމަށް މަސައްކަތް ކުރުމާއި، ބޭރު ދުނިޔޭގައި ދިވެހިރާއްޖޭގެ ޤަދަރާއި ކަރާމާތް އުފުލުން.\n•\tއަދި ބޭރު ޤައުމުތަކާއި ބައިނަލްއަޤްވާމީ މުޖްތަމަޢާ ރާއްޖެއާ ދެމެދު އުފެދިފައިވާ ރަޙްމަތްތެރިކަމުގެ ގުޅުންތައް، އިތުރަށް ބަދަހިކޮށް، އެފަދަ އިތުރު ގުޅުންތައް އުފެއްދުން.\nއަޅުގަނޑު ކުރިއަށް މިގެންދާ އިޞްލާޙީ އެޖެންޑާގެ ތެރެއިން މުހިންމު ބައެއް ކަންތައްތައް މިހާރުވަނީ ކުރެވިފައި. އޭގެތެރޭގައި، ސިޔާސީ ޕާޓީގެ ނިޒާމު ތަޢާރުފު ކުރުމާއި، ޖުޑީޝަލް ސަރވިސަސް ކޮމިޝަން އުފެއްދުމާއި، މީޑިއާގެ މިނިވަންކަން ހަރުދަނާކުރުމާއި، އިންސާނީ ޙައްޤުތައް އިތުރަށް ޙިމާޔަތް ކުރުން ހިމެނޭ.\nރައްޔިތުންގެ މަޖިލީހުގެ މިއަހަރުގެ ފުރަތަމަ ދައުރަށް، ސަރުކާރުން ހުށަހަޅާ ގިނަ ބިލުތަކަކީވެސް، އިޞްލާޙީ އެޖެންޑާގެ ތަފާތު ދާއިރާތައް ތަންފީޒު ކުރުމުގެ މަޤްޞަދުގައި ހުށަހަޅާ ބިލުތަކެއް. މީގެތެރޭގައި، ސިޔާސީ ޕާޓީއާބެހޭ ބިލަކާއި، ސިފައިންނާބެހޭ ބިލަކާއި، ފުލުހުންނާބެހޭ ބިލަކާއި، ދިވެހިރާއްޖެއަށް އާ ޤާނޫނުލްޢުޤޫބާތެއް ތަޢާރުފް ކުރުމުގެ ބިލެއް ހިމެނޭ.\nމި ބިލުތަކުގެ އިތުރަށްވެސް، އިޞްލާޙީ އެޖެންޑާގެ އެކިބައިތައް ތަންފީޒު ކުރުމަށްޓަކައި ގިނަ އަދަދެއްގެ ބިލުތައް މިއަހަރުގެ ތެރޭގައި ރައްޔިތުންގެ މަޖިލީހަށް ހުށަހެޅުމުގެ މަސައްކަތް ކުރިޔަށް އެބަގެންދަން. މީގެއިތުރުން، އިޖްތިމާޢީ އަދި އިޤްތިޞާދީ ދާއިރާގެ މުހިންމު ބިލުތަކެއްވެސް، މިއަހަރުގެ ތެރޭގައި ރައްޔިތުންގެ މަޖިލީހަށް ހުށަހެޅޭނެ.\nޤާނޫނުއަސާސީ އިޞްލާޙު ކުރުމުގެ މަސައްކަތަކީވެސް، އިޞްލާޙީ އެޖެންޑާގެ ވަރަށް މުހިންމު ބައެއް. މިކަން މިހެން އޮތުމާއެކު، އެއްރޫޙެއްގައި މަސައްކަތް ކުރައްވައިގެން، ޤާނޫނުއަސާސީ އިޞްލާޙު ކުރުމުގެ މަސައްކަތް، ވެވަޑައިގެންނެވި އެންމެ އަވަހަކަށް ނިންމަވައިދެއްވުމަށް، ރައްޔިތުންގެ ޚާއްޞަ މަޖިލީހަށް، މި ފުރްޞަތުގައިވެސް، އަޅުގަނޑު ގޮވާލަން.\nޝަރްޢީ ނިޒާމު އިތުރަށް ފުޅާކުރުމަށްޓަކައި، މިއަހަރުގެ ތެރޭގައި، އާބިޓްރޭޝަން ނުވަތަ ޞުލްޙަކޮށްގެން މައްސަލަތައް ޙައްލުކުރެވޭނެ ނިޒާމެއް، ޤާއިމު ކުރުމުގެ މަސައްކަތް ފެށިގެންދާނެ.\nސަރުކާރުގެ ހިންގުން އިތުރަށް ހަރުދަނާކޮށް، ސަރުކާރުގެ ވަޒީފާއާބެހޭ ކަންތައްތައް ހިންގުމަށް، ސިވިލް ސަރވިސް ކޮމިޝަނެއް އުފެއްދުމަށްޓަކައި ކުރަންޖެހޭ މަސައްކަތްތައް މިހާރުދަނީ ކުރެވެމުން. އަދި ސަރުކާރުގެ މުވައްޒަފުންގެ ފެންވަރު މަތިކުރުމާއި، ހިންގުމުގެ ދާއިރާގެ ތަފާތު ހުނަރުތަކުގެ ތަމްރީނުތައް ދިނުމަށްޓަކައި، ޕަބްލިކް ސަރވިސް ޓްރޭނިންގ އިންސްޓިޓިއުޓެއް ޤާއިމު ކުރުމަށްވެސް ވަނީ ރޭވިފައި.\nރާއްޖޭގެ އިޤްތިޞާދު 2004 ވަނަ އަހަރު ވަނީ 9.5 އިންސައްތައިގެ ކުރިއެރުމެއް ހޯދާފައި. އެހެން ނަމަވެސް، ސުނާމީ ކާރިސާގެ ސަބަބުން ރާއްޖޭގެ ފަތުރުވެރިކަން ވަރަށް ބޮޑަށް ދަށަށް ދިޔުމާއި، ތައްޔާރީ އަންނައުނުގެ ބާވަތްތައް އެކްސްޕޯޓް ކުރުން ހުއްޓުމުގެ ނަތީޖާއެއްގެ ގޮތުން، ރާއްޖޭގެ އިޤްތިޞާދީ ކުރިއެރުން 2005 ވަނަ އަހަރު ވަނީ، ވަރަށްބޮޑުތަން ދަށަށްގޮސްފައި.\nސުނާމީ ކާރިސާގެ ސަބަބުން ރާއްޖެއަށް ލިބުނު ބޮޑެތި ގެއްލުންތައް ފޫބެއްދުމަށް ކުރެވެންހުރި ހުރިހާ މަސައްކަތްތަކެއް، މާތްاللّهގެ ވާގިފުޅާއެކު، ހުއްޓުމެއްނެތި މިއަހަރުގެ ތެރޭގައިވެސް ކުރަމުން ގެންދާނަން. މި މަސައްކަތްތައް ކާމިޔާބުކަމާއެކު ކުރިޔަށް ގެންދިޔުމުގައި، ދިވެހި ރައްޔިތުން ދައްކަވާދެއްވާފައިވާ އެއްބާރުލެއްވުމާއި، އެއްބައިވަންތަކަމުގެ ރީތި ނަމޫނާއަށްޓަކައި، ދިވެހި ރައްޔިތުންނަށް އަޅުގަނޑު ޝުކުރު ދަންނަވަނީ، ހިތުގެ އެންމެ ފުންމިނުން.\nރާއްޖެއަށް އެހީދޭނެކަމަށް ބުނެފައިވާ ބައެއް ޤައުމުތަކުންނާއި ޖަމާޢަތްތަކުން އެ އެހީތައް އަދި ލިބިފައި ނުވާތީ، އެ އެހީތައް ހޯދުމަށާއި، ބޭރުގެ އިތުރު އެހީ ހޯދުމަށްވެސް، އާ ބާރަކާއެކު ސަރުކާރުން މިހާރުވެސް މަސައްކަތް ކުރަމުން އެބަގެންދަން.\nސުނާމީ ކާރިސާއާ ގުޅިގެން، ގެދޮރު އިމާރާތް ކުރުމަށާއި، ގެދޮރު މަރާމާތު ކުރުމަށް، ސަރުކާރުން ހިންގަމުން މިގެންދާ މަޝްރޫޢުގެ މަސައްކަތްތަކާއި، ބޭރުގެ އެކިއެކި ޤައުމުތަކާއި، އެކިއެކި ޖަމްޢިއްޔާތަކުގެ އެހީގައި އެކިރަށްރަށުގައި އިމާރާތް ކުރެވޭ ގެތައް، އިމާރާތް ކުރުމުގެ މަސައްކަތް ދަނީ ހިނގަމުން. އަދި މަސައްކަތް ނިމެމުންދާވަރަކުން ދާއިމީ ގޭގެއަށް މީހުން ދަނީ ބަދަލުވަމުން.\nސުނާމީ ކާރިސާއަށްފަހު ރާއްޖެއަށް ޒިޔާރަތްކުރި ފަތުރުވެރިންގެ އަދަދު، ވޭތުވެދިޔަ އަހަރު މަދުވި ކަމުގައިވިޔަސް، ސަރުކާރާއި ފަތުރުވެރިކަމުގެ ދާއިރާާއިން މިދިޔަ އަހަރު ކުރި ގިނަގުނަ މަސައްކަތްތަކުގެ ސަބަބުން، ރާއްޖޭގެ ފަތުރުވެރިކަން އަހަރު ނިމުނުއިރު ވަނީ، ވަރަށްބޮޑުތަން ރަނގަޅުވާން ފަށާފައި.\nފަތުރުވެރިކަމަކީ، ރާއްޖޭގެ އިޤްތިޞާދީ ދާއިރާތަކުގެ ތެރެއިން އެންމެބޮޑު ފައިދާއާއި މަންފާ ލިބޭ ދާއިރާ ކަމަށްވާތީ، ޓޫރިސްޓް ރިޒޯޓު ހެދުމަށް އިތުރު 35 ރަށެއް ދޫކުރުމުގެ މަސައްކަތް، އިރާދަކުރެއްވިއްޔާ ވަރަށް އަވަހަށް ފެށޭނެ. އަދި ރިޒޯޓު ތަރައްޤީ ކުރުމުގައި ސަރުކާރާއެކު ބައިވެރިވުމަށް، ރައްޔިތުންގެ ތެރެއިން އެދޭ ބަޔަކަށް ހިއްސާ ގަނެގެން ބައިވެރިވެވޭގޮތަށް، ޕަބްލިކް ކުންފުންޏެއް ވަރަށް އަވަހަށް ޤާއިމު ކުރެވޭނެ.\nމީހުން ދިރިއުޅޭ ސަރަޙައްދަކާ އެއްގަމުން ގުޅިފައިވާ ސަރަޙައްދުތަކުގައި ބިނާކުރެވޭ ރިޒޯޓުތަކަކީ، އެ ސަރަޙައްދެއްގައި ދިރިއުޅޭ ދިވެހިންނަށާއި، ރާއްޖޭގެ އެހެން ސަރަޙައްދުތަކުގައި ދިރިއުޅޭ ދިވެހިންނަށްވެސް ހިއްސާ ގަނެވޭގޮތަށް އުފައްދާ، ސަރުކާރާއި ރައްޔިތުން ބައިވެރިވާ ކުންފުންޏަކުން ތަރައްޤީކުރާ ރިޒޯޓުތަކަކަށް ހެދުމަށްވެސް، ސަރުކާރުން މިހާރު ވާނީ ނިންމާފައި.\nރާއްޖޭގެ މަސްވެރިކަމާއި ދަނޑުވެރިކަމުގެ ދާއިރާ، އަމިއްލަ ފަރާތްތަކުގެ އިންވެސްޓްމަންޓަށް އިތުރަށް ހުޅުވާލައިގެން، ރާއްޖޭގެ އިޤްތިޞާދީ ކުރިއެރުން ހަލުވިކުރުމަށާއި، ދިވެހިންނަށް ވަޒީފާގެ ފުރްޞަތުތައް ހޯދައިދިނުމުގެ އިތުރު މަސައްކަތްތަކެއްް އިރާދަކުރެއްވިއްޔާ މިއަހަރުގެ ތެރޭގައި ފެށޭނެ. އަދި މަސްވެރިކަމާއި ދަނޑުވެރިކަމަކީ، ރައްޔިތުންނަށް ބޭނުންވާ މިންވަރަށް އޮށްޓަރު ރަނގަޅު ކާނާ ލިބިދިނުމުގެ ވަސީލަތްތަކަކަށް ހެދުމަށާއި، ދަނޑުވެރިކަމުގެ ބާވަތްތައް ދެމެހެއްޓެނިވި ގޮތަކަށް އިތުރުކުރުމަށް މަސައްކަތް ކުރެވޭނެ.\nމި ފުރްޞަތުގައި، މަސްވެރިން ބާނާ މަސް ގަނެ ފިނިކޮށްފައި ބެހެއްޓުމުގެ ޖާގަ އިތުރު ކުރުމުގެ މަސައްކަތް، ޚާއްޞަ މަސައްކަތެއްގެ ގޮތުގައި ސަރުކާރުން މިއަހަރު ކުރަމުން ގެންދާނެ ވާހަކަވެސް ދަންނަވަން.\nރާއްޖޭގެ ތަރައްޤީއާއި އިޤްތިޞާދު ކުރިއަރުވައި، ރައްޔިތުންގެ ދިރިއުޅުމުގެ ފެންވަރު މަތިކުރެވޭނީ، ބޭރުގެ އިންވެސްޓަރުންނަށްވެސް، ރާއްޖޭގައި އިންވެސްޓް ކުރެވޭނެ ގިނަ ދާއިރާތަކެއް ކަނޑައެޅިގެން ކަމަށްވާތީ، އެފަދަ ފުރްޞަތުތައް ހުޅުވާލުމުގެ މަސައްކަތް، މާތްﷲގެ ވާގިފުޅާއެކު މިއަހަރުގެ ތެރޭގައި ކުރަމުން ގެންދާނަން. އަދި ރާއްޖޭގައި ވިޔަފާރިއަށް ފަހި މާޙައުލެއް ޤާއިމު ކުރުމަށްޓަކައި، އެކަމަށް ބޭނުންވާ ޤާނޫނީ އޮނިގަނޑު އެކުލަވާލުމުގެ މަސައްކަތްވެސް، އިރާދަކުރެއްވިއްޔާ މިއަހަރުގެ ތެރޭގައި ކުރެވޭނެ.\nއާބާދީއާއި ތަރައްޤީ އެއްފަސްކުރުމުގެ ސިޔާސަތުގެ ދަށުން، ދިރިއުޅެން ފަސޭހަ ބޮޑެތި ރަށްރަށަށް މީހުން ބަދަލުކުރުމުގެ މަޝްރޫޢުގެ މަސައްކަތްތައްވެސް، ދަނީ ހިނގަމުން. ސުނާމީ ކާރިސާގެ ސަބަބުން ގެދޮރު ނެތިދިޔަ މީހުންނާއި، ދިރިއުޅެން ފަސޭހަ ރަށްރަށަށް ބަދަލުވާން އެދޭ މީހުންވެސް، އެފަދަ ރަށްރަށަށް މިގެންދަނީ ބަދަލުކުރަމުން.\nމިގޮތުން، އެއްރަށުން އަނެއް ރަށަށް މީހުން ބަދަލުކުރުމުގެ މަސައްކަތް، މިއަހަރުވެސް އިރާދަކުރެއްވިއްޔާ ހިނގަމުންދާނެ. އަދި މީހުން ބަދަލުކުރުމަށް ބޭރުގެ އެކިއެކި ޖަމާޢަތްތަކުގެ އެހީގައި ހިނގަމުންދާ މަޝްރޫޢުގެ މަސައްކަތްތައްވެސް ކުރިޔަށްދާނެ.\nމޯލްޑިވްސް ކޮލެޖް އޮފް ހަޔަރ އެޑިޔުކޭޝަން، މިއަންނަ އަހަރުން ފެށިގެން ޔުނިވަރސިޓީއަކަށް ބަދަލުކުރުމަށް ހަމަޖެހިފައިވާތީ، އެކަމާ ގުޅިގެން ޢަމަލީ ގޮތުން ކުރަންޖެހޭ މަސައްކަތްތައް، މިހާރު މިގެންދަނީ ކުރަމުން. ރާއްޖޭގައި ޔުނިވަރސިޓީއެއް އުފެދޭކަން އެއީ، ތަރައްޤީގެ މަގުގައި ރާއްޖެ ހާސިލުކުރާ ވަރަށް މުހިންމު ލަނޑުދަނޑިއެއް ކަމަށް އަޅުގަނޑު ދެކެން.\nރާއްޖޭގައި ސާނަވީ ތަޢްލީމު ފުޅާކުރުމުގެ މަރްޙަލާގެ ތެރޭގައި، ސާނަވީ ފެންވަރަށް ކިޔަވައިދޭ ދިވެހިންގެ ނިސްބަތް އިތުރުކުރުމަށްވެސް، މިގެންދަނީ މަސައްކަތް ކުރަމުން.\nދިވެހި ރައްޔިތުންގެ ޞިއްޙީ ދުޅަހެޔޮކަމަކީ، ސަރުކާރުން ވަރަށްބޮޑު އިސްކަމެއްދޭ ކަމެއް ކަމަށްވާތީ، ޞިއްޙީ ފަރުވާއަށް ބޭނުންވާ މީހުންނަށް، އިތުބާރާއެކު ޞިއްޙީ ފަރުވާ ލިބޭނެ ނިޒާމެއް ޤާއިމުވެފައި އޮތުމުގެ މުހިންމުކަން ވަރަށްބޮޑު.\nއެހެންކަމުން، ހެލްތް އިންޝުއަރެންސް ސްކީމެއްގެ ޚިދްމަތް ލިބިދެވޭނެ ގޮތަކާމެދު ކުރެވުނު ދިރާސާތަކުގެ އަލީގައި، ޤާއިމުކުރެވޭ ހެލްތް އިންޝުއަރެންސް ސްކީމެއް، އިރާދަކުރެއްވިއްޔާ މިއަހަރުގެ ތެރޭގައި ތަޢާރުފު ކުރެވޭނެ.\nމި ސްކީމް ފުރަތަމަ ތަޢާރުފު ކުރެވޭނީ، ސަރުކާރުގެ މުވައްޒަފުންނަށް. މި ނިޒާމު ހިންގަން ފެށުމަށްފަހު، ސަރުކާރުގެ ކުންފުނިތަކާއި، އަމިއްލަ ފަރާތްތަކުގައި ވަޒީފާ އަދާކުރާ މީހުންނާއި، އާންމުންގެ ތެރެއިން މި ސްކީމްގައި ބައިވެރިވާންއެދޭ މީހުންނަށް، މި ސްކީމް ފުޅާކުރެވޭނެ.\nއަތޮޅު ހޮސްޕިޓަލް ޤާއިމު ނުކުރެވިހުރި އަތޮޅުތަކުގައި، މާތްاللّهގެ ވާގިފުޅާއެކު، މިއަހަރު އަތޮޅު ހޮސްޕިޓަލް އުފައްދައި، އެ ހޮސްޕިޓަލުތަކުގައި ޚިދްމަތްދޭން ފެށޭނެ. އަދި އިންދިރާގާނދީ މެމޯރިއަލް ހޮސްޕިޓަލުންދޭ ޚިދްމަތްތަކުގެ ފެންވަރު ރަނގަޅު ކުރުމަށާއި، ޚިދްމަތް ފުޅާކުރުމަށް އިތުރު މަސައްކަތްތަކެއް ކުރެވޭނެ.\nމީގެއިތުރުން، އަތޮޅުތަކަށް އަމާޒުކޮށްގެން އިތުރު ރަށްރަށުގައި ޞިއްޙީ މަރްކަޒުތަކާއި ހެލްތް ޕޯސްޓް އުފައްދައި، އަތޮޅުތަކުގައި ދެވޭ ޞިއްޙީ ޚިދްމަތްތަކަށް މިހާރަށްވުރެ ލުއިފަސޭހަ ގޮތްތައް ހޯދައިދެވޭތޯ، މިގެންދަނީ މަސައްކަތް ކުރަމުން.\nދުނިޔޭގައި މިވަގުތު ދޫނި ރޯގާ ވަރަށް ހަލުވިކޮށް ފެތުރެމުންދާތީ، ރާއްޖޭގައިވެސް، މި ވަބާއިން ރައްކާތެރިވުމަށްޓަކައި، އަޅަންވީ ފިޔަވަޅުތަކާމެދު ލަފާ ދެއްވުމަށް، ވަޒީރުންގެ ކޮމިޓީއެއް މިހާރު ވަނީ އުފައްދާފައި. ބައެއް ފަރާތްތަކަށް ވަގުތީ ދަތިތަކެއް ކުރިމަތިވިޔަސް، ސަރުކާރުގެ ކަމާބެހޭ ދާއިރާތަކުން ދެއްވާ އިރްޝާދުތަކާ އެއްގޮތްވާ ގޮތުގެމަތިން، މުޅި ޤައުމުގެ ސަލާމަތަށްޓަކައި ރައްކާތެރިކަމުގެ ފިޔަވަޅުތައް އެޅުމަކީ، ހުރިހާ އެންމެންގެ އެއްބާރުލުން ލިބުން ވަރަށް މުހިންމު ކަމެއް.\nޢާއިލީ ގުޅުންތައް ބަދަހިކުރުމަށް ކުރަމުން މިގެންދާ މަސައްކަތްތަކުގެ ތެރޭގައި، ޢާއިލާއާބެހޭ ޤައުމީ ސިޔާސަތު އެކުލަވާލުން ހިމެނޭ. އަދި މާލޭގެ އަވަށްތަކުގަޔާއި، ރާއްޖޭގެ އަތޮޅުތަކުގައި އިޖްތިމާޢީ ރައްކާތެރިކަމުގެ މަރްކަޒުތަކެއް، އިރާދަކުރެއްވިއްޔާ ކުރިޔަށްއޮތް ތިންއަހަރުގެ ތެރޭގައި ޤާއިމުކޮށް ނިމޭނެ.\nމުސްތަޤްބަލުގެ ޖީލަކީވެސް، ޤައުމަށް ހެވާއި ލާބަ ހޯދައިދޭ ޖީލެއް ކަމަށް ހެދުމަށް، މިއަދުގެ ޒުވާން މައިންބަފައިންނަށް ބޭނުންވާ ހުނަރާއި މަޢްލޫމާތު ފޯރުވައިދިނުމަށްޓަކައި، ޒުވާން މައިންބަފައިންނަށް އަމާޒުކޮށްގެން، ތަމްރީނާއި ހޭލުންތެރިކަމުގެ ޕްރޮގްރާމުތަކެއް މިއަހަރުގެ ޒުވާނުންގެ ދުވަހު ފަށާގޮތަށް، މިހާރު ވަނީ ހަމަޖެހިފައި.\nމިއަދު ރާއްޖެއަށް ކުރިމަތިވެފައިވާ އެންމެބޮޑު އެއްމައްސަލައަކީ، މަސްތުވާ ތަކެތީގެ މައްސަލަ. މަސްތުވާ ތަކެތީގެ ނުރައްކަލުން ދިވެހި ޤައުމު ސަލާމަތް ކުރުމަށް ހިންގަމުން މިގެންދާ ޤައުމީ ކެމްޕޭނުގެ މަސައްކަތްތައް، އާ ބާރަކާއެކު މިހާރު ވަނީ ފެށިފައި.\nމަސްތުވާ ތަކެތީގެ ވަބާގައި ޖެހިފައިވާ މީހަކު، ތިމާގެ އަމިއްލަ ނަފްސަށް ދީފާނެ ގެއްލުމަކުން، ނުވަތަ އެހެންވެސް މީހަކަށް ކުރިމަތިކޮށްފާނެ ނުރައްކަލަކުން ސަލާމަތް ކުރުމުގެ ގޮތުން، އެފަދަ މީހަކު ޤާނޫނީ ހަމަތަކުގެ މަތިން މުޖްތަމަޢާ އެކަހެރިކޮށް، ފަރުވާ ދިނުމަށްޓަކައި، ޢަމަލު ކުރަންވީ ގޮތުގެ ގަވާއިދެއް އެކުލަވާލައި، އެ ގަވާއިދަށް މިހާރު ވަނީ ޢަމަލުކުރަން ފަށާފައި.\nމަސްތުވާ ތަކެތި ބޭނުންކުރާ މީހުންނަށް ފަރުވާ ދިނުމުގެ ނިޒާމު ފުރިހަމަކުރުމަށް ކުރާ މަސައްކަތްތަކުގެ ތެރޭގައި، މިހާރު ފަރުވާދޭ ދެ މަރްކަޒުގެ ޖާގަ ބޮޑުކުރުމާއި، ފަރުވާއަށް ބޭނުންވާ މީހުންނަށް، ފަސޭހަކަމާއެކު ފަރުވާ ލިބޭނެގޮތް ހަމަޖެއްސުން ހިމެނޭ. އަދި މަސްތުވާ ތަކެތި ބޭނުންކުރާ މީހުންނަށް، ފަރުވާ ދިނުމުގެ ކަންތައް އިތުރަށް ހަރުދަނާ ކުރުމުގެ ގޮތުން، ޤާނޫނީ ބިލެއް އެކުލަވާލައި އިރާދަކުރެއްވިއްޔާ މިއަހަރުގެ ތެރޭގައި، ރައްޔިތުންގެ މަޖިލީހަށް ހުށަހަޅާނެ ވާހަކަ ދަންނަވަން.\nރައްޔިތުންނަށް ހިޔާވަހިކަން ހޯދައިދިނުމަށް، ކުރަމުން މިގެންދާ މަސައްކަތްތަކުގެ ތެރޭގައި، ހުޅުމާލޭގައި މިހާރު ބިނާކުރެވެމުންދާ ގެތަކާއި، އެއްކޮޓަރީގެ ފްލެޓުތައް ޢިމާރާތްކޮށް، އިރާދަކުރެއްވިއްޔާ މިއަހަރު ނިންމައި، ކަނޑައެޅޭ އުސޫލަކުން އެތަންތަން ވިއްކަން ފެށޭނެ.\nމީގެއިތުރުން، ހުޅުމާލޭގައި އިތުރު ފްލެޓު ޢިމާރާތް ކުރުމުގެ މަސައްކަތާއި، އިތުރު ގޯތި ވިއްކުމުގެ މަސައްކަތްވެސް، މިއަހަރުގެ ތެރޭގައި ކުރުމަށް ވަނީ، ހަމަޖެހިފައި. އަދި ގެދޮރުވެނީގެ ގޮތުގައި ބިން ތަރައްޤީ ކުރުމަށްޓަކައި، އަމިއްލަ ފަރާތްތަކަށް ބިން ވިއްކުމުގެ މަސައްކަތް މިހާރު ވަނީ ފެށިފައި.\nރާއްޖޭގެ ތަރައްޤީގެ7ވަނަ ޤައުމީ މަޝްރޫޢުގެ ފުރަތަމަ ދެލިކޮޕީ މިހާރު ވަނީ، އެކުލަވާލައި ނިމިފައި. އަދި ސަރުކާރުގެ ދާއިރާތަކުން މިއަހަރުގެ ފުރަތަމަ ހަމަސްދުވަހުގެ ތެރޭގައި ހިންގަވަންޖެހޭ ކަންކަމުގެ ޢަމަލީ މަސައްކަތްވެސް، ވަނީ ފެށިފައި. މި މަޝްރޫޢާ ބެހޭގޮތުން، މިއަހަރުގެ ތެރޭގައި ސަރަޙައްދީ އަދި ޤައުމީ ފެންވަރުގައި މަޝްވަރާތައް ބާއްވައި، މިއަހަރުގެ ފަހުކޮޅު މި މަޝްރޫޢުގެ ލިޔުން ޢާންމުކޮށް ޝާއިޢު ކުރެވޭނެ ކަމަށް ފެނޭ.\nރަށްރަށަށް ކުރިމަތިވެފައިވާ ލަފާފުރުމުގެ ދަތިކަން ޙައްލުކުރުމަށް ހިންގަމުން މިގެންދާ ޚާއްޞަ މަޝްރޫޢުގެ ދަށުން، މިދިޔަ އަހަރު އެއްފަހަރާ ހަ ސަރަޙައްދެއްގައި މަސައްކަތް ކުރެވިފައިވޭ. އަދި މިއަހަރު މި މަސައްކަތް އިތުރަށް ހަލުވިކުރުމަށް ވަނީ ރޭވިފައި.\nރާއްޖޭގެ އާބާދީއާއި ދިރިއުޅޭ ތަންތަނުގެ ބޯހިމެނުން އަންނަ މާޗުމަހު ބޭއްވުމަށް ހަމަޖެހިފައިވާތީ، މި މަސައްކަތަށް ވަރަށް ފުރިހަމަ އެއްބާރުލެއްވުމެއް ދެއްވުމަށް، ރާއްޖޭގެ ރައްޔިތުންނަށް އަޅުގަނޑު އިލްތިމާސް ކުރަން.\nރާއްޖޭގެ ތިމާވެށީގެ ޙާލަތުގެ ނާޒުކުކަން، ސުނާމީ ކާރިސާގެ ސަބަބުން އިތުރަށް މިވަނީ ސާބިތުވެފައި. އެހެންކަމުން، ރާއްޖޭގެ ތިމާވެށްޓަށް ކުރިމަތިވަމުންދާ މައްސަލަތަކާއި އަޅުގަނޑުމެންގެ ދިރިއުޅުމާ ހުރި ގުޅުންތަކާމެދު އިތުރަށް ހޭލުންތެރިވެ، ރާއްޖޭގެ ތިމާވެށި ރައްކާތެރިކުރުމުގައި އެންމެންގެ ޒިންމާއާއި އެއްބާރުލުން އިތުރުކުރުމަކީ، ރާއްޖޭގެ ތިމާވެށި ދުޅަހެޔޮކަންމަތީ ދެމެހެއްޓުމަށް، މިފަދަ ދަނޑިވަޅެއްގައި އެޅޭނެ ވަރަށް މުހިންމު ބާރެއް.\n2001 ން 2005 އަށް އެކުލަވާލެވުނު ރާއްޖޭގެ ޓެލެކޮމިއުނިކޭޝަން ސިޔާސަތުގެ ދަށުން މިހާތަނަށް ހާސިލު ވެފައިވާ ކަންތައްތަކާއި، ހާސިލުނުވެ ހުރި ކަންތައްތަކަށް ވިސްނައި، ކުރިޔަށްއޮތް ފަސްއަހަރަށް ޓެލެކޮމިއުނިކޭޝަންގެ ދާއިރާ ބައްޓަންކުރާނެ ސިޔާސަތެއް، މާތްﷲގެ ވާގިފުޅާއެކު މިއަހަރުގެ ތެރޭގައި އެކުލަވާލެވޭނެ. އަދި މިއަހަރު ޤާއިމު ކުރެވޭ ކޮމްޕިއުޓަރ ވިއުގަ މެދުވެރިކޮށް، އީ-ގަވަރންމަންޓް ނިޒާމެއް އުފެއްދުމުގެ ޢަމަލީ މަސައްކަތްތައް، އިރާދަކުރެއްވިއްޔާ، މިއަންނަ އަހަރުގެ މެދެއްހާ ހިސާބުގައި ނިމޭވަރުވާނެ.\nރާއްޖޭގެ ނޫސްވެރިކަމުގެ ދާއިރާއަކީ، މިނިވަން ދާއިރާއަކަށް ހެދުމަށާއި، ހަރުދަނާ އަދި ޒިންމާދާރު ގޮތެއްގައި މި ދާއިރާ ހިންގުމަށް މަގުފަހިކޮށްދިނުމުގެ ގޮތުން، އެކުލަވާލެވިފައިވާ ހަތަރު ބިލެއް މިހާރު ވާނީ ރައްޔިތުންގެ މަޖިލީހުގެ ފުރަތަމަ ދައުރަށް ފޮނުވާފައި. އަދި ބްރޯޑްކާސްޓިންގގެ ޤާނޫނީ ބިލަކާއި، ކޭބަލް ޓެލެވިޜަންގެ ޤާނޫނީ ބިލެއް އެކުލަވާލުމުގެ މަސައްކަތްވެސް، މިހާރު ހިނގަމުންދާ ވާހަކަ ދަންނަވަން.\nރާއްޖޭގެ ނޫސްވެރިކަމުގެ ދާއިރާ މިއަދު ކިތަންމެ މިނިވަންކޮށް އޮތްނަމަވެސް، މި މިނިވަންކަމުގެ ބޭނުންކޮށްގެން ޙަޤީޤަތާ ޚިލާފު މަޢްލޫމާތުތައް ފަތުރައި، މީހުންގެ އަބުރާބެހި، މުޖްތަމަޢުގައި ބައިބައިވުމާއި ހަމަނުޖެހުން އުފެއްދުމަށް، އެ މިނިވަންކަމުގެ ބޭނުން ކޮށްގެނެއް ނުވާނެ. ޒިންމާދާރު ނޫސްވެރިކަމުގެ ހަރުދަނާ ހަމަތަކާއި، އިސްލާމީ އުޞޫލުތަކާއި، ދިވެހި މުޖްތަމަޢުގެ ރީތި އަދަބުތައް އަޅުގަނޑުމެން ހިފަހައްޓަންޖެހޭނެ.\nރާއްޖޭގެ ސިޔާސީ މަސްރަޙަށް މިއަދު ބޮޑެތި ބަދަލުތަކެއް އަންނަމުންދާއިރު، އަޅުގަނޑުމެން އެންމެބޮޑު ސަމާލުކަމެއް ދޭންޖެހޭ ކަމަކީ، ޤައުމުގެ ހަމަޖެހުމާއި ޞުލްޙަމަސަލަސްކަން ދެމެހެއްޓުން. މިކަންކަން ދެމެހެއްޓުމުގައި، އިންސާނީ ކަރާމާތް ހިފެހެއްޓުމާއި، ޤާނޫނުތަކަށާއި ގަވާއިދުތަކަށް ޙުރްމަތްތެރިކޮށް ހިތުމާއި، އަޚްލާޤީ ރީތި އާދަތަކަށާއި އިޖްތިމާޢީ އަދަބުތަކަށް ފުރިހަމައަށް ތަބާވުމަކީ، ކޮންމެ ދިވެހި ރައްޔިތެއްގެ މައްޗަށްވެސް، އޮތް ޤައުމީ ވާޖިބެއް.\nއަޅުގަނޑުމެންގެ ތެރޭގައި ޤާނޫނުތަކަށާއި ގަވާއިދުތަކަށް ޙުރްމަތްތެރިކޮށް ހިތުން ކުޑަވަމުންދާތަން، މިހާރަކަށް އައިސް ވަރަށްބޮޑަށް ފެންނަމުންދާކަމީ، ވަރަށް ހިތާމަހުރި ކަމެއް. މިކަމުގެ ސަބަބުން، މުޅި މުޖްތަމަޢަށް އަސަރު ފޯރައި، ޤައުމީ އެއްބައިވަންތަކަމަށް ބުރޫއަރައި، އަޅުގަނޑުމެންގެ ޅަދަރިންގެ އަޚްލާޤަށް ނުބައި އަސަރުތަކެއް ކުރަމުން އެބަދޭ. އަދި މިއީ، ކުރިމަގުގެ ޖީލުތަކަށްވެސް އޮތް، ވަރަށްބޮޑު ނުރައްކަލެއް.\nއެހެންކަމުން، އަޅުގަނޑުމެންގެ ތެރެއިން ހަމަ ކޮންމެ މީހަކުވެސް، ޤާނޫނަށާއި ގަވާއިދަށް ފުރިހަމައަށް އިޙްތިރާމް ކުރުމަށް، މިއަދު އަޅުގަނޑު ވަރަށް ބޮޑަށް އިލްތިމާސް ކުރަން.\nއަޅުގަނޑު ހުށަހަޅާފައިވާ އިޞްލާޙީ އެޖެންޑާ ކުރިޔަށް ގެންދާނެ ގޮތަކާ ބެހޭގޮތުން މަގުޗާޓެއް ތައްޔާރު ކުރުމަށްޓަކައި، ސިޔާސީ ޕާޓީތައް ގުޅިގެން މަޝްވަރާ ބައްދަލުވުންތަކެއް ބޭއްވުމަށް، އަޅުގަނޑު ވާނީ ވޭތުވެދިޔަ އަހަރު ގޮވާލާފައި.\nއެހެން ނަމަވެސް، މިހާ ހިސާބަށް ދިޔައިރުވެސް މިކަމަށް އެކަށީގެންވާ އިޖާބައެއްވަނީ ނުލިބި. އިޞްލާޙީ މަސައްކަތްތަކަކީ، ލަސްކުރެވޭނެ މަސައްކަތްތަކެއް ނޫން. އެހެންކަމުން، އިޞްލާޙީ އެޖެންޑާގެ މުހިންމު ބައިތައް، ސަރުކާރުން ތަންފީޒު ކުރަން ޤަޞްދުކުރާ ގޮތުގެ މަގުޗާޓެއް، އަންނަ މާޗުމަސް ނިމުމުގެ ކުރިން ސަރުކާރުން އިޢްލާނު ކުރާނެ ވާހަކަ ދަންނަވަން. މި މަގުޗާޓުގައި، އިޞްލާޙީ އެޖެންޑާއާ ގުޅިފައިވާ ހުރިހާ މުހިންމު މަރްޙަލާތަކެއް ކަނޑައަޅައި، އެ މަރްޙަލާތައް ނިމެމުންދާނެ މުއްދަތުތައް ކަނޑައެޅިގެންދާނެ.\nއަޅުގަނޑު ޤަބޫލުކުރާ ގޮތުގައި، ރާއްޖޭގައި ހިނގަމުންދާ ސިޔާސީ ޕާޓީތައް ވާންޖެހޭނީ، ރާއްޖޭގެ ރައްޔިތުންނަށް މަންފާކުރަނިވި، ރާއްޖޭގެ ކުރިއެރުމަށާއި ތަރައްޤީއަށް ބޭނުންތެރި، އީޖާބީ ޚިޔާލުތަކެއް ހުށަހަޅާ ޕާޓީތަކަކަށް. ސިޔާސީ ޕާޓީތަކުގެ މަޤްޞަދު ތަފާތުވި ކަމުގައި ވިޔަސް، ޤައުމީ ކަންކަމުގައި، ހުރިހާ ޕާޓީތަކުންވެސް، އެއްވިސްނުމެއް ގެންގުޅުމުގެ މުހިންމުކަން ވަރަށްބޮޑު.\nވޭތުވެދިޔަ 2005 ވަނަ އަހަރަކީ، ރައްޔިތުންގެ މަޖިލީހުގެ މަސައްކަތްތައް ވަރަށް ފުޅާ ދާއިރާއެއްގައި ކުރެވުނު އަހަރެއް. މަޖިލީހަށް ހުށަހެޅޭ ބިލުތަކާ ބެހޭގޮތުންނާއި، މަޖިލީހުގައި ވާހަކަފުޅު ދައްކަވާ އެކިމައްސަލަތަކުގައި، މަޖިލީހުގެ ޢިއްޒަތްތެރި މެންބަރުން، މަޝްވަރާ ކުރައްވައި ބަހުސް ކުރައްވަމުން ގެންދަވާކަމީ، މަޖިލީހުގެ ޙަޤީޤީ ދައުރު ވަރަށްބޮޑަށް ފާޅުވެގެންދާ ކަމެއް.\nމަޖިލީހުގެ ޢިއްޒަތްތެރި މެންބަރުން، މިވޭތުވެދިޔަ އަހަރުވެސް އެބޭފުޅުންގެެ ވާޖިބުތަކާއި މަސްއޫލިއްޔަތުތައް އަދާކުރެއްވުމުގައި ކުރައްވާފައިވާ މަސައްކަތްޕުޅުތައް ހަނދާންކުރަމުން، މަޖިލީހުގެ ޢިއްޒަތްތެރި ރައީސަށާއި، ޢިއްޒަތްތެރި މެންބަރުންނަށް، އަޅުގަނޑު ވަރަށް އިޚްލާޞްތެރިކަމާއެކު ޝުކުރު ދަންނަވަން. އަދި ރާއްޖޭގެ ކުރިއެރުމަށާއި ތަރައްޤީއަށް ކުރަމުން މިގެންދާ މަސައްކަތްތަކުގައި، ޢިއްޒަތްތެރި މަޖިލީހުގެ ފުރިހަމަ އެއްބާރުލެއްވުމާއި އެހީތެރިކަން، ކުރިޔަށްއޮތް ތާނގައިވެސް، ސަރުކާރަށް ލިބެމުންދާނެކަމަށް، އަޅުގަނޑު ޔަޤީން ކުރަން.\nމިވާހަކަތައް ދަންނަވާލުމަށްފަހު، މާތްاللّهގެ އިސްމުފުޅުގެ ބަރަކާތުން، އަދި އެކަލާނގެ ވާގިފުޅާއެކު، ރައްޔިތުންގެ މަޖިލިސް މިއަހަރަށް ހުޅުވައިދިނުމުގެ އުފަލާއި ޝަރަފު އަޅުގަނޑު ލިބިގަންނަން.\nއަޅުގަނޑުގެ އިޚްލާޞްތެރި ދުޢާއަކީ:\n•\tމާތްވެގެންވާ އިސްލާމްދީނުގެ މަތިވެރި ހިދާޔަތުގައި އަބަދުމެ ފައިތިލަ ސާބިތުކޮށްގެން ތިބުމުގެ ހެޔޮ ތައުފީޤު، މާތްاللّه އެންމެހައި ދިވެހި ރައްޔިތުންނަށް ދެއްވުން.\n•\tދިވެހި ރައްޔިތުންނަކީ، ޤައުމުގެ މިނިވަންކަމާއި ސިޔާދަތާއި އެއްބައިވަންތަކަމާއި ޞުލްޙަ މަސަލަސްކަމަށް ލޯބިކުރާ ބަޔަކު ކަމުގައި ދެމެހެއްޓެވުން.\n•\tއަޅުގަނޑުމެންގެ މި ލޮބުވެތި ޤައުމު، މިނިވަންކަމާއި އަމަންއަމާންކަމާއެކު ތަރައްޤީގެ މަގުގައި، އެއްދުވަހުން އަނެއް ދުވަހަށް ހަލުވި ފިޔަވަޅުތަކެއް އަޅަމުން ގެންދިޔުމުގެ ވިސްނުމާއި ޤާބިލިއްޔަތު ދެއްވުން.\n•\tރާއްޖޭގެ ދީމުޤްރާޠީ ނިޒާމު ފުރިހަމަ ކުރުމަށާއި، ރާއްޖެއަށް އިޞްލާޙީ ބަދަލުތައް ގެނައުމަށް ކުރަމުން މިގެންދާ މަސައްކަތްތަކުގައި، މާތްاللّه ބަރަކާތް ލެއްވުން.\n”ربنـا اغفـرلنـا ولإخواننـا الذيـن سـبقونـا بالإيمٰن، ولاتجعـل فى قلوبنـا غلا للذيـن آمنـوا؛ ربنـا إنك رءوف رحيـم.“


ދަރުމަވަންތަ ހޮސްޕިޓަލުން ޚިދުމަތް ދޭން ފަށައިފި | Jazeera\tދަރުމަވަންތަ ހޮސްޕިޓަލުން ޚިދުމަތް ދޭން ފަށައިފި - Jazeera\nދަރުމަވަންތަ ހޮސްޕިޓަލުން ޚިދުމަތް ދޭން ފަށައިފި\nއީމާ މުހައްމަދު ވަހީދު April 8, 2019 519 views0\nފަންސަވީސް ބުރިއަށް އިމާރާތްކޮށްފައިވާ ދަރުމަވަންތަ ހޮސްޕިޓަލް ހުޅުވައި ޚިދުމަތް ދޭން ފަށައިފިއެވެ.\nކުރީގެ ރައީސް ޔާމީންގެ ވެރިކަމުގައި ދައުލަތުން ބޮޑު ބަޖެޓެއް ކަނޑައަޅައިގެން، ދަރުމަވަންތަ ހޮސްޕިޓަލް އިމާރާތް ކުރަން ނިންމީ، އައިޖީއެމްއެޗަށް ދިމާވެފައިވާ ޖާގައިގެ ދަތިކަމަށް ހައްލެއް ހޯދުމުގެ މަގްސަދުގައެވެ. ދަރުމަވަންތަ ހޮސްޕިޓަލް ރަސްމީކޮށް މިމަސް ތެރޭގައި ހުޅުވަން ނިންމާފައިވީ ނަމަވެސް، މިދިޔަ މަހުގެ ތިރީސްވަނަ ދުވަހު ވަނީ އައިޖީއެމްއެޗްގައި ހުންނަ ފިޒިއޮތެރެޕީ ޑިޕާޓްމެންޓް ދަރުމަވަންތަ ހޮސްޕިޓަލަށް ބަދަލުކޮށްފައެވެ.\nދަރުމަވަންތަ ހޮސްޕިޓަލްުގެ ޚިދުމަތްތައް މިއަދު ފަށާފައި ވާއިރު އައިޖީއއެމުއެޗުން މިހާރު ދެމުންދާ އިތުރު ބައެއް ޚިދުމަތްތައްވެސް ދަރުމަވަންތަ ހޮސްޕިޓަލަސް ބަދަލު ކުރާނެ ކަމަށް އައިޖީއެމްއެޗުން ބުނެއެވެ. ދަރުމަވަންތަ ހޮސްޕިޓަލަށް ބަދަލުކުރާ ގޮތަށް ހަމެޖިފައިވާ ބައެއް ޚިދުމަތްތަކުގެ ތެރޭގައި، ފިޒިއޮތެރަޕީ ޑިޕާޓްމެންޓުގެ އިތުރުން އޯޕީޑީ އާއި އެކްސްރޭ އާއި ސްޕޯޓްސް ތެރަޕީ އާއި އީއެންޓީ އާއި ލޮލުގެ ބަލިތަކަށް ޚާއްސަ ޑިޕާޓްމެންޓާއި ޑެންޓަލް ޑިޕާޓްމެންޓް ހިމެނެއެވެ.\nދަރުމަވަންތަ ހޮސްޕިޓަލު އިމާރާތް ކުރަން ކުރީގެ ރައީސް ޔާމީންގެ ދައުރުގައި ދެއަހަރުގެ މުއްދަތެއްގެ ތެރޭގައި ނިންމުމަށް އެއްބަސްވެ ހަވާލުކުރީ ސިންގަޕޫރުގެ ޝެންހުއާ ކުންފުންޏާއެވެ. ނަމަވެސް ދަރުމަވަންތަ ހޮސްޕިޓަލް އިމާރާތް ކުރުން ދެއަހަރަށް ވުރެ ގިނަ ދުވަހަށް ދިގު ލައިގެން ދިޔައީ ވަސީލަތްތައް ހޯދުމަށް ދިމާވި ދަތިތަކަކާއި ހުރެ ކަމަށް އޭރު އައިޖީއެމްއެޗުން ވަނީ ބުނެފައެވެ. ނަމަވެސް ސަރުކާރުގެ ކޯލިޝަނުން ބުނަމުންދިޔައީ، ދަރުމަވަންތަ ހޮސްޕިޓަލަކީ ކުރީގެ ރައީސް ޔާމީންގެ ވެރިކަަމުގައި ކުރި ވައްކަމާއި ކޮރަޕްޝަން ދައްކުވައިދޭ ހޮސްޕިޓްލެއް ކަމަށެވެ.


Jinni Ulhey Jalehggai 1 Dhuvas Heydha Kuran Kereynetha? - Vaguthu\nޖިންނި އުޅޭ ޖަލެއްގައި އެއް ދުވަސް ހޭދަކުރަން ކެރިދާނެތަ؟\nރޫހާނީ ކަންތައްތަކަކީ ބައެއް މީހުން ވަރަށް ބޮޑަށް ބިރުގަންނަ ކަންކަމެވެ. އެފަދަ ކަމެއް ދިމާވެއްޖެނަމަ ބައެއްް މީހުން ވަރަށް ވޭނުގައި އުޅެއެވެ. ބައެއް މީހުން ވަރަށް ބިރުން ހޭނެތޭ ހިސާބަށް ދެއެވެ.\nއެފަދަ ކަމެއްގެ ތެރެއަށް ވަދެގެން އުޅެވޭނެ ވަރުގެ މީހެއް އެބަ ހުރި ހެއްޔެވެ؟. ނޫނެކެވެ. ބިރުން މީހާ ހަލާކުވެެދާނެއެެވެ. ޖިންނީ ފަދަ ރޫހާނީ އެއްޗެހި އުޅޭ ޖަލެއް ނިއުޔޯކްގައި ހުންނަކަން އެނގޭ ހެއްޔެވެ؟.\nއެ ޖަލަށް ކިޔަނީ ދަ މިޑް އޮރެންޖް ކަރެންޝަނަލް ފެސިލިޓީއެވެ. އެތަނަކީ ޖިންނި ފަދަ ރޫހާނީ އެތައް އެއްޗެއް އުޅޭ ތަނެއް ކަމަށް އެފަދަ އެއްޗެހި ހޯދުމުގައި އުޅޭ މީހުން ބުނެ އުޅެެއެވެ.\nއޮރެންޖް ކައުންޓީގައި ހުންނަ މިތަނުން ޖިންނި ފަދަ ރޫހާނީ އެތައް އެއްޗެއް އެތައް ބަޔަަށް ފެެނިފައި ވެއެވެ. އަދި އެތަނުގެ ތެރެއިން އާދަޔާ ހިލާފު އެތައް ކަމެއްވެސް ފެނިފައިވާ ކަމަށް ވެއެވެ.\n"އެތަނުގެ ތެރޭގައި ކަރަންޓުގެ މައްސަލަތައް ޖެހުމާއި، ހިޔަނި ފެނުމާއި، ގައިގައި އަތްލުމާއި، ތަފާތު އަޑުއަޑު އިވުމާއި، ހިނގާ އަޑު އިވުން ފަދަ ކަންކަން ކުރިމަތިވޭ". ޔޫއެސްއޭ ގޯހްޓް ހަންޓް އިން ބުނެފައި ވެއެވެ.\nއެ ޖަލަކީ ފިރިހެނުންނަށް ހާއްސަ ޖަލެއްގެ ގޮތުގައި ކުރިން ހިންގަމުން ދިޔަ ތަނެކެވެ. އެތަން ހުޅުވީ 1932 ވަނަ އަހަރުގެ ޖުލައި މަހުގެ އެއް ވަނަ ދުވަހުއެވެ. ވާރވިކްގައި ހުޅުވި އެ ޖަލުގެ ނަން މިޑް-އޮރެންޖް ކަރެކްޝަނަލް ފެސިލިޓީގެ ނަމަށް ބަދަލުކުރީ 1976 ވަނަ އަހަރުއެވެ. އަދި އެތަން 2011 ވަނަ އަހަރު ތެރޭގައި ވަނީ ބަންދުކޮށްފައެވެ. މިއަދު އެތަނަކީ ޖިންނީންގެ ހާއްޔެކެވެ. ރޭގަނޑު ގަޑީގައި އެތަނުގައި ރޫހާނީ އެތައް ކަމެއް ހިނގާއިރު، އެފަދަ އެއްޗެހި މެރުމުގައި އުޅޭޭ މީހުންނަށްވެސް އެތަން ވެފައި ވަނީ ބިރުވެރި ތަނަކަށެވެ.\nބައެއް ރިޕޯޓްތައް ބުނާ ގޮތުގައި، އެ ތަން ބަންދުކޮށްފައިވަނީ ގަވަރުނަރުގެ އެދުމުގެ މަތިންނެވެ.\nއެެހެންކަމުން މިތަނަށް ޖިންނި ބަލާލަން ދާން ބޭނުންވާ ފަރާތްތަކަށް ފުރުސަތު އެބަ އޮތެވެ. އެތަނުގެ ތެރޭގައި ހުރި ޖިންނީން އެންމެ ގިނައިން އުޅޭ ތަންތަނަށް ވަންނަން ފުރުސަތު ލިބޭނެއެވެ. އެފަދަ ފަރާތްތަކަށް ފުރުސަތު ދެނީ ގޯސްޓްހަންޓްޔޫއެސްއޭއިންނެވެ.


Gas Vas Geytherein Dhuvaanama Kanthah Kuran Vee Goiy Engeytha? - Vaguthu\nއާންމު ގޮތެއްގައި އަންހެން ވެރިންނަކީ ބައެއް ކަންތައްތައް ވަރަށް ފަސޭހައިން ހަނދާނުން ކައްސާލާ ބައެކެވެ. ޚާއްސަކޮށް ގޭތެރޭގެ ކަންތައްތަކެވެ. ބައެއް ފަހަރު އުނދުން މައްޗަށް އެއްޗެއް އުދާފައި ހުންނަ ކަންވެސް ހަނދާނުން ކައްސާލައެވެ. އަދި ކައްކާ ނިމިގެން ގޭސް ރަނގަޅަށް ބަންދު ކުރެވުނުކަންވެސް ހަނދާނެއް ނުހުރެ އެވެ.\nވާނީވެސް އެހެންނެވެ. ގިނަ އަންހެނުންނަކީ ގޭތެރޭގެ ހުރިހާ މަސައްކަތެއް ކޮށް ދަރިން ބަލައި ވަޒީފާތަކަށްވެސް ދާ މީހުންނެވެ. އެހެން ކަމުން މިހާ ބިޒީ ޝެޑިއުލް އެއްގައި އުޅެމުން މިފަދަ ކަމެއް ހަނދާނުން ކައްސާލައިގެން ގޮސްފާނެތާއެވެ. ނަމަވެސް މިފަދަ ކުޑަ ކުޑަ ކަމަކުން ބޮޑު ހިތާމަވެރި ހާޑިސާއެއްވެސް ކުރިމަތިވުން އެއީ ދުރުގައި އޮތް ކަމެއް ނޫނެވެ.\nދާދި ފަހުން ރާއްޖެއިން ބޭރުގެ ޤައުމެއްގައި ދިމާވި ހާދިސާ އެއް ހިއްސާ ކޮށްލާނަމެވެ.\nއެމެރިކާގެ ދެމަފިރިއަކު ބޭރުގެ އުޅެލާފައި އައިސް ގެއަށް ވަން ވަގުތު މުޅި ގޭތެރޭގައި އެއްވަހަކަށް ހުރީ ކައްކާ ގޭސް ވަހެވެ. ފުރަތަމަ ގެއަށް ވަނީ އަންހެން މީހާ އެވެ އަންހެން މީޙާ އަށް މިވަސް ޖެހުމާއެކުވެސް ފުރަތަމަވެސް ގޭތެރެއާއި ބަދިގޭގެ ހުރިހާ ބޮކިތައް ޖައްސާލި އެވެ. އަދި ފަންކާ ޖެއްސުމަށްފަހު މި ވަސްގަނޑު ބޭރު ކުރަން މަސައްކަތް ކުރި އެވެ.\nފިރިހެން މީހާއަށް ގެއަށް ވަދެވުނީ ކާރު ޕާކް ކުރުމަށްފަހު އިރުކޮޅެއް ފަހުންނެވެ. އޭނާ އަށް ކުޑަ ތަންކޮޅެއް އަވަހަށް ގެއަށް ވަދެވުނީ އެމީހުންގެ ނަސީބު ކަމަށްވެސް ވެދާނެ އެވެ. އޭރު އަންހެން މީހާ ހުރީ ބަދިގޭގެ ގޭސްފުޅި ބަހައްޓާފައި ހުރި ކަބަޑު ކައިރީގައެވެ. ފިރިހެން މީހާ އައިސް ވަގުތުން ހުރިހާ ބޮކިތަކާއި ފަންކާ ނިއްވާލާ އަންހެން މީހާ ދުރަށް ޖައްސާލުމަށްފަހު ގޭގެ ހުރިހާ ދޮރުތައް ހުޅުވުމަށް އަންހެންމީހާ ގާތު އެދުނެވެ. މިގޮތަށް ކަންތައް ކުރުމަށްފަހު މަޑު މަޑުން ގޭސްފުޅި ކައިރިއަށް ގޮސް ލީކްވަނީ ކޮންދިމާލަކުން ކަން ބަލައި އެއިން ރެގިއުލޭޓަރު ނައްޓާލި އެވެ. އޭގެ އިރުކޮޅެއްފަހުން ގޭސްވަސް މުޅި ގޭތެރެއިންވެސް މަޑުމަޑުން ފިލައިފި އެވެ.\nފިރިހެން މީހާ އޭނާގެ އަންހެނުން ކައިރީގައި ބުންޏެވެ. މިފަދަ ގޮތަކަށް ގޭސް ވަސް ގޭތެރޭގަ ހުރެއްޖެ ނަމަ ކަރަންޓް އެއްވެސް އެއްޗެއް ނުޖައްސާށެވެ. އަދި ހުރިހާ ދޮރުތައް ހުޅުވާލުމަށްފަހު ގޭސް ލީކްވާ ތަނެއް ބަންދުކުރުމަށް މަސައްކަތް ކުރަންވެސް އޭނާ ވަނީ ބުނެފަ އެވެ. މި ގޮތަށް ގޭސް ލީކްވެފައި ހުރި ވަގުތެއްގައި ކަރަންޓް ސޯޓަކުންވެސް މުޅި ގޭތެރޭގައި އަލިފާން ރޯވުމަކީ އެކަށީގެންވަ ކަމެއް ކަމަށްވެސް އޭނާ ވަނީ ބުނެފަ އެވެ.\nއެހެން ކަމުން ކުޑަ ކުޑަ ކަމަކުންވެސް ބޮޑު ގެއްލުމެއް ލިބިދާނެ ކަމަށް ވިސްނަންވާނެ އެވެ. ތޮއްޖެހިފައިވާ މި މާލޭގައިވެސް އަލިފާނުގެ އެތަކެއް ހިތާމަވެރި ހާދިސާތަކެއް ވަނީ ހިނގާފަ އެވެ. އެހެން ކަމުން ކައްކާ ނިންމުމަށްފަހު ގޭސް ރަނގަޅަށް ބަންދު ކުރެވިއްޖެތޯ ބަލާށެވެ. އަދި ގޭސްފުޅިއާއި ރެގިއުލޭޓަރު ރަނގަޅަށް ޖެހިފަ އިންތޯވެސް ބަލާލަން ވާނެ އެވެ. ތިމާގެ ފަރުވާ ކުޑަ އަމަލަކުން ލިބިދާނެ ގެއްލުމަކުން އަބަދުވެސް ރައްކާތެރިވާން ޖެހޭނެ އެވެ. ގޭސްފުޅި ގެންނަ މީހާ ލައްވާ ގޭށްފުޅި ގުޅުމަކީ އާންމުކޮށް ދިވެހިން ކުރާ ކަމެކެވެ. ހުރިހާ އެންމެންނަކީ އެންމެ ފުރިހަ އަދި އެންމެ މޮޅު މީހުންނަށްވެސް ނުވެދާނެ އެވެ. އިންސާނުންނަކީ ކުށްކުރެވޭނެ ބައެކެވެ. އެހެން ކަމުން ގޭސްފުޅި ގެންނަ މީހާ ގޭސްފުޅި ގުޅައިދީފަ ދަނީ ރަނގަޅަށްތޯ ބަލާލުން އެއީ ވަރަށ ްމުހިންމު ކަމެކެވެ.\nއޮކްޓޯބަރ 20, 2019 08:55


ދިވެހިރާއްޖެ. ނަންބަރު: (IUL)ASMH/ASMH/2020/1\nސަޕޯޓް ސްޓާފް ގރ 1\nޑރ. ޢަބްދުއްޞަމަދު މެމޯރިއަލް ހޮސްޕިޓަލް ، ގދ. ތިނަދޫ\n-/3100 ރުފިޔާ ( މަހަކު )\n-/1000 ރުފިޔާ ( މަހަކު )\nސަޕޯރޓިންގ ކޯ އެލަވަންސް. ( މަހަކު -/1200 ރ )\nއޮފީހުގެ ރަސްމީ މަސައްކަތް އޮންނަ ދުވަސްދުވަހު އޮފީހުގެ މަސައްކަތް ފެށުމުގެ ކުރިން މޭޒްތައް ފޮޅާ ސާފުކުރުން\nހޮސްޕިޓަލުގެ އެކި ބޭނުންތަކުގައި އަންގަންޖެހޭ ފަރާތްތަކަށް އެންގުން.\nހޮސްޕިޓަލުގެ ސެކްޝަންތަކާއި މުވައްޒަފުންނަށް ޙަވާލުކުރަންޖެހޭ ލިޔެކިޔުންތަކާއި އެހެނިހެން ތަކެތި ޙަވާލުކުރުން.\nހޮސްޕިޓަލުގެ ފެނާއި، ފާޚާނާގެ ނިޒާމަށްޖެހޭ މައްސަލަތައް ޙައްލުކުރުމާއި ވަޅުދިޔަ ހިއްކުމާއި އޯވަރހެޑް ޓޭންކް ސާފުކުރުމާއި ދިމާވާ މައްސަލަތައް ޙައްލުކުރުން.\nހޮސްޕިޓަލުގެ ޢިމާރާތްތަކާއި ފަރުނީޗަރުތައް ބެލެހެއްޓުމާއި މަރާމާތުކުރަންޖެހޭތަކެތި މަރާމާތުކޮށް ބެލެހެއްޓުން.\n6- ސަޕޯރޓް ސާރވިސަސް ސެކްޝަން ގައި ކުރެވޭ މައިގަނޑު ހުރިހާ މަސައްކަތެއްގައި ޢަމަލީގޮތުން ބައިވެރިވެ މަސައްކަތްކުރުމާއި އޮފީސް އަދި އެހެނިހެން ސެކްޝަންތަކުން ހަވާލުކުރެވޭ މަސައްކަތްކުރުން.\n7- ހޮސްޕިޓަލުގައި ބޭނުންކުރެވޭ މެޝިނަރީ ތަކާއި އިކްއިޕްމެންޓް ނުވަތަ އަލަށް ބެހެއްޓޭ މިބާވަތުގެ އެއްޗެއް ބެހެއްޓުމުގެ މަސައްކަތް ކުރަމުންދާއިރު އެމަސައްކަތެއް ކުރާބަޔަކަށް އެހީތެރިވެދިނުމާއި އެފަދަ ކަންކަމުގައި ޢަމަލީގޮތުން ބައިވެރިވެ މަސައްކަތް ކުރުން.\n8- ހޮސްޕިޓަލުގެ ޢިމާރާތްތަކާއި ފަރުނީޗަރުތައް ބެލެހެއްޓުމާއި މަރާމާތުކުރަންޖެހޭތަކެތި މަރާމާތުކޮށް ބެލެހެއްޓުން.\n9- ހޮސްޕިޓަލުން ނީލަން ކިޔަންޖެހޭ ތަކެތި ނީލަން ކިއުމުގައި އެހީތެރިކަން ދިނުން.\n10- ހޮސްޕިޓަލުން އެކިފަރާތްތަކަށް ފޮނުވަންޖެހޭ ތަކެތި ބޯޓުފަހަރަށް އެރުވުމާއި، ބޯޓްފަހަރުން ގެންނަ ތަކެތި ހޮސްޕިޓަލަށް ގެނައުން.\n11 ހޮސްޕިޓަލުގެ އެހެނިހެން މުވައްޒަފުނަށް އެހީތެރިވެ ދިނުމާއި ޢާއްމުކޮށް މަސައްކަތް ކުރުމަށް ހަމަޖެހިފައިވާ ދާއިރާފިޔަވައި އެހެންދާއިރާތަކުގެ މުވައްޒަފުން ބައިވެރިވެގެން ކުރާމަސައްކަތްތަކުގައި އިސްނެގުމާއެކު ޢަމަލީގޮތުން ބައިވެރިވުން\nފުރިހަމަކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމް މިހޮސްޕިޓަލުގެ އޮފީހުން ލިބެންހުންނާނެއެވެ. )\n5. ލިބިފައިވާ ތަޢުލީމީ ހުރިހާ ސެޓްފިކެޓްތަކުގެ ކޮޕީ.\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްސާވާ ކުންފުންޏެއްގައި މަސައްކަތް ކޮއްފައިވާނަމަ، އާދާކޮއްފައިވާ ވަޒީފާ، ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nވަޒީފާއަށް އެދޭ ފޯރމު މިހޮސްޕިޓަލުގެ އޮފީހުން ލިބެން ހުންނާނެއެވެ. މަޤާމަށް އެދި ހުށަހަޅުއްވާ ތަކެތި ހުށަހަޅުއްވާނީ 13 ފެބްރުވަރީ 2020 ވާ ބުރާސްފަތި ދުވަހުގެ 13:00ގެ ކުރިން މިހޮސްޕިޓަލުގެ އޮފީހަށެވެ. ހުށަހަޅުއްވާ ތަކެތި އީ-މެއިލް [email protected] ޒަރީޢާއިންވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯރމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބާއްވާ އިންޓަރވިޔޫ 2020 ފެބްރުވަރީމަހު އޮންނާނެއެވެ. އިންޓަރވިޔޫ އޮންނާނީ މި ހޮސްޕިޓަލުގައެވެ.\nމިވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ ޢަދަދު 20 އަށްވުރެ ގިނަނަމަ، ތަޢުލީމާއި ތަޖްރިބާއަށް ބަލައި، އެންމެ މަތިން މާރކްސް ލިބޭ 20 ފަރާތް ޝޯޓް ލިސްޓް ކުރެވޭނެއެވެ. އިންޓަރވިޔޫ ކުރާނީ ޝޯޓްލިސްޓް ކުރެވޭ ފަރާތްތަކާ އެކަންޏެވެ.\n"ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމު)" އާމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނުގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގެ ނޯޓިސް ބޯޑުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމު ކުރާދުވަހުން ފެށިގެން ރަސްމީ ބަންދު ނޫން 05 ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ރަސްމީ ގަޑީގައި ނަންބަރު 6841970 ފޯނަށެވެ. އީ-މެއިލް ކުރައްވާނީ [email protected] އަށެވެ.


Ingireysi vilaathugai avas inthihaabeh baavan faaheh nuvi\nއިނގިރޭސިވިލާތުގެ ބޮޑުވަޒީރު ބޮރިސް ޖޯންސަން-\nއިނގިރޭސިވިލާތުގައި އަވަސް އިންތިހާބެއް ބާއްވަން ބޮޑުވަޒީރު ބޮރިސް ޖޯންސަން މަޖިލީހަށް ހުށަހެޅުން، އެކަމާ މެމްބަރުން ދެކޮޅު ހެދުމުގެ ސަބަބުން އަވަސް އިންތިހާބެއް ބާއްވަން ފާހެއް ނުވިއެވެ.\nހުށަހެޅުން ފާސް ނުވީ އިންތިހާބު ބާއްވަން ބޭނުންވާ އަދަދު ކަމަށްވާ މަޖިލީހުގެ ތިންބައި ކުޅަ ދެބައިގެ އަޣުލަބިއްޔަތު ނުލިބުމުންނެވެ. އެއީ މަޖިލީހުގެ 434 މެންބަރުންގެ ވޯޓެވެ. ވޯޓުގައި އަވަސް އިންތިހާބަކަށް ދާން ވޯޓު ދީފައި ވަނީ 298 މެންބަރުންނެވެ. އަދި ދެކޮޅަށް 56 މެންބަރަކު ވަނީ ވޯޓު ދެއްވާފަ އެވެ.\nމިއީ ބޮރިސްއަށް 24 ގަޑިއިރު ތެރޭ މަޖިލީހުގެ ތެރެއިން ނާކާމިޔާބާ ކުރިމަތިލާން ޖެހިވަޑައިގެންނެވި ތިން ވަނަ ފަހަރެވެ. އީޔޫން ވަކިވާނެ ގޮތަކާމެދު ގޮތެއް ނުނިމިގެން އުޅެނިކޮށް އެ ގައުމުގެ މަޖިލީސް ވަނީ ހުއްޓުމަކަށް އައިސްފަ އެވެ.\nފެންނަ ނުފެންނަ ވޯޓަކުން އީޔޫން ވަކިވުމަށް ސަރުކާރުން ނިންމި ނަމަވެސް، އީޔޫއާއެކު އެއްބަސްވުމަކަށް ނުގޮސް ވަކިވުމަށް މަޖިލީހުގެ ގިނަ މެންބަރުން ވަނީ ދެކޮޅު ހަދާފަ އެވެ. ނަމަވެސް ބޮރިސް ބޭނުންފުޅު ވަނީ އެއްބަސް ވުމަކަށް ނާދެވުނު ނަމަވެސް އީޔޫން ވަކިވާށެވެ.\nރޭ ކުރިއަށް ދިޔަ މަޖިލީހުގެ ޖަލްސާގައި ވަނީ އެއްބަސްވުމަކަށް ނާދެވި އީޔޫ އިން ވަކި ނުވެވޭ ގޮތަށް ގާނޫނެއް ފާސްކޮށްފަ އެވެ. މި ގާނޫނު ފާސް ކުރަން ޖެހޭނީ މަތީ ގެއިންނެވެ. މަޖިލީހުގެ ތިރީ ގެއިން ފާސް ކުރާ ގާނޫނު އުވާލުމުގެ ބާރު މަތީ ގެއަށް ނުލިބުނު ނަމަވެސް އެ ގާނޫނަށް ގާނޫނީ ހައިސިއްޔަތު ދިނުމުގެ ބާރާއި، އިސްލާހުތަކާއެކު އަނބުރާ ތިރީގެއަށް ފޮނުވާލުމުގެ ބާރު ލިބިގެންވެ އެވެ.\nއެހެންކަމުން މިހާރު ބޮރިސްއަށް އޮތް ހަމައެކަނި ފުރުސަތަކީ މަތީ ގޭގައި ގާނޫނާއި މެދު ކުރާ ބަހުސް ދިގު ދެމިގެން ގޮސްފިނަމަ ލިބޭނެ ފުރުސަތެެކެވެ. އެއީ އެގައުމުގެ ގާނޫނު ހަދާ މަޖިލީސް ވަގުތީ ގޮތުން އަންނަ ހޯމަ ދުވަހުގެ ކުރިން ސަސްޕެންޑް ކުރަން ރާނީ އަމުރު ކުރައްވާފައިވާތީ އެވެ.


Ingireysi tourist in ithuru kuran aa masahkaithakeh fashanee\nއިނގިރޭސި ޓޫރިސްޓުން އިތުރު ކުރަން އާ މަސައްކަތްތަކެއް ފަށަނީ\nރާއްޖެއަށް އައި ޓޫރިސްޓުން ވީއައިއޭގައި: އިނގިރޭސި ވިލާތުން އަންނަ ޓޫރިސްޓުން އިތުރު ކުރަން އާ މަސައްކަތްތަކެއް ފަށަން ވަނީ ނިންމާފައި -- ފޮޓޯ: އަވަސް އާކައިވް\nއިނގިރޭސިވިލާތުން ރާއްޖެ އަންނަ ޓޫރިސްޓުން އިތުރު ކުރަން އިތުރު މަސައްކަތް ތަކެއް ފަށަން ޓޫރިޒަމް މިނިސްޓްރީން ތައްޔާރުވާން ފަށައިފި އެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވީ އިނގިރޭސި ވިލާތުން ރާއްޖެ އަންނަ ޓޫރިސްޓުންގެ އަދަދު އިތުރު ކުރަން އާ މަސައްކަތް ތަކެއް ކުރަން ނިންމާފައިވާ ކަމަށެވެ.\nލަންޑަންގައި ހުންނަވާ ރާއްޖޭގެ ސަފީރު ޑރ. ފަރަހަނާޒް ފައިސަލާ ބައްދަލު ކުރެއްވުމަށްފަހު އަލީ ވަހީދު ވިދާޅުވީ އަންނަ އަހަރުގެ ޑަބްލިއުޓީއެމްއާ ދިމާކޮށް ދިވެހި ފަންނާނުންނާއި ބޭރުގެ އިންވެސްޓަރުން އަދި އިނގިރޭސި ސިޔާސީ ފަރާތްތަކާއެކު "މޯލްޑިވިއަން ނައިޓް" އެއް ބާއްވާނެ ކަމަށެވެ.\nއަދި އިނގިރޭސިވިލާތުގެ އެކި ހިސާބު ތަކަށް އެމްބަސީން އިންތިޒާމު ކޮށްގެން ހިންގާ ހަރަކާތްތައް ވެސް ބާއްވާނެ އެކަމަށް އެހީތެރިކަން ދިނުމާއި ދިވެހި ފަންނާނުންނާއެކު އިނގިރޭސިވިލާތުގައި މާކެޓިން ހަރަކާތް ތަކެއް ރާވާނެ ކަމަށް ވެސް ވިދާޅުވި އެވެ.\nއަންނަ އަހަރު ދުނިޔޭގެ ޓޫރިޒަމް ދުވަސް ރާއްޖޭގައި ފުޅާ ދާއިރާއެއްގައި ހިންގަން ރާވާ ހަރަކާތްތަކާ ބެހޭ ގޮތުން ވެސް މަޝްވަރާ ކުރެއްވި އެވެ. އެގޮތުން ޓޫރިޒަމް ހަފުތާއާ ދިމާކޮށް ބާއްވާ ދުނިޔޭގެ ރެކޯޑު އިވެންޓު އިނގިރޭސިވިލާުތުގައި ޕްރޮމޯޓް ކުރުން ވެސް ހިމެނެ އެވެ.\nޓޫރިޒަމް މިނިސްޓްރީން އެންމެ ފަހުން ނެރެފައިވާ ތަފާސް ހިސާބުތައް ދައްކާ ގޮތުގައި މި އަހަރުގެ ސެޕްޓެމްބަރު މަހުގެ ނިޔަލަށް ރާއްޖެއަށް 90,965 މީހުން އައިސްފައި ވެއެވެ. މި އަހަރުގެ މިހާތަނަށް އެ ގައުމުން އައި މީހުންގެ އަދަދު ވަނީ 9.2 ޕަސެންޓް އިތުރުވެފަ އެވެ.\nވޯލްޑް ޓްރެވަލް މާކެޓް އަލީ ވަހީދު އިނގިރޭސިވިލާތް + ޓޫރިޒަމް ޓޫރިސްޓް އެރައިވަލް\nއިއްޔެއާ މިއަދު ރާއްޖެއައީ 86 ފަތުރުވެރިން\nޓޫރިސްޓުންގެ އަދަދު 16 ޕަސެންޓް އިތުރުވެއްޖެ


Disposable plastic aa dhekolhu campaign gai LUX resort in baiverivejje Disposable plastic aa dhekolhu campaign gai LUX resort in baiverivejje\nޑިސްޕޯސަބަލް ޕްލާސްޓިކާއި ދެކޮޅު ކެންޕެއިންގައި ލަކްސް ރިސޯޓް ބައިވެރިވެއްޖެ\nޕްލާސްޓިކާއި ދެކޮޅު ކެންޕެއިންގައި ލަކްސް ރިސޯޓުން ވަނީ ބައިވެރިވެފައި / މިއީ މިކެމްޕެއިންގައި ބައިވެރިވި ފުރަތަމަ ރިސޯޓް\nއެއްފަހަރު ބޭނުންކޮށްފައި އުކާލާ ޕްލާސްޓިކާއި ދެކޮޅަށް މޯލްޑިވްސް އެސޯސިއޭޝަން އޮފް ޓޫރިޒަމް ޕްރޮފެޝަނަލްސް، އޭޓީޕީއިން ކުރިއަށްގެންދާ ކެންޕެއިންގައި ލަކްސް ސައުތު އަރިއެޓޯލް މޯލްޑިވްސް ރިސޯޓް ބައިވެރިވެއްޖެއެވެ.\nމިއީ އޭޓީޕީން ކުރިއަށްގެންދާ ކެމްޕެއިންގައި ބައިވެރިވި ފުރަތަމަ ރިސޯޓެވެ.\nއޭޓީޕީން ބުނީ އެ އެސޯސިއޭޝަންގެ ކެންޕެއިންގައި ބައިވެރިވެ ޕްލާސްޓިކް ބޭނުންކުރާ މިންވަރު ދަށްކުރުމަށް ލަކްސް ރިސޯޓުން ގިނަ މަސައްކަތްތަކެއް ކުރުމަށް ހަމަޖެހިފައިވާކަމަށެވެ. އޭގެތެރޭގައި ތަފާތު ކެމްޕެއިންތައް ކުރިއަށް ގެންދިއުމާއި ޕްލާސްޓިކް ހޮޅި، ޕްލާސްޓިކް ބޭގް އަދި ފުޅި ބޭނުންކުރުން ހުއްޓާލުން ހިމެނެއެވެ.\nލަކްސް ރިސޯޓުގެ ޖެނެރަލް މެނޭޖަރ ޖޯނަސް އެމްސްޓަޑް ބުނީ އޭޓީޕީން ކުރިއަށްގެންދާ މި ކެންޕެއިންގައި ބައިވެރިވި ފުރަތަމަ ރިސޯޓަށް އެ ރިސޯޓުވުމަކީ އުފާކުރާ ކަމެއްކަމަށެވެ. އަދި އެއްފަހަރު ބޭނުންކޮށްފައި އުކާލާ ޕްލާސްޓިކް ބޭނުންކުރުން މަދުކުރުމަކީ ރާއްޖޭގެ ފަތުރުވެރިކަމަށް އޭގެ ސަބަބުން ގިނަގުނަ ފައިދާތަކެއް ލިބިގެންދާނެ ކަމެއްކަމަށް އޭނާ ބުންޏެވެ.\nއެއްފަހަރު ބޭނުންކޮށްފައި އުކާލާ ޕްލާސްޓިކާއި ދެކޮޅަށް ކެމްޕެއިނެއް ފަށާފައިވާ މޯލްޑިވްސް އެސޯސިއޭޝަން އޮފް ޓޫރިޒަމް ޕްރޮފެޝަނަލްސް އަކީ ރާއްޖޭގެ ފަތުރުވެރިކަން އިޝްތިހާރުކުރުމަށް އުފައްދާފައިވާ ޖަމްއިއްޔާއެކެވެ.\nމި ޖަމުއިއްޔާ އުފައްދާފައިވަނީ މިދިޔަ މަހު އިނގިރޭސިވިލާތުގެ ލަންޑަންގައި ކުރިއަށްދިޔަ ވޯރޑް ޓެރެވެލް މާރޓްގެ ތެރެއިންނެވެ. މިއީ ރާއްޖޭގެ ފަތުރުވެރިކަމުގެ ސިނާޢަތުގައި މަސައްކަތްކުރާ ބައެއް ފަރާތްތައް ގުޅިގެން އުފެއްދި ހިލޭސާބަހަށް މަސައްކަތްކުރާ ޖަމިއްޔާއެކެވެ.\nއެ ޖަމުއިއްޔާގެ މަސައްކަތްތައް ބިނާކުރާނީ ރާއްޖޭގެ ފަތުރުވެރިކަން އިޝްތިހާރުކުމަށާއި، ރާއްޖެ ފަތުރުވެރިކަމުގެ މަންޒިލެއްގެ ގޮތުގައި މުޅި ދުނިޔެއަށް އިޝްތިހާރުކުރުމުގެ އިތުރުން ދާއިރާގެ މީހުން ތަމްރީނުކުރުމަށް ކަމަށް އެ ޖަމިއްޔާއިން މައުލޫމާތުދެއެވެ.


BREAKING: Covid Baleega Ithuru Dhivessaku Niyaa Vejje - Vaguthu\nހުޅުމާލޭ ކޮވިޑް ފެސިލިޓީގައި މީހަކަށް ފަރުވާ ދެނީ - ފޮޓޯ: ޕީއެސްއެމް\nރާއްޖެ އިން ކޮވިޑް-19 ޖެހިގެން އިތުރު ދިވެއްސަކު ނިޔާވެއްޖެއެވެ.\n"ވަގުތަށް" އެނގިފައިވާ ގޮތުގައި ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި ފަރުވާދެމުން އަންނަނިކޮށް ނިޔާވެފައި ވަނީ ފިރިހެނެކެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ ކުރި ޓުވީޓެއްގައި ވިދާޅުވީ ކޮވިޑް ޖެހިގެން ނިޔާވެފައި ވަނީ 64 އަހަރުގެ ފިރިހެނެއް ކަމަށެވެ.\nTonight at 00:14ama64-year-old Maldivian male admitted at DH11 has passed away\nThis is the 99th COVID-19 death in the Maldives.\nމިއާ އެކު، ކޮވިޑް ބަލީގައި ރާއްޖެ އިން ނިޔާވި މީހުންގެ އަދަދު 99 އަށް ވަނީ އަރައިފައެވެ.\nމިއަދު ކޮވިޑް ބަލީގައި ރާއްޖެ އިން ފަސް މީހަކު ވަނީ ނިޔާވެފައެވެ. މެއި މަހަކީ ރާއްޖެ އިން އެންމެ ގިނަ މީހުން ކޮވިޑް ޖެހިގެން ނިޔާވި މަހެވެ. މިހާހިސާބަށް 25 މީހަކު މެއި މަހު ކޮވިޑް ޖެހިގެން ރާއްޖެ އިން ނިޔާވެފައިވެއެވެ.\nރާއްޖެ އިން ކޮވިޑް ބަލީގައި ނިޔާވި މީހުންގެ ތެރޭގައި ހިމެނެނީ 86 ދިވެހިންނާއި 13 ބިދޭސީންނެވެ. ކޮވިޑް ބަލީގައި އެންމެ ހަގު މީހަކަށް ރާއްޖެ އިން ނިޔާވެފައި ވަނީ އުމުރުން 30 އަހަރުގެ އަންހެނެކެވެ. އެމީހާ އަށް ފަރުވާ ދިނީ ހުޅުމާލެ މެޑިކަލް ފެސިލިޓީގައެވެ.\nފަހަކަށް އައިސް ހުޅުމާލެ މެޑިކަލް ފެސިލިޓީގައި ފަރުވާދެމުން އަންނަ ގިނަ ބަޔަކު ދަނީ ކޮވިޑް ބަލީގައި ނިޔާވަމުންނެވެ. މި ފަހުން ނިޔާވާ ގިނަ މީހުންނަކީ ވެސް ކޮވިޑް-19 ވެކްސިން އެއްވެސް ގޮތަކަށް ނުޖަހާ މީހުންނެވެ. އަދި ބައެއް މީހުން ވެކްސިންގެ އެއް ޑޯޒް ވެސް ފުރިހަމަކޮށްފައިވެއެވެ.\nމެއި 17, 2021 00:50\n99 ވަނަ މީހާ އެއީ\nމެއި 17, 2021 02:15\nތާކުންތާކު ނުޖެހޭ ވެކްސިން އެއ އް ގެނެސް މަޖުބޫރުން ދިވެހިންގެ ގަޔަށް ޖެހުމުގެ ނަތީޖާ.. އެތަށްބަޔަކު ސުވާލު އުފަ އްދަމުން ދަނިކޮށް، ކޮވިޝީލްޑު ގެނެސް ދިވެހިން ގަޔަށް ޖެހީ.. އެ އްވެސް ވެކްސިން އެއ އް ނުޖަހާ އިރު މާތްﷲ އިރާދަފުޅުން މާރަގަނޅު.. ވެކްސިން ޖެހި އެންމެން ވަ އިރަހަށް އެކްޕޯސް ވާނެ. ކޮންމެ މީހަކު ވެކްސިން ޖެހާތާ3މަސްތެރޭގަ އި ކޮވިޑު ޖެހޭނެ ކަމަށް ލަފާކުރެވޭ. ބޮޑުވަރު / ކުޑަވަރު ޑިޕެންޑު ވަނީ އިމި އުން ސިސްޓަމް އަށް..\nމެއި 17, 2021 08:49\nފަރުވާ ދިނުމުގައި ސިްހީ ދާއިރާ ގެ ޚިގުމަތް ހަރުދަނާ ކުރުން\nފަރުވާ ދިނުމުގައި ސިއްހީދާއިރާގެ ޚިދުމަތް ހަރުދަނާ ކުރުން މުހިންމު! ބޮއްސުން ލިޔަނުދެއްވާ! ރައްޔިތުންވެސް ސަމާލުވެ، ރައްކާތެރިބެލައްވާ! މިކަމުގައި ސީރިއަސްވޭ!


ގދ. ތިނަދޫ މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nJ-288874 ، J-279992، J-284989، J-285714، J-290294، J-290255\nގދ. ތިނަދޫ ކައުންސިލް އިދާރާ / ގދ. ތިނަދޫ މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 03 ވާ އަންގާރަ ދުވަހުގެ 12:00 ގެ ކުރިން، ގދ. ތިނަދޫ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް އަދި ފެކްސް 6842596 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 ސެޕްޓެމްބަރ 15 އާއި 2019 ސެޕްޓެމްބަރ 26 އާ ދެމެދު، ގދ. ތިނަދޫ ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6842596 ނަންބަރަށެވެ. ފެކްސް ކުރާނެ ނަންބަރަކީ 6842596 އަށެވެ. އީ-މެއިލް ކުރާނީ [email protected] އަށެވެ.\nސުންގަޑި: 03 ސެޕްޓެންބަރު 2019 1200


Alah BML ge credit card hahdhaigen agu huri inaamu thakeh - One Online\nބޭންކް އޮފް މޯލްޑިވްސް (ބީއެމްއެލް)ގެ ކްރެޑިޓް ކާޑަށް އަލަށް އެދި ހުށަހަޅާ ކަސްޓަމަރުންނަށް އަމާޒުކޮށްގެން ޕްރޮމޯޝަނެއް ފަށައިފިއެވެ.\nބީއެމްއެލުން ބުނީ، އަންނަ މަހުގެ ނިޔަލަށް ކުރިއަށްގެންދާ އެ ޕްރޮމޯޝަންގެ ދަށުން ކްރެޑިޓް ކާޑުގެ ޖޮއިނިން ފީއާއި ފުރަތަމަ އަހަރުގެ އަހަރީ ފީ ނުނަގާނެ ކަމަށެވެ. އޭގެ އިތުރުން ކްރެޑިޓް ކާޑަށް އެދި ހުށަހަޅާ ހުށަހެޅުމުގެ ތެރެއިން ބޭންކުން އެންމެ ފުރަތަމަ އެޕްރޫވްކުރާ 200 ކާޑަށް ކޭޝްބެކް ދިނުމަށްވެސް ހަމަޖެހިފައިވާ ކަމަށް ބުންޏެވެ. އެގޮތުން ކޮންމެ ކާޑަކަށް ކޭޝްބެކްގެ ގޮތުގައި 2500 ރުފިޔާ ދިނުމަށް ވަނީ ނިންމައިފައެވެ.\nބޭންކުން ބުނީ، އެ ޕްރޮމޯޝަންގެ ދަށުން ކްރެޑިޓް ކާޑަށް އެދި ހުށަހަޅާ ކަސްޓަމަރުންގެ ތެރެއިން ކޮންމެ ހަފުތާއަކު ނެގޭ ގުރުއަތުން ހޮވޭ ފަރާތަކަށް 5،000 ރުފިޔާގެ ގިފްޓް ކާޑެއް ލިބޭނެ ކަމަށެވެ. އޭގެ އިތުރުން އެ ޕްރޮމޯޝަނުގެ މުއްދަތުގައި ބޭންކުން އެންމެ ފުރަތަމަ އެޕްރޫވްކުރާ 2000 ކާޑަށް ބީއެމްއެލް 3000 ރިވޯޑްސް ޕޮއިންޓް ލިބޭނެ ކަމަށް ބުންޏެވެ.\nބީއެމްއެލް ރިވޯޑްސް ޕޮއިންޓް ރިޑީމް ކޮށްގެން ގިނަ އެއާލައިނާއި ހޮޓަލާއި ކާރު ކުއްޔަށް ނެގުމުގެ އިތުރުން އެމޭޒަން، އެޕްސްޓޯ، އައިޓިއުންސް، ގޫގުލް ޕްލޭ، ޕްލޭސްޓޭޝަން ފަދަ މަގުބޫލު ބްރޭންޑުތަކުގެ ގިފްޓް ކާޑު ގަތުމުގެ ފުރުސަތު ލިބިގެންދާނެއެވެ.


SunOnline: Mifaharu ves Mohamed Ismail ge bandhuge muhdhathu ithurukohnudhee dhookohlaifi\nމިފަހަރު ވެސް މުޙައްމަދު އިސްމާޢީލްގެ ބަންދުގެ މުއްދަތު އިތުރުކޮށްނުދީ ދޫކޮށްލައިފި\nމުއާވިޔަތު އަންވަރު 21 May 2022, 19:57\nއިންޑިއާ އައުޓް ހަރަކާތް ރާވައި ހިންގި ކަމުގެ ތުހުމަތުގައި މިދިޔަ ބުދަ ދުވަހު މުޙައްމަދު އިސްމާއިލް ހައްޔަރު ކޮށްގެން ގެންދަނީ --- ސަން ފައިލް ފޮޓޯ/ މުޙައްމަދު ޙައްޔާން\nއިންޑިއާ އައުޓް ހަރަކާތް ރާވައި ހިންގި ކަމުގެ ތުހުމަތުގައި ރައްޔިތުންގެ މަޖިލީހުގެ ހޯރަފުށީ ދާއިރާގެ ކުރީގެ މެންބަރު މުޙައްމަދު އިސްމާޢީލް ދެވަނަ ފަހަރަށް ހައްޔަރުކޮށް ބަންދާމެދު ގޮތެއް ނިންމަން ކްރިމިނަލް ކޯޓަށް ހާޒިރުކުރުމުން ވެސް ދޫކޮށްލައިފިއެވެ.\nއިންޑިއާ އައުޓް ހަރަކާތް ރާވައި ހިންގާ ކަމުގެ ތުހުމަތުގައި އެންމެ ފުރަތަމަ މުޙައްމަދު އިސްމާޢީލް ހައްޔަރުކޮށްފައިވަނީ މިދިޔަ ބުދަ ދުވަހުއެވެ. އަދި ދެވަނަ ފަހަރަށް އޭނާ ހައްޔަރުކޮށްފައިވަނީ ރޭ 12 ޖަހަނިކޮށެވެ.\nބަންދާ މެދު ގޮތެއް ނިންމުމަށް މިއަދު ކްރިމިނަލް ކޯޓަށް ހާޒިރުކޮށް ފުލުހުން އެދުނީ މުޙައްމަދު އިސްމާޢީލްގެ ބަންދަށް 15 ދުވަސް އިތުރުކޮށްދިނުމަށެވެ.\nނަމަވެސް ފުލުހުން އެދުނު ގޮތަށް ބަންދުގެ މުއްދަތު އިތުރުކޮށް ނުދީ އޭނާ ދޫކޮށްލުމަށް ގާޒީ އަމުރުކުރީ އޭނާ ޖިނާއީ އެއްވެސް ކުށެއް ކުރި ކަމުގެ ހެކި ފުލުހުންނަށް ދެއްކިފައި ނެތުމުން ކަމަށް ދިފާއީ ވަކީލް އާދަމް އާސިފް ވިދާޅުވިއެވެ.\nމިދިޔަ ބުދަ ދުވަހު ވެސް މުޙައްމަދު އިސްމާޢީލް ހައްޔަރު ކުރުމުން ޖެހިގެންއައި ދުވަހު ކޯޓުން އޭނާ ދޫކޮށްލީ, ހައްޔަރު ކުރުމަށްފަހު ކޯޓު އަމުރު ހަވާލުކޮށްފައިވާތީއެވެ. އެހެންކަމުން އެއީ ގާނޫނާ ޚިލާފަށް ހައްޔަރުކުރި ކުރުމެއް ކަމަށް ކަނޑައަޅައި ކްރިމިނަލް ކޯޓުން ވަނީ އޭނާ ބަންދުން ދޫކޮށްލަން އަމުރުކޮށްފައެވެ.\nރޭ މުޙައްމަދު އިސްމާޢީލް ހައްޔަރުކުރަން ގާޒީ އާދަމް މުޙައްމަދު ނެރުއްވި ކޯޓު އަމުރުގައި ވަނީ އަލުން އެ މައްސަލާގައި އޭނާ ހައްޔަރުކުރަން ކޯޓު އަމުރެއް ނެރުމަށް ގާނޫނީ ހުރަހެއް އޮތް ކަމަށް ނުދެކޭ ކަމަށެވެ. ސަބަބަކީ ކުރިން ބޭއްވި މުއްދަތު މަޖިލީހުގައި ބަންދުގައި ބަހައްޓަންޖެހޭ ސަބަބާ ބެހޭގޮތުންނާއި އަދި ތުހުމަތު ކުރެވޭ ކުށާ ގުޅޭ ހެކި ނުވަތަ ގަރީނާ އާ ގުޅޭގޮތުން އެއްވެސް ނިންމުމެއް ނިންމާފައި ނުވާތީ ކަމަށް އެ އަމުރުގައިވެއެވެ.


މާލެ ސިޓީގެ ޓެކްސީ ސެންޓަރުތަކުގެ އިސްވެރިންނާއެކު ފުލުހުން ބައްދަލުވުމެއް ކުރިއަށް ގެންގޮސްފި\nއަންގާރަ ،27 އޭޕްރިލް 2021 / 14:05\nމާލެ ސިޓީގެ ޓެކްސީ ސެންޓަރުތަކުގެ އިސްވެރިންނާއެކު ޓްރެފިކް މެނޭޖްމަންޓް ޑިޕާޓްމަންޓުން ބައްދަލުވުމެއް ކުރިއަށް ގެންގޮސްފިއެވެ.\nމި އެޕްރީލް މަހުގެ 26 ވަނަ ދުވަހު އިސްކަންދަރު ކޮށީގައި ކުރިއަށް ގެންދިޔަ އެ ބައްދަލުވުމަކީ ޓެކްސީގެ ހިދުމަތާ ގުޅޭގޮތުން އާއްމުންގެ ބައެއް ޝަކުވާތައް އަންނަމުންދާތީ އެކަންކަން ހައްލުކުރުމަށް މަޝްވަރާ ކުރުމަށް ކުރިއަށް ގެންދިޔަ ބައްދަލުވުމެކެވެ.\nއެގޮތުން، ޓެކްސީ ޑްރައިވަރުންނާ ގުޅޭގޮތުން އާއްމުންގެ ފަރާތުން ފުލުހުންނަށް ލިބިފައިވާޝަކުވާތައް ހިއްސާކޮށް އެކަންކަން ހައްލުކުރުމަށް މަޝްވަރާކޮށްފައިވެއެވެ. އޭގެ އިތުރުން، ރަމަޟާން މަހުގައި ޓެކްސީތައް ގަވާއިދާ ހިލާފަށް ޕާކުކުރުމާއި މިސްކިތްތައް ހިމެނޭ ސަރަހައްދުތަކުގައި ޕާކުކުރަމުންދާތީ އެ ކަންކަން އެގޮތަށް ނުކުރުމަށް ޓެކްސީ ސެންޓަރުތަކުގެ ކިބައިން އެދިފައިވެއެވެ.\nއެ ބައްދަލުވުމުގައި ޓްރެފިކް މެނޭޖްމަންޓް ޑިޕާޓްމަންޓުން، ސްޕްރިންޓެންޑެންޓް އޮފް ޕޮލިސް ހަސަން ޝަހީމާއި، ސަބްއިންސްޕެކްޓަރ އޮފް ޕޮލިސް އިލްޔާސް ޢަބްދުﷲއާއި، ސަބް އިންސްޕެކްޓަރ އޮފް ޕޮލިސް ތަލްޙަތު އަހުމަދުގެ އިތުރުން ޓެކްސީ ސެންޓަރުތަކުގެ ވެރިން ބައިވެރިވިއެވެ.


Dr. Mohamed Shainee | Magey Candidate 2019 | SunOnline\nއެޑްރެސް: ހ. ރޯޒްބީމް، މާލެ\nކުރިމަތިލާ ދާއިރާ: ހެންްވޭރު އުތުރު ދައިރާ\nޑރ. މުހައްމަދު ޝައިނީ ވަނީ ތައިލެންޑް، ޔޫކޭ، ކެނެޑާ އަދި ނޯވޭއިން ކަނޑާއި ކަނޑުތަކާ ގުޅުންހުރި ދާއިރާއިން މަތީ ތައުލީމު ހާސިލުކުރައްވައި، އެންމެ މަތީ ފާސްތައް ހޯއްދަވާފައެވެ. ޕީއެޗްޑީ ހާސިލުކުރެއްވީ ނޯވޭއިންނެވެ. އަދި ޕީއެޗްޑީ ދިރާސާގެ ބައެއް، ޔޫއެސްގައި ހެއްދެވިއެވެ. ހޯއްދަވަމުން ދިޔަ އިލްމީ ކާމިޔާބުތަކާއެކު، ރައީސުލްޖުމްހޫރިއްޔާ ދެއްވާ ހާއްސަ ލަގަބު ތިން ފަހަރަށް ލިބިވަޑައިގަތެވެ. އުމުރުން 16 ވަރަކަށް އަހަރުގައި ސަރުކާރަށް ވެދެވަޑައިގެން، 27 އަހަރު ދުވަހު މެދުކެނޑުމެއްނެތި ހިދުމަތް ކުރެއްވިއެވެ. ލިބެމުން ދިޔަ ތައުލީމާއި ތަޖުރިބާގެ އަލީގައި ރާއްޖޭގެ މަސްވެރިކަމުގެ ދާއިރާގެ އިސް މަގާމުތައް ފުރުއްވައި، ރައީސް އަބްދުﷲ ޔާމީނުގެ ސަރުކާރުގައި ފިޝަރީޒް މިނިސްޓަރުކަން ކުރެއްވިއެވެ.\nޝައިނީއަކީ ގައުމަށް ލޯބިކުރައްވާ ބޭފުޅެކެވެ. ނޯވޭގެ ޔުނިވާސިޓީއެއްގައި ޕްރޮފެސަރެއްގެ މަގާމު ފަހިވެފައި ވަނިކޮށްވެސް ޝައިނީ ޚިޔާރުކުރެއްވީ ދައުލަތަށް ހިދުމަތްކުރުމުގައި ރާއްޖޭގައި ދެމިހުންނެވުމަށެވެ. ޝައިނީ ކިޔަވާވިދާޅުވާން ބޭރުގައި ހުންނެވި ދުވަސްވަރު ދިރާސާތައް ހެއްދެވީ ރާއްޖެއަށް ދިމާވާ މައްސަލަތަކުގެ މައްޗަށެވެ. އަދި އެކަންކަމަށް މޮޅު ހައްލުތައް އޭނާ ހޯއްދެވިއެވެ. މިހާރު ބޭނުންކުރާ މަސްދޯނިފަހަރުގެ ފަރުމާއާއި، ކަނދުފަތިތަކުގެ މޫރިންގްގެ ޑިޒައިނަކީ ޝައިނީގެ ދިރާސާތަކުގެ ނަތީޖާއެވެ. ސުނާމީއަށްފަހު ރަށްރަށުގައި އަޅާ ނަރުދަމާ ހޮޅިތައް އަޅަނީ، ކެނެޑާގައި ޝައިނީ ހެއްދެވި ދިރާސާއަކަށް ބިނާކޮށެވެ. ގައުމަށް 27 އަހަރު ދުވަހު ހުއްޓުމެއް ނެތި ހިދުމަތްކޮށްދެއްވި ޝައިނީ މަޖިލީހަށް ކުރިމަތިލެއްވީ ކުރިއަށް އޮތް ތަނުގައިވެސް ގައުމާއި ރައްޔިތުންނަށް ހިދުމަތްކޮށްދެވޭނެ މަގަކީ އެއީކަމަށް ގަބޫލުކުރައްވާތީއެވެ.\nޝައިނީއަކީ 27 އަހަރު ދައުލަތަށް ހިދުމަތްކޮށްފައިވާ ލީޑަރެކެވެ. އޭނާ އެންމެ ފުރަތަމަ ހިދުމަތްކުރަން ފެއްޓެވީ އިމިގްރޭޝަން އޮފިސަރެއްގެ ގޮތުގައެވެ. އޭގެ ފަހުން ފިޝަރީޒް ދާއިރާއަށް ބަދަލުވެ، ސިވިލް ސާވިސްގެ އެކި މަގާމުތައް ފުރުއްވިއެވެ. ރައީސް މައުމޫނުގެ ސަރުކާރުގައި ސަރުކާރުގެ މަސް ކުންފުނި މިފްކޯގެ މެނޭޖިންގް ޑިރެކްޓަރުކަމާއި، ރައީސް މުހައްމަދު ނަޝީދުގެ ސަރުކާރުގައި ފިޝަރީޒް މިނިސްޓަރުގެ އެޑްވައިޒަރުކަންވެސް އަދާކުރައްވައި، ޑރ. ޝައިނީ 2013 ވަނަ އަހަރުން ފެށިގެން ރައީސް އަބްދުﷲ ޔާމީނުގެ ސަރުކާރުގައި ފިޝަރީޒް މިނިސްޓަރުކަން ކުރެއްވިއެވެ. ރާއްޖޭގެ ސިޔާސީ މަސްރަހު ހަލަބޮލިވި ހިނދު ސަރުކާރުގެ ފަރާތުން އޯލް ޕާޓީ ޓޯކްސް ލީޑުކުރައްވައި، ޝައިނީ އޭނާގެ ސިޔާސީ ޝަހުސިއްޔަތުގެ ވަރުގަދަކަން ސާބިތުކޮށްދެއްވިއެވެ. އަދި ރައީސް ޔާމީނުގެ ދައުރުގައި ދިވެހި ސަރުކާރުން ބޭރު ގައުމުތަކަށް މަޝްވަރާތަކަށް އެންމެ ގިނައިން ފޮނުވި މަންދޫބަކީވެސް ޑރ. ޝައިނީއެވެ.\nޝައިނީ ގަބޫލުކުރައްވަނީ އެއާޕޯޓާއި ނަރުދަމާ އެޅުންފަދަ ކަންކަމަކީ މަޖިލީހަށް ކުރިމަތިލާ މީހުން ވާންޖެހޭ ވައުދުތަކެއް ނޫން ކަމަށާއި އެއީ ސަރުކާރުން ކޮށްދޭންޖެހޭ ކަންކަން ކަމަށެވެ. ނަމަވެސް ބޯހިޔާވަހިކަން ފަދަ މައްސަލަތައް ހައްލުކުރުމަށާއި ރައްޔިތުންނަށް ތަރައްގީ ގެނައުމަށް ގާނޫނަށް ގެންނަންޖެހޭ ބަދަލުތައް ގެނައުމަށް ޝައިނީ ވައުދުވެއެވެ. ސަރުކާރު ޖަވާބުދާރީކުރުވާނެކަމުގެ ޔަގީންކަން ދެއްވައެވެ. އަދި މަޖިލިސް މެމްބަރަކީ ދާއިރާގެ ރައްޔިތުންނާއި ސަރުކާރާ ގުޅުވައިދޭ، އަދި ސަރުކާރު ތެރެއިން ކުރަންޖެހޭ ކަންކަން ކުރުމަށް މަގުފަހިކޮށްދޭ ފަރާތް ކަމުން، ރައްޔިތުންނާ އަބަދުވެސް ބައްދަލުވެ ހިޔާލު ބަދަލުކުރުމަށްޓަކައި ދާއިރާގެ އޮފީހެއް ހުޅުވައިގެން އެތަނުގައި ނުވަތަ ގޭގެއަށް ޒިޔާރަތްކޮށްގެން ބައްދަލުކުރެވޭ ގޮތް ހެދުމަކީ ޑރ. ޝައިނީގެ އެންމެ ބޮޑު އެއް ވައުދެވެ.


NDA ah islaahu genaun lasvumakee Raajje ah lbeyne gellumeh: Nasheed - One Online\n19 ނޮވެމްބަރު 2020، މާލެ، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ދެއްވި ޕްރެސް ކޮންފަރެންސް އެއްގެ ތެރެއިން --- ވަން ފޮޓޯ: މުހައްމަދު އައުޒަމް\nނެޝަނަލް ޑްރަގް އެޖެންސީ (އެންޑީއޭ) އަށް އިސްލާހު ގެނައުން ލަސްވެ، ފަސްވެގެންދިޔުމަކީ މުޅި ރާއްޖެއަށް ލިބޭނެ ބޮޑު ގެއްލުމެއް ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއެންޑީއޭގެ މަސައްކަތް އެންމެ ފުރިހަމައަށް އަދާ ނުކުރާ ކަމަށް ބުނެ ގިނަ ބަޔަކު އަންނަނީ ކަންބޮޑުވުން ފާޅުކުރަމުންނެވެ. އެގޮތުން މަސްތުވާތަކެތީގެ ވަބާއިން ސަލާމަތްވާން ބޭނުންވާ އެތައް ބަޔަކު ތިބިއިރު އެމީހުންނަށް ފަރުވާ ދިނުން ލަސްވެ އެތަކެއް މައްސަލަތަކެއް ވަނީ ފެންމަތިވެފަ އެވެ.\nމަޖިލިސް ރައީސް މިއަދު ކުރެއްވި ޓުވީޓެއްގައި ވިދާޅުވީ އެންޑީއޭ އަށް އިސްލާހެއް ގެންނަން ޖެހިފައިވާކަމީ ޝައްކު ހިނގާ ކަމެއް ނޫން ކަމަށާއި މަސައްކަތް ފަސް ވެ، ލަސްވަމުންދިޔުމަކީ މުޅި ރާއްޖެއަށް ލިބޭނެ ބޮޑު ގެއްލުމެއް ކަމަށެވެ.\nމަޖިލިސް ރައީސް މިހެން ވިދާޅުވި އިރު ނޭޝަނަލް ޑްރަގް އެޖެންސީ ހިންގުމުގައި ހުރި ބޮޑެތި މައްސަލަތައް ފާހަގަކޮށް އާންމު ފަރާތްތަކަކުންވަނީ މަޖިލިހަށް މައްސަލައެއް ވެސް ހުށަހަޅާފަ އެވެ. މަޖިލިހުގެ އިޖުތިމާއީ ކޮމިޓީގައި ޖަމިއްޔާތަކުން ވަނީ އެންޑީއޭ ހިންގާ ގޮތާމެދު ހުރި ކަންބޮޑުވުންތައް ފާހަގަކޮށްފަ އެވެ.\nދާދިފަހުން އެންޑީއޭގެ ސީއީއޯގެ މަގާމަށް ވަނީ ބޭފުޅަކު އައްޔަން ކުރައްވާފަ އެވެ. އެ މަގާމަށް ބޭފުޅަކު އައްޔަން ކޮށްފައިވަނީ ކުރިން އެ މަގާމުގައި ހުންނެވި ހަސަން ޝަހީލު އިސްތިއުފާ ދެއްވުމުންނެވެ. އޭނާ އިސްތިއުފާ ދެއްވިތާ ފަސް މަސް ފަހުން އެ މަގާމަށް އައްޔަން ކުރެއްވީ މުހައްމަދު ހަބީބެވެ.\nއެންޑީއޭގެ މެނޭޖްމަންޓް ބަދަލުކޮށް އިސްލާހު ގެނައުމަށް ގޮވާލައި ބަޔަކު މުޒާހަރާވެސް ކުރި އެވެ. ފަރުވާ ނުލިބި ތިބި އެތައް ބަޔަކަށް ފަރުވާދިނުން ސަބަބަކާ ނުލައި ލަސްކުރާ ކަމަށްބުނެ އެމީހުން ވަނީ އަޑު އުފުލައިފަ އެވެ. ގާނޫނުގައި އަންހެނުންނަށާއި ކުޑަކުދިންނަށް ހާއްސަ ޑިޓޮކްސް ސެންޓަރާއި ރިމާންޑު ސެންޓަރެއް ހުންނަން ޖެހޭ ކަމަށް ބަޔާންކޮށްފައި ވާއިރު، ނުވަ އަހަރު ވެގެންދިޔައިރު ވެސް އެ ސެންޓަރު ގާއިމު ނުކުރެވި ދިގުލައިގެން ގޮސްފައިވާ ކަމަށްބުނެވެސް ވަނީ އަޑު އުފުލައިފަ އެވެ.\nމަސްތުވާތަކެއްޗާ ބެހޭ ގާނޫނުގެ 48 ވަނަ މާއްދާގައި ބަޔާންކުރާ ޑްރަގް އޮފެންޑާ ރިމާންޑް ސެންޓަރަކީ، މަސްތުވާތަކެތި ބޭނުންކުރުމާއި ޕެޑަލްކުރުމުގެ ކުށުގެ ތުހުމަތުގައި ހައްޔަރުކުރެވޭ މީހުން އެ މީހުންގެ ބަންދުގެ މުއްދަތުގައި އެ ތަނުގައި ބައިތިއްބައިގެން އެ މީހުންނަށް ލިބެންވާ އަސާސީ ފަރުވާ ދިނުމަށް ހާއްސަ މަރުކަޒެކެވެ.\nޖެންޑާ މިނިސްޓްރީގެ އިސް އޮފިޝަލަކު މީގެ ކުރިން "ވަން"އަށް ވިދާޅުވީ، އެ މަރުކަޒުގެ ބޮޑުބައި މިހާރު ނިމިފައިވާ ކަމަށެވެ. އެގޮތުން މިހާރު ނުނިމި ހުރީ ރިނޮވޭޝަންގެ ބައެއް މަސައްކަތްތަކާއި ވަށައިގެން ފެންސު ޖަހުމުގެ މަސައްކަތް ކަމަށް ވިދާޅުވިއެވެ. އަދި ވިދާޅުވީ ޖެންޑާ މިނިސްޓްރީން މަސައްކަތް ކުރަމުން އަންނަނީ ޖެނުއަރީ މަހުގެ ތެރޭގައި އެ މަރުކަޒަށް މީހުން ގެންގޮސް ފަރުވާދޭން ފެށުމަށް ކަމަށެވެ.\nއެކޮމޮޑޭޝަން ބްލޮކެއްވެސް ހިމެނޭ އެ ރިމާންޑް ސެންޓަރަކީ، 200 މީހުންނަށް ފަރުވާ ދެވޭ ވަރުގެ ސެންޓަރެކެވެ. އެނގިފައިވާގޮތުގައި ހުކުމްކޮށް ފަރުވާ ނުފެށި 800 އަށްވުރެ ގިނަ މީހުން އެބަތިއްބެވެ. އޭގެ ތެރޭގައި ޑްރަގް ރިހެބިލިޓޭޝަން ފަރުވާދޭ މަރުކަޒަކަށް ގެންގޮސް (ރެސިޑެންޝަލް) ފަރުވާ ދޭން ޖެހޭ 602 މީހަކާއި، ކޮމިޓީ ފަރުވާއަށް ހުކުމް ކޮށްފައިވާ 223 މީހެއްގެ އިތުރުން، އިންޑިވިޖުއަލް ފަރުވާއަށް ހުކުމްކޮށްފައިވާ 64 މީހެއް ހިމެނެ އެވެ.\nގުޅޭ ޓެގު ރައީސް މުހައްމަދު ނަޝީދު ރައްޔިތުންގެ މަޖިލިސް މަސްތުވާތަކެތީގެ މައްސަލަތައް ނެޝަނަލް ޑްރަގް އެޖެންސީ


Huvadhoo tharaggee kuran edheynama Raees yaamin ithuru dhaurakah hovan jehey: Shaheem | #Huvadhoo\nހުވަދޫ ތަރައްޤީ ކުރަން އެދޭނަމަ ރައީސް ޔާމީން އިތުރު ދައުރަކަށް ހޮވަންޖެހޭ: ޑރ. ޝަހީމް\nޑރ.ޝަހީމް އުފަން ރަށަށް ވަޑައިގަތުމުން ރައްޔިތުން މަރުހަބާ ދަންނަވަނީ -- ފޮޓޯ: ހުވަދޫޑޮޓްކޮމް\nހުވަދު އަތޮޅު ތަރައްޤީ ކުރަން އެދޭ ނަމަ އަތޮޅުގެ ރައްޔިތުން ރައީސް އަބްދުﷲ ޔާމީން ދެ ވަނަ ދައުރަކަށް އިންތިހާބު ކުރަންޖެހޭ ކަމަށް ކަމަށް އެމަނިކުފާނުގެ ރަނިންގ މޭޓް ޑރ. މުހައްމަދު ޝަހީމް އަލީ ސަޢީދު ވިދާޅުވެއްޖެ އެވެ.\nހުވަދު އަތޮޅަށް ޝަހީމް ކުރެއްވި ކެމްޕެއިން ދަތުރުފުޅަށް ފަހު ހުވަދޫ ޑޮޓްކޮމް އަށް ދެއްވި ހާއްސަ އިންޓަރވިއުއެއްގައި ޝަހީމް ވިދާޅުވީ މި އަތޮޅު ތަރައްޤީ ކުރަން އެދޭ ނަމަ، ރައީސް ޔާމިން ރާއްޖޭގެ ޒަޢާމަތުގަ ބަހައްޓަވަން މިއަތޮޅުގެ ރައްޔިތުން މަސައްކަތް ކުރަންޖެހޭނެ ޖެހޭ ކަމަށެވެ.\nހުވަދު އަތޮޅަކީ އެންމެ ބޮޑު އަތޮޅު ކަމަށް އިޝާރާތް ކުރައްވައި ޝަހީމް ވިދާޅުވީ މި އަތޮޅަކީ އެންމެ ގިނަ ރަށްތައް އޮތް އަތޮޅު ކަމަށާއި ހުވަދު އަތޮޅަކީ ތަރައްޤީޤެ މައި އަދި މުހިން ނާރެސްސެއް ކަމަށެވެ.\n”މި އަތޮޅުގައި ރިސޯޓުތަކާއި އަދި އެއާޕޯޓުތައް އެޅިގެން އެބަދޭ. ތަރައްޤީޤެ ވަރަށް މުހިންމު ނާރެއްހެއް މިއީ. މި އަތޮޅު ތަރައްޤީކުރަން އެދޭ ނަމަ، މި ޒަމާނުގެ ސިވިލެޒިއޭޝަން މިތާ ޤާއިމް ކުރަން އެދޭ ނަމަ ރައީސް ޔާމިން ރާއްޖޭގެ ޒަޢާމަތުގަ ބަހައްޓަވަން މިއަތޮޅުގެ ރައްޔިތުން މަސައްކަތް ކުރައްވަން ވާނެ،“ ޑރ. ޝަހީމް ވިދާޅުވިއެވެ.\nޑރ.ޝަހީމް ހުވަދޫ ޑޮޓްކޮމް އަށް އިންޓަރވިއު ދެއްވަނީ — ފޮޓޯ: ހުވަދޫޑޮޓްކޮމް\nހުވަދު އަތޮޅަށް އުފަން ޑރ. ޝަހީމްގެ ދަތުރުފުޅުގައި ހުވަދު އަތޮޅު އުތުރުބުރީގެ ނުވަ ރަށަކަށް ވަޑައިގެންނެވިއެވެ. އަދި ދޮރުން ދޮރަށް ހިންގަވައި ރައްޔިތުންގެ ހިޔާލާއި ކަންބޮޑުބުން ވަރަށް ގާތުން އެއްސެވިއެވެ.\nޝަހީމް ވިދާޅުވީ ނުވަ ރަށަށް ވަޑައިގެންނެވުނު އިރު ރައްޔިތުންގެ އެންމެ ބޮޑު ކަންބޮޑުވުމަކީ ޒުވާނުންނަށް ކުރިމަތިވެފައިވާ މައްސަލަތައް ކަމަށެވެ. ޒުވާނުންނަށް ވަޒީފާގެ ފުރުސަތުތަކާއި ޒުވަނުންނަށް ބޭނުންވާ ބޯހިޔާވަހި ކަމުގެ ފުރުސަތު އެއީ މިވަގުތު ޒުވާނުންނަށް އޮތް އެންމެ ބޮޑު ޗެލެންޖް ކަމަށް ޝަހީމް ވިދާޅުވިއެވެ.\n”އެ މަސަލަތަކަށް ހައްލު ލިބޭނީ އަޅުގަނޑަށް ޤަބޫލު ކުރެވޭ ގޮތުގައި ރައީސް ޔާމިން ދެ ވަނަ ދައުރަކަށް ރާއްޖޭގެ ޒާޢާމަތުގައި ހުންނަވައިގެން. އެއީ އަޒުމާއެކު ވަރަށް ގަޓު ހުރެގެން ނިންމުންތައް ނިންމައިގެން،“ ޝަހީމް ވިދާޅުވިއެވެ.


Ali maraalumugai baiverivi kamuge dhauvaa libey2meehehge shareeeah miadhu – adduLIVE\nއަލީ "މަރާލި" ދެ މީހެއްގެ ޝަރީޢަތް މިއަދު\n0 May 14, 2018, 09:23 ލިޔުނީ ހަސަން އަޝްރަފް\nމައުޒް މުހައްމަދު. އޭނާގެ މައްޗަށް ވަނީ އެނގިހުރެ މީހަކު މަރާލުމުގައި ބައިވެރިވުމުގެ ދައުވާ އުފުލާފައި.\nމާޗް، 2، 2016 ވަނަ ދުވަހު އަނިޔާވެރި ގޮތަކަށް މަރާލުމަށް ފަހު އޮޅެއްގެ ތެރެއަށް އެއްލާލާފައި ވަނިކޮށް ފެނުނު ހިތަދޫގެ ވިޔަފާރިވެރިޔާ، އަލީ އަބްދުﷲގެ މަރުގެ މައްސަލައިގައިއަޑުއެހުމެއް މިއަދު ކްރިމިނަލް ކޯޓުގައި ކުރިއަށް ދާނެއެވެ.\nމިއަދުގެ އަޑުއެހުމަކީ، އަލީ އަބްދުﷲ މަރާލި މައްސަލައިގައި ހިތަދޫ، އަތަމާވިލާ މަޢޫޒު މުހައްމަދާއި ހިތަދޫ، އައްޒާ މުބާރިކު މުހައްމަދުގެ މައްޗަށް ދައުލަތުން ކުރާ އެނގިހުރެ މީހަކު މެރުމުގައި ބައިވެރިވުމުގެ ދައުވާގެ އަޑު އެހުމެކެވެ.\nއަލީ އަބްދުﷲ މަރާލި މައްސަލަ އާއި ގުޅިގެން4މީހެއްގެ މައްޗަށް ދައުލަތުން ވަނީ ދައުވާ އުފުލައިފަ އެވެ.\nއަލީ މަރާލި މައްސަލައިގައި އެނގިހުރެ މީހަކު މެރުމުގައި ބައިވެރިވުމުގެ ދައުވާ ހިތަދޫ ނަޝީދީގޭ، މުހައްމަދު ޝިފާޒުގެ މައްޗަށް ވެސް ކުރެއެވެ. އަދި އަލީ މަރާލި މައްސަލައިގައި ގަސްދުގައި މީހަކު މަރާލުމުގެ ދައުވާ އުފުލާފައި ވަނީ ހިތަދޫ ހެޕީ ފިއުޗާ އަހުމަދު އިބްރާހީމްދީދީގެ މައްޗަށެވެ. އޭނާ އަކީ، އަލީ އަށް ބޮޑުބޭބެ ކިޔާ މީހެކެވެ.\nއަހުމަދު އިބްރާހީމްދީދީގެ ކުރަނީ ގާނޫނުލް އުގޫބާތުގެ 110 ވަނަ މާއްދާގެ (ރ) ގެ ދަށުން އެނގި ހުރެ ގަސްދުގައި މީހަކު މަރާލި ކަމުގެ ދައުވާއެވެ. އެ މައްސަލައިގެ އަޑުއެހުންތައް ކްރިމިނަލް ކޯޓުން ކުރިއަށް ގެންދަނީ ސިއްރުކޮށްގެންނެވެ.


SunOnline: Ooredoo SuperNet ge hidhumaiy Sh. Goidhoo ah\nއުރީދޫ ސުޕަނެޓްގެ ހިދުމަތް ށ. ގޮއިދުއަށް\nޝަފްނާ ހުސައިން 25 Feb 2021, 19:26\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު އުރީދޫ ސުޕަނެޓް ފިކްސްޑް ބްރޯޑްބޭންޑުގެ ހިދުމަތް ށ. ގޮއިދުއަށް ތައާރަފްކޮށްފި އެވެ.\nއުރީދޫ އިން ބުނީ ހަލުވި ސްޕީޑްތަކާއި، ބޮޑެތި އެލަވަންސްތައް ލިބޭ ޕެކޭޖްތަކުގެ އިތުރުން ގޮއިދޫ އިން ސުޕަނެޓްގެ ހިދުމަތް ގަންނަ ފުރަތަމަ 20 ފަރާތަކަށް މައިކްރޮސޮފްޓް 360 ލައިސެންސް ވެސް ލިބޭނެ ކަމަށެވެ.\nއުރީދޫގެ އެކްޓިން ޗީފް ކޮމާޝަލް އޮފިސަރު ހުސައިން ނިޔާޒު ވިދާޅުވީ ފާއިތުވި އަހަރުތެރޭގައި ޑިޖިޓަލް ހިދުމަތްތައް ބޭނުންކުރާ އަދަދު އެތައްގުނައެއް އިތުރުވެފައިވާތީ، އިންޓަނެޓަށް ބަރޯސާވާ މިންވަރުވެސް އިތުރުވެ، އަސާސީ ހިދުމަތަކަށް މިހާރު ވެފައިވާ ކަމަށެވެ.\nއެހޮތުން ކުދިންގެ ކިޔެވުމަށާއި، ގޭގައި ތިބެގެން މަސައްކަތްކުރުމަށާއި ސިއްހީ ހިދުމަތް ހޯދުމަށް އަދި ވިޔަފާރިކުރުމަށްވެސް އިންޓެނެޓްގެ ބޭނުން ކުރަންޖެހޭކަން ނިޔާޒް ފާހަގަކުރެއްވި އެވެ.\n"އެހެންކަމުން އަޅުގަނޑުމެން މި މަސައްކަތް ކުރަނީ ރާއްޖޭގެ އެކި ކަންކޮޅުތަކުގައި ދިރިއުޅޭ އެންމެހާ ބޭފުޅުންނަށްވެސް ފެންވަރު ރަނގަޅު އިންޓަނެޓްގެ ހިދުމަތް ފޯރުކޮށްދިނުމަކީ އެންމެ މުހިންމުކަމެއްކަމުގައި ދެކިގެން. މިއަދު އުރީދޫ ހޯމް ބްރޯޑްބޭންޑް، ސުޕަނެޓްގެ ހިދުމަތް ށ. ގޮއިދޫގެ ރައްޔިތުންނަށް ފޯރުކޮށްދީ އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް،" ނިޔާޒް ވިދާޅުވި އެވެ.\nނިޔާޒް ވިދާޅުވީ ކުރިއަށް އޮތް ތަނުގައިވެސް ދިވެހިންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އުރީދޫން ކުރާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެކަމުގެ ޔަގީންކަން އަރުވާ ކަމަށެވެ.\nފެންވަރު ރަނގަޅު އަދި އަގުހެޔޮ ހިދުމަތްތަކެއް ކަސްޓަމަރުންނަށް ފޯރުކޮށްދިނުމަށް އުރީދޫ އިން ކުރާ މަސައްކަތުގެ ދަށުން ދާދި ފަހުން ވަނީ އުރީދޫ ސުޕަނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފަ އެވެ.\nއެ ބަދަލުގެ ދަށުން ސުޕަނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު 68 ޕަސެންޓާ ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑްވެސް ކަސްޓަމަރުންނަށް ލިބިގެންދާނެ ކަމަށް އުރީދޫ އިން ބުންޏެވެ.\nސުޕަނެޓްގެ ހިދުމަތް ހޯދުމަށް ނުވަތަ ސުޕަނެޓް ޕެކޭޖްތަކާއި ބެހޭ އިތުރު މައުލޫމާތު އުރީދޫގެ ވެބްސައިޓުން ބަލައިލެވޭނެ އެވެ.


Team Tough Sixs Baliko Team Alphaine Final Ah\nބޮޑު ޗުއްޓީގެ ދުވަސްވަރު ބަދަލުކުރުމާބެހޭ ގޮތުން ...\nby vomadmin January 10, 2019\nޖޯލިއަންސް މިކްސް ވޮލީ މުބާރާތުގެ ސެމީ ފައިނަލުގެ3ވަނަ މެޗް ކާމިޔާބުކޮށް ފައިނަލުގެ2ވަނަ ޖާގަ ޓީމް އަލްފައިން ކަށަވަރުކޮށްއެވެ.\nމިމުބާރާތުގެ ޕޮއިންޓް ސިސްޓަމަށް ކުޅެވުނުމެޗްތަކުގެ ތިންވަނަމެޗްގައި ޓަފްސިކްސް އަތުން3ސެޓް 1 ސެޓުން ބަލިވެފައިވާ ޓީމް އަލްފައިން ރޭ ކުޅެވުނު ސެމީފައިނަލްގެ މެޗް ކާމިޔާބުކޮށްފައިވަނީވެސް3ސެޓް 1 ސެޓުންނެވެ.\nގިނަ އަދަދެއްގެ ސަޕޯޓަރުން ފޯރިނަގަމުން ދިޔަ މި މެޗުގެ މޭންއޮފްދަ މެޗަކަށް ޓީމް އަލްފައިންގެ އަހުމަދު ނިޒާމު ހޮވިފައިވާއިރު މިމެޗްގެ ކްއިންއޮފްދަ މެޗަކަށް ހޮވުނީވެސް އަލްފައިންގެ މަލްދާ މަސްސޫދެވެ.\nރޭ ކުޅެވުނު މިމެޗް ޝަރަފްވެރިކޮށްދެއްވާފައިވަނީ ސިޔާސީ ދާއިރާގައި ހަރަކާތްތެރިވާ ހުސެން އައުޒަރު އާއި އަހުމަދު އަޝްފާގުގެ އިތުރަށް ހުސެން ލަތީފާއި ހައްވާ އާތިކާއެވެ.\nފޭދޫ ޒުވާނުން އިންތިޒާމްކޮށްގެން ފޭދޫގައި ވޮލީ ކޯޓްގައި ކުރިއަށް ގެންދާ މިމުބާރާތުގެ މަޤްޞަދަކީ ކުޅިވަރުގެ ރޫޙް އާލާ ކުރުމާއި ވޮލީބޯޅައިގެ ރޫހު އާލާ ކުރުމުގެ އިތުރަށް އެކުވެރިކަން ބަދަހިކުރުންކަމަށް މުބާރާތް އިންތިޒާމް ކުރާ ފަރާތުން މައުލޫމާތުދެއެވެ.\nމިނިވަންކަޕް ފުޓްސަލް މުބާރާތުގެ ސެމީފައިނަލްއާއި ކްއާޓާފައިނަލްގެ މެޗްތައް ކުޅެވޭނެގޮތް މިނިވަންކަޕް އޮގަނައިޒިން ކޮމެޓީން ހާމަކޮށްފިއެވެ. މިގޮތުން ކުޅެވޭ ކްއާޓާފައިނަލްމެޗްގެ ...


October - Down syndrome mas | Atoll News\nއޮކްޓޯބަރު – ޑައުން ސިންޑްރޯމް މަސް\nޝާއިޢުކުރީ: ޢާއިޝް އޮކްޓޯބަރ 1, 2021, 23:07\nޑައުންސިންޑްރޯމަކީ އުފެދުމުގައި ޖެހޭ ބަލިތަކުގެ ތެރެއިން އެންމެ އާންމު އެއް ބައްޔެވެ. މިސަބަބަށް ޓަކައި ކޮންމެ އަހަރެއްގެ އޮކްޓޯބަރ މަހަކީ ޑައުންސިންޑްރޯމްއާއި ބެހޭގޮތުން ހޭލުންތެރި ކުރުވައި، އެބަލި ހުންނަ މީހުންނަކީ މުޖުތަމަޢުގައި އާންމު ފަރުދުންނެކޭ އެއްފަދައިން ބަލައިގަންނަ ބަޔަކު ކަމުގައި ހަދައި، ހަމަހަމަ ހައްޤުތަކަށް ޓަކައި ވަކާލާތު ކުރުމަށް ހާއްސަ ކޮށްފައިވާ މަހެއް ކަމުގައި ހެދުމަކީ އެއްގޮތަކަށް ވެސް ހައިރާން ވާންޖެހޭ ކަމެއް ނޫނެވެ.\nތަރައްޤީވެ ތަހުޒީބު ވެފައިވާ މިޒަމާނުގައި ވެސް ޑައުންސިންޑްރޯމް ހުންނަ މީހުންނާމެދު ތަފާތު ކުރުމާއި ބޯދާ ގޮތަށް ދެކުމަކީ ނެތްކަމެކޭ ނުބުނެވޭނެ އެވެ. އެހެންނަމަވެސް މިފަދަ ގޮންޖެހުންތަކާއި އެކުވެސް، މިބަލީގެ ސަބަބުން އެމީހުންގެ ޤާބިލްކަން މިންނުކުރެވޭނެ ކަމާއި، މިބައްޔަކީ އެމީހުންގެ ބަލިކަށިކަމެއް ނޫންކަން ޑައުންސިންޑްރޯމް ޖެހިފައިވާ ފަރާތްތައް ވަނީ އެތައް ފަހަރެއްގެމަތިން ސާބިތު ކޮށްދީފަ އެވެ. އެހެންކަމުން މިބައްޔާމެދު ހޭލުންތެރިކަން އިތުރުކުރުމަށް ހާއްސަ ކުރެވިފައިވާ މިމަހުގައްޔާއި އަދި މުޅި އަހަރުވެސް ލޯތްބާއި، އަޅާލުން، އަދި އެއްބަޔަކު އަނެއްބަޔަކު ބަލައިގަތުމާއި އިޙްތިރާމް ކުރުމުގެ ރިވެތި އާދަތައް އެކުލެވޭ މެސެޖުތައް ފޯރުކޮށްދިނުމަކީ ވަރަށްވެސް މުހިއްމު ކަމެކެވެ.\nޑައުންސިންޑްރޯމް ޖެހެނީ އުފެދުމުގައި ހަށީގަނޑުގައި ހުންނަންވާ މިންވަރަށް ވުރެ އެއް ކްރޯމޮޒޯމް އިތުރުވުމުންނެވެ. ކްރޯމޮޒޯމަކީ ހަށިގަނޑު އުފެދުމާއި ބޮޑުވުން، އަދި ހަރަކާތްތެރިވެ އުޅުންފަދަ މުޙިއްމު ކަންތައްތައް ބައްޓަންކުރާ މާއްދާއެކެވެ. ތުއްތު ކުއްޖާ ދުނިޔެއަށް އުފަންވާއިރު ހުންނާނީ ޖުމްލަ 46 ކްރޯމޮޒޯމްއެވެ، ނަމަވެސް ޑައުންސިންޑްރޯމް ޖެހިފައިވާ ކުއްޖަކު ދުނިޔެއަށް އުފަންވާއިރު އެއް ކްރޯމޮޒޯމް އިތުރަށް ހުރެ އެވެ. އެއީ ހަށިގަނޑުގައި އާންމުކޮށް ހުރި ކްރޯމޮޒޯމްތަކުގެ ތެރެއިން ކޮންމެވެސް އެއް ކްރޯމޮޒޯމެއްގެ އިތުރު ކޮޕީއެ ކެވެ. އެކްރޯމޮޒޯމަށް ކިޔަނީ ކްރޯމޮޒޯމް 21 އެވެ.\nޑައުންސިންޑްރޯމްގެ ބައެއް އަލާމާތްތައް\nޑައުންސިންޑްރޯމްގެ އަލާމާތްތައް ގިނަ އެވެ. ނަމަވެސް އޭގެތެރެއިން ބައެއް އަލާމާތްތަކަށް ކުރުގޮތަކަށް ބަލައިލާނަމެވެ.\nޑައުންސިންޑްރޯމް ޖެހިފައިވާ ތުއްތު ކުއްޖާގެ ހަށިގަނޑުގައިވާ ކްރޯމޮޒޯމް 21 ގެ ސަބަބުން ކުއްޖާގެ ހަށިގަނޑާއި ސިކުނޑި ބޮޑުވުމަށް ބަދަލުތަކެއް ގެނުވަ އެވެ. އޭގެ ސަބަބުން ކުއްޖާއަށް ނަފްސާނީ ގޮތުންނާއި ޖިސްމާނީ ގޮތުން ތަފާތުތަކެއް އައިސްފައި ހުރެ އެވެ. ޖިސްމާނީގޮތުން އަންނަ ބަދަލުތައް އެކި ކުދިންގެ ތަފާތުވި ނަމަވެސް އެންމެ އާންމުކޮށް ފެންނަން ހުންނަ ބަދަލުތަކުގެ ތެރޭގައި:\nމޫނުމައްޗަށް އައިސްފައިވާ ބަދަލު\nކަރުގެ ފަހަތުގައިވާ ހަންގަނޑު ބޯވުމާއެކު ކަރު ހުންނަންވާ ވަރަށް ވުރެ ކުރުކޮށް ހުރުން\nބޮލާއި ކަންފަތް އަދި އަނގަ ހުންނަންވާ ވަރަށްވުރެ ކުޑަކޮށް ހުރުން\nހަށިގަނޑުގެ މަސްތަކާއި ހުޅުތައް ހުންނަންވާ ވަރަށްވުރެ ދޫކޮށް ހުރުން\nޑައުންސިންޑްރޯމް ކުދިން ވާހަކަ ދެއްކުމާއި އަޑުއެހުމުގެ ތަފާތުކަން ހުރުމުގެ ސަބަބުން އުނގެނުމާއި ވިސްނުމުގައި ގޮންޖެހުންތަކެއް ކުރިމަތިވެ އެވެ. ޖިސްމާނީ ތަފާތުތަކެކޭ އެއްފަދައިން މިބަދަލުތަކަކީ ވެސް އެއްކުއްޖަކުން އަނެއް ކުއްޖަކަށް ތަފާތު ބަދަލު ތަކެކެވެ. އެގޮތުން އެންމެ އާންމުކޮށް ފެންނަ ކަންތައްތަކުގެ ތެރޭގައި\nސަމާލުކަން ދިނުމަށް ދަތިވުން (ސަމާލުކަންދޭ ވަގުތު ކުރުވުން)\nޑައުންސިންޑްރޯމް މަސް ފާހަގަ ކުރަނީ ކީއްވެ؟\nޑައުންސިންޑްރޯމަށް ހޭލުންތެރި ކުރުވުމަށް ހާއްސަ މަހެއްގެ ގޮތުގައި އޮކްޓޯބަރ ކަނޑައަޅާފައި ވަނީ 1980 ގެ އަހަރުތަކުގެ ތެރޭގަ އެވެ. އޭގެ ފަހުން ކޮންމެ އަހަރަކުވެސް އޮކްޓޯބަރ ވެގެން ގޮސްފައިވަނީ މިބައްޔާއި ބެހޭގޮތުން އާންމުން ހޭލުންތެރި ކުރުވައި، އަދި މިބަލި ހުންނަ ފަރާތްތަކުން ހޯދާފައިވާ ކާމިޔާބީ ތަކާއި އެމީހުންގެ ޤާބިލްކަން ދައްކުވައި، އަދި ހާސިލް ކޮށްފައިވާ ލަނޑުދަނޑިތައް ފާހަގަ ކުރުމުގެ މަހަކަށެވެ.\nޑައުންސިންޑްރޯމް ހުންނަ މީހުންނަކީ އަހަރެމެންނެކޭ ހަމަ އެއްފަދަ ބައެކެވެ. އާދައިގެ މީހެކޭ އެއްފަދައިން އެމީހުންގެވެސް ހުވަފެންތަކަކާއި ހާސިލް ކުރަން ބޭނުންވާ ކަންތައްތަކެއް ހުރެ އެވެ. އަދި ކާމިޔާބީއާއި އުފާވެރި އާއިލާއެއް ވެސް އެހެން މީހުންނެކޭ އެއްފަދައިން އެމީހުންވެސް އެދެ އެވެ. އެމީހުންނަށްވެސް ވަޒީފާއަށް ގޮސް، މަސައްކަތް ކޮށް، ކިޔަވަން މަދްރަސާއާއި ކޮލެޖަށް ގޮސް، ޒަވާޖީ ހަޔާތެއް ފަށައި އާއިލާއެއް ބިނާކޮށް އަދި މުޖުތަމައު ކުރިއެރުވުމަށް ވެސް އެއްބާރުލުން ދެވޭނެ އެވެ. އެމީހުންނަކީ ވެސް ޤާބިލް ބައެ ކެވެ.\nއަދި އެމީހުންނަށް ކުޅިވަރުތަކުގައި ވެސް ބައިވެރިވެވެ އެވެ. އޮލިމްޕިކްސްގެ ހާއްސަ މުބާރާތެއް ބޭއްވުމަށް ޔޫނިސް ކެނެޑީ ޝްރިވާ އެންމެ ފުރަތަމަ ހުށަހެޅުމުން ޑައުންސިންޑްރޯމް ހުންނަ މީހުންނާއި ބެހޭގޮތުން ނޭދެވޭ އަދި ބިރުވެރި ވާހަކަތަގައިގެން އެތައް ބަޔަކު އޭނާގެ ހިޔާލު ބަދަލު ކުރެވޭތޯ މަސައްކަތް ކުރި އެވެ. އެމީހުންނަކީ ގެންގުޅެން އުނދަގޫ ބައެއް ކަމަށާއި ފެތުމުގެ މުބާރާތުގައި ފަތަން ނޭނގި ގެނބުން ފަދަ ކަމެއް ކުރިމަތި ވެދާނެ ކަމަށް ބުނެ، މިފަދަ އެތައް ވާހަކަތަކެއް ދެއްކި އެވެ. އެހެންކަމުން ޑައުންސިންޑްރޯމް މީހުންނާއި ބެހޭގޮތުން މީހުން ދެކޭގޮތް ބަދަލު ކުރުމަށް 1968 ގައި ބޭއްވުނު އެންމެ ފުރަތަމަ ހާއްސަ އޮލިމްޕިކްސް ގޭމްގައި ކުޅިވަރެއްގެ ގޮތުގައި ފެތުން އޭނާ ހިމެނި އެވެ.\nއެއަށްފަހު ފެތުމުން ފެށިގެން ޖިމްނާސްޓިކް އަދި ބާސްކެޓްބޯޅައާއި އެތްލެޓިކްސް ފަދަ ކޮންމެ ކުޅިވަރެއްގައި ވެސް ޑައުންސިންޑްރޯމް ޖެހިފައިވާ ފަރާތްތައް ވަނީ ކުރިއެރުން ހޯދައި، ރަން ވަނަތަކެއް ހާސިލް ކޮށްފަ އެވެ.


vnews - Transport Ministry ge ninmumakee gina baehge furaana salaamaiy vaane ninmumeh: WHO\nޓްރާންސްޕޯޓް މިނިސްޓްރީގެ ނިންމުމަކީ ގިނަ ބައެއްގެ ފުރާނަ ސަލާމަތްވާނެ ނިންމުމެއް: ޑަބްލިއުއެޗްއޯ\nބްރިޖު ހުރަސްކުރުމަށް އަދި ރިންގް ރޯޑުގައި ދުއްވާއިރު ހެލްމެޓް އެޅަންޖެހޭ ގޮތަށް ޓްރާންސްޕޯޓް މިނިސްޓްރީން ނިންމި ނިންމުމަށް ވޯލްޑް ހެލްތް އޯގަނައިޒޭޝަންގެ ރާއްޖޭގެ އޮފީހުން މަރުހަބާ ކިޔައިފިއެވެ.\nޓްރާންސްޕޯޓް މިނިސްޓްރީގެ ނިންމުމަށް މަރުހަބާ ކިޔައި ޑަބްލިއުއެޗްއޯއިން ކުރި ޓުވީޓެއްގައި ބުނެފައިވަނީ، އެކްސިޑެންޓުތަކުގައި ބޮޑެތި އަނިޔާވެ މީހުން މަރުވުމާއި ނުކުޅެދުމަށް އެންމެ ބޮޑަށް މަގުފަހިވަނީ ބޮލަށް ލިބޭ އަނިޔާތަކުގެ ސަބަބުން ކަމަށެވެ.\nހެލްމެޓު އެޅުމުން އެކްސިޑެންޓުތަކުިގައި އެފަދަ އަނިޔާތައް ވުން 70 އިންސައްތައަށް ދަށްވާ ކަމަށާއި މަރުވުން 40 އިންސައްތައަށް ދަށްވާކަމަށް ދިރާސާތަކުން ދައްކާކަމަށް ޑަބްލިއުއެޗްއޯގެ ޓުވީޓުގައި ބުނެފައިވެއެވެ.\nޑަބްލިއުއެޗްއޯގެ ޓުވީޓުގައި ބުނެފައިވަނީ، މަގުމަތީގެ އެކްސިޑެންޓުތަކުގައި އަނިޔާވެ މަރުވާ މީހުންގެ ތެރެއިން ދެބައިކުޅަ އެއްބައި މީހުންނަކީ ހިނގާ މީހުންނާއި ސައިކަލުފަދަ ތަކެތި ދުއްވާ މީހުން ކަމަށެވެ. އެހެންވީމާ ޓްރާންސްޕޯޓް މިނިސްޓްރީގެ މިނިންމުމަކީ ގިނަ ބައެއްގެ ފުރާނަ ސަލާމަތްވެ އެތައް ގޮތަކުން ފައިދާކުރާނެ ފަދަ ނިންމުމެއް ކަމަށާއި، މި ނިންމުން ނިންމެވި ކަމަށްޓަކައި ޓްރާންސްޕޯޓް މިނިސްޓްރީއަށް މަރުހަބާ ކިޔާ ކަމަށެވެ.\nޓްރާންސްޕޯޓް މިިނިސްޓްރީން ވަނީ މިއަހަރުގެ މާޗް މަހުގެ 10 ވަނަ ދުވަހުން ފެށިގެން ސިނަމާލެ ބްރިޖާއި ރިންގު ރޯޑުގައި ސައިކަލު ދުއްވާ ކޮންމެ މީހަކުވެސް ހެލްމެޓް އަޅަން މަޖުބޫރުކުރަން ނިންމާފައެވެ. ހެލްމެޓް ނާޅާނަމަ ފުލުހުން އެމީހަކު ހުއްޓުވައި އެކަމަށް ފިޔަވަޅު އަޅާނެ ކަމަށްވެސް މިނިސްޓްރީން ވަނީ ބުނެފައެވެ.


Covid-19 | Raajje In Bali Fenunuthaa 151 Dhuvas, Faruvaa Dhey Meehun Ge Adhadhu 1869 Ah - Vaguthu\nދުނިޔެއަށް ނުރައްކާ ކުރަމުންދާ ކޮވިޑް-19 ގެ ބިރާއި ރާއްޖެއަށް ވެސް ވަނީ ކުރިމަތިލާން ޖެހިފައެވެ. މިގޮތުން މި ބަލިމަޑުކަމާއި ގުޅިގެން ފުރަބަންދުގެ ހާލަތުގައި އެތައް ދުވަހެއްވަންދެން އޮތުމަށްފަހު ރާއްޖޭގައި ފިޔަވަޅުތަކަށް ލުއިދޭން ފެށުމާއެކު، އަނެއްކާވެސް ބަލި ފެތުރޭ މިންވަރު ވަނީ ވަރަށް ބޮޑަށް އިތުރުވާން ފަށާފައެވެ.\nމިހަފްތާ އަކީ އަތޮޅުތަކުން ކޮވިޑް-19 އަށް މީހުން ފައްސިވުން ވެސް ކުރިއާއި އަޅައި ބަލާއިރު އިތުރު ހަފްތާއެކެވެ. އެހެންކަމުން ބަލި ރާއްޖޭގެ އިތުރު ރަށްތަކަށް ފެތުރިގެން ދިއުމުގެ ބިރު ވަނީ ވަރަށް ބޮޑަށް އިތުރު ވެފައެވެ.\nމާލެ އިން ކޮވިޑް-19 އަށް ފައްސިވާ މީހުންގެ އަދަދު ދުވަހުން ދުވަހަށް އިތުރު ވަމުން އަންނައިރު ހޮސްޕިޓަލްގައި އެޑްމިޓް ކޮށްގެން ފަރުވާ ދޭން ޖެހޭ މީހުން ވެސް އަންނަނީ ގިނަ ވަމުންނެވެ.\nރާއްޖޭގައި ބަލި ފެތުރުމަށް ކޮންމެވެސް ވަރެއްގެ ހިފެހެއްޓުމެއް މީހެ މަހެއްހާ ދުވަސްކުރިން އައިސްފައި ވީނަމަވެސް، ފާއިތުވެދިޔަ ދުވަސްތަކުގައި ބަލި ޖެހޭ މީހުންގެ އަދަދު އަންނަނީ އިތުރުވަމުންނެވެ. އެއާއެކު ބައްޔަށް ފަރުވާދޭ މީހުންގެ އަދަދުވެސް ވަނީ ވަރަށް ބޮޑަށް އިތުރުވެފައެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ކުރާ 1869 މީހަކު އެބަތިއްބެވެ. މިއީ މިހާތަނަށް މި ބައްޔަށް ފަރުވާދޭ މީހުންގެ އަދަދު މިހާތަނަށް އެންމެ ބޮޑަށް އިތުރުވި ފަހަރެވެ. އިއްޔެއާއި ހަމައަށް މި އަދަދު ހުރީ 1719 ގައެވެ. ފަރުވާދޭ މީހުންގެ އަދަދު އިތުރުވެފައި މިވަނީ އިއްޔެ ވެސް އިތުރު ގިނަ އަދަދެއްގެ ބަޔަކު އަލަށް ފައްސިވުމާއި ގުޅިގެންނެވެ.\nއެޗްޕީއޭއިން ވިދާޅުވެފައިވާ ގޮތުން އިއްޔެ އެކަނިވެސް ރާއްޖެއިން އިތުރު 148 މީހަކު ވަނީ ކޮވިޑް-19 އަށް ފައްސިވެފައެވެ. ރާއްޖެއިން އިއްޔެ ފައްސިވި މީހުންގެ ތެރޭގައި ހިމެނެނީ 117 ދިވެހިންނާއި ބަންގްލަދޭޝްގެ 22 މީހަކާއި، އިންޑިއާ7މީހެއްގެ އިތުރުން ނޭޕާލް މީހަކާއި ސީޝެލްސް އަށް ނިސްބަތްވާ މީހެކެވެ. މިއާއެކު ރާއްޖެއިން މިހާތަނަށް ފައްސިވީ މީހުންގެ ޖުމްލަ އަދަދު މިހާރު ވަނީ 4594 އަށް އަރާފައެވެ.\nރައްޖޭގައި ކޮވިޑް-19 އަށް ފަރުވާ ކުރަމުންދާ މީހުންގެ ތެރެއިން 110 މީހަކަށް ފަރުވާދެމުން ދަނީ ހޮސްޕިޓަލުގައި އެޑްމިޓް ކޮށްގެންނެވެ. މީގެތެރެއިން 8 މީހަކަށް އައިސީޔޫގައި ފަރުވާދެމުންދާކަން ވެސް އެޗްޕީއޭއިން ހާމަކޮށްފައި ވެއެވެ.\nމާލޭގެ އިތުރުން ރާއްޖޭގެ ބައެއް ރަށްރަށުން ވެސް ކޮވިޑް-19 ގެ ވޭދަނަތައް ފާއިތުވެދިޔަ ދުވަސްތަކުގައި އަންނަނީ އިތުރުވަމުންނެވެ. މިގޮތުން މިވަގުތު ކޮވިޑް-19 ގެ ވޭދަނަތައް މާލޭގެ އިތުރުން7އަތޮޅެއްގެ 13 ރަށެއްގައި އެބަހުއްޓެވެ. އޭގެތެރޭގައި ހއ. ކެލާ، ހއ. އިހަވަންދޫ، ނ. ސޮނޭވާ ޖާނީ ރިސޯޓް، ރ. އިނގުރައިދޫ، ބ. އޭދަފުށި، ބ. ތުޅާދޫ، ބ. ހިތާދޫ، ބ. ކަމަދޫ، ބ. ސީސައިޑް ފިނޮޅު ރިސޯޓް، ޅ. ހިންނަވަރު، ޅ. ކުރެންދޫ، ކ. މާފުށި، ވ. ފުލިދޫ އަދި ޏ. ފުވައްމުލައް ހިމެނެއެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 2410 ދިވެހިންނާއި 2184 ބިދޭސީއެކެވެ. ރާއްޖެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nރާއްޖެއިން މިހަތަނަށް ބަލިން ރަނގަޅުވެފައި ވަނީ ޖުމްލަ 2706 މީހެކެވެ. އެޗްޕީއޭގެ ތަފާސްހިސާބުތަކުން ދައްކާ ގޮތުން އިއްޔެ ރާއްޖެއިން ބަލިން ރަނގަޅުވެފައި ވަނީ 13 މީހެކެވެ.\nމިހާތަނަށް މި ބަލީގައި ރާއްޖެއިން 19 މީހަކު ނިޔާވެފައި ވެއެވެ. އޭގެތެރޭގައި މިދިޔަ އަންގާރަ ދުވަހު ނިޔާވި އުމުރުން 80 އަހަރުގެ ދިވެހި އަންހެނަކު ވެސް ހިމެނެއެވެ. މިހާތަނަށް ރާއްޖެއިން ކޮވިޑް-19 ޖެހިގެން ނިޔާވި މީހުންގެ ތެރޭގައި ހިމެނެނީ 15 ދިވެއްސަކާއި ހަތަރު ބިދޭސީއެކެވެ. މީގެ އިތުރުން ރާއްޖޭގައި ސިއްޙީ އެހެން ހާލަތްތަކުގައި ނިޔާވި ހަތަރު މީހަކުވެސް ކޮވިޑް-19 އަށް ފައްސިވެފައި ވެއެވެ.\nކޮވިޑް-19 އާއި ގުޅިގެން ޤާއިމްކޮށްފައިވާ ކަރަންޓީނު ފެސިލިޓީތަކުގައި މިވަގުތު މީހަކު ނެތް ކަމަށް އެޗްޕީއޭއިން ވިދާޅުވެއެވެ. ނަމަވެސް އައިސޮލޭޝަންގައި 1282 މީހަކު އެބަތިއްބެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 84,144 ސުންކު (ސާމްޕަލް) ނަގާފައި ވެއެވެ. ރާއްޖެއިން މި ބަލި ފެނުނުތާ މިހާރު ވަނީ 151 ދުވަސް ވެފައެވެ.


ޔުުނިވަރސިޓީގެ އިނގިރޭސި އެންޓްރަންސް އިމްތިޙާނުގެ 1 ވަނަ ބުރު ބޭއްވުމާ ބެހޭ\nޔުނިވަރސިޓީގެ ކޯސްތަކުގެ ތެރެއިން ބައެއް ކޯސްތަކަކީ އެ ކޯސްތަކަށް ވަނުމަށް ވަކި ފެންވަރެއްގެ އިނގިރޭސި ބަހުގެ ފާހެއް އޮތުން ލާޒިމު ކުރެވިފައިވާ ކޯސްތަކެކެވެ. އެހެންކަމުން ޔުނިވަރސިޓީގެ ކޯސްތަކުން ޖާގަދިނުމާ ބެހޭ ސިޔާސަތުގައިވާ ގޮތުން، އިނގިރޭސިބަހުގެ ފާހެއް އޮތުން ލާޒިމުވާ ކޯސްތަކަށް އެދި ފޯމު ހުށަހަޅާ އިރު، ކަނޑައެޅިފައިވާ ފެންވަރުގެ އިނގިރޭސި ފާހެއް ހާސިލުކުރެވިފައިނުވާ ފަރާތްތަކުން ޔުނިވަރސިޓީގެ އިނގިރޭސި އެންޓްރަންސް އިމްތިޙާނުން ފާސްވެފައިވާކަން އެނގޭނެ ލިޔުމެއް އެޕްލިކޭޝަން ފޯމާއެކު ހުށަހަޅަން ވާނެއެވެ. އެގޮތުން 2015 ވަނައަހަރު ގެ ދެވަނަ ޓާރމުގައި ފެށުމަށް ހަމަޖެހިފައިވާ ކޯސްތަކަށް އަމާޒުކޮށްގެން ބޭއްވޭ އެންޓްރަންސް އިމްތިޙާނުގެ ފުރަތަމަ ބުރު 21 ފެބުރުވަރީ 2015 ގައި ބާއްވާގޮތަށް ވަނީ ހަމަޖެހިފައެވެ.\nއިނގިރޭސި އެންޓްރަންސް އިމްތިޙާނުގައި ބައިވެރިވުމަށް އެދޭ ފޯމު ފައުންޑޭޝަން ސްޓަޑީޒްގެ އޮފީހުން އަދި www.mnu.edu.mv އިން ޑައުންލޯޑް ކުރެވޭނެއެވެ.\nއިމްތިޙާނުގެ ފީއަށްވާ -/500 ރުފިޔާ (ފަސް ސަތޭކަ ރުފިޔާ) 18 ފެބުރުވަރީ 2015 ވާ ބުދަ ދުވަހުގެ މެންދުރު ފަހު 14:00ގެ ކުރިން އިދާރީ މަރުކަޒުގައި ހުންނަ ރެވެނިއު ސެކްޝަނަށް ދައްކަން ވާނެއެވެ.\nފޯމު ފުރިހަމަކުރައްވާ ފީދެއްކެވުމަށްފަހު 18 ފެބުރުވަރީ 2015 ވާ ބުދަ ދުވަހުގެ މެންދުރު ފަހު 15:00ގެ ކުރިން އިނގިރޭސި އެންޓްރަންސް އިމްތިޙާނުގައި ބައިވެރިވުމަށް އެދޭ ފޯމާއެކު އައިޑީ ކާޑުގެ ކޮޕީއެއް ފައުންޑޭޝަން ސްޓަޑީޒްގެ އޮފީހަށް ހުށައަޅަން ވާނެއެވެ.\nއިމްތިޙާނުގައި ބައިވެރިވުމަށް އެދޭ ފޯމު ހުށަހެޅުމާއި، ފީ ދެއްކުން އަދި އިމްތިޙާނު ހެދުން ޔުނިވަރސިޓީގެ ކޮންމެ ކެމްޕަހެއްގައިވެސް ކުރިއަށްދާނެއެވެ. އިމްތިޙާނުގެ ނަތީޖާ 01 މާރިޗު 2015 ވާ އާދީއްތަ ދުވަހުން ފެށިގެން ފައުންޑޭޝަން ސްޓަޑީޒްގެ އޮފީހުން ދޫކުރެވޭނެ އެވެ.\n03 ފެބުރުވަރީ 2015\nޕަބްލިޝްކުރި ތާރީޚު: 05 ފެބުރުވަރީ 2015\nޕަބްލިޝްކުރި ގަޑި: 09:31\nސުންގަޑި: 18 ފެބުރުވަރީ 2015 14:00


Vaccine jahaa meehunnah ranuge gahanaa bahanee\nވެކްސިން ޖަހާ މީހުންނަށް ރަނުގެ ގަހަނާ ބަހަނީ\nވެކްސިން ޖަހަން ހިތްވަރުދިނުމުގެ ގޮތުން ހަދިޔާ ބެހުމުގެ މަސައްކަތް އިންޑިޔާގެ ބައެއް ސަރަހައްދުތަކުގައި މިހާރު ކުރިޔަށް ދޭ\nކޮވިޑް-19 އިގެ ކޭސްތައް އިންޑިޔާގައި އިންތިހާއަށް އިތުރުވެ ގިނަ ބަޔަކު ވަނީ ވަރަށް ކަންބޮޑުވެފަ އެވެ. އެ ގައުމުގެ އެތައް ބަޔަކު މިހާރު ތިބީ ބިރުން ގޮސް ހަލާކުވާވަރު ވެފަ އެވެ. މި ދަނޑިވަޅުގައި މި ބަލިން އަރައިގަނެވުމުގެ ކިރިޔާ ވެސް އުންމީދެއް އޮތީ ވެކްސިން ޖަހައިގެން ކަމުން އެކި ރަށްތަކުގައި ވެކްސިން ޖަހަން ހިތްވަރު ދިނުމުގެ ގޮތުން ތަފާތު ކަންތައްތައް ދަނީ ކުރަމުންނެވެ.\nއެގޮތުން ގުޖްރާތުގެ ރާޖްކޯޓުގެ ރަނުގެ ވިޔަފާރިކުރާ ބަޔަކު މިހާރު ވަނީ ވެކްސިން ޖަހާ މީހުންނަށް ހާއްސަ ހަދިޔާއެއް ބަހަން ފަށާފަ އެވެ.\nއޭއެންއައިގައިވާ މި ރިޕޯޓުގައި ބުނެފައިވާ ގޮތުގައި އެ ފަރާތުން ހިންގާ ވެކްސިން ކޭމްޕްތަކުން ވެކްސިން ޖަހާ އަންހެނުންނަށް އެ ފަރާތުން ގެންދަނީ ނޭފަތުގައިލާ ރަން މުދި ހަދިޔާ ކުރަމުންނެވެ. ފިރިހެނުންނަށް ހަދިޔާ ކުރަނީ އަތުން ހިފާ ބްލެންޑާ އެކެވެ. އެހެން ކަމުން މިހާރު ވެކްސިން ޖަހައިގެން ލިބޭ ފައިދާގެ އިތުރުން ރަނުގެ ގަހަނާ ލިބޭތީ ވެސް ގިނަ އަދަދެއްގެ ބަޔަކު ވެކްސިން ޖަހަން ދެ އެވެ.\nމިހާރު އިންޑިޔާގައި ވެކްސިން ޖަހައިދެނީ އުމުރުން 45 އަހަރުން މަތީގެ މީހުނަށެވެ. ބުރާސްފަތި ދުވަހާ ހަމަޔަށް ހަތް މިލިއަނަށް ވުރެ ގިނަ މީހުންގެ ގަޔަށް ވަނީ ވެކްސިން ޖަހާފަ އެވެ.\nގުޖްރާތުގެ އެހެން ކުންފުންޏަކުން ވެސް ވަނީ ވެކްސިން ޖަހަން ހިތްވަރު ދިނުމުގެ ގޮތުން ހަރުދަނާ ފިޔަވަޅުތަކެއް އަޅާފަ އެވެ. އެ ގޮތުން ކުންފުނީގެ މުވައްޒަފުންނަށް އެތަނުގައި ވަޒީފާ އަދާ ކުރަން ބޭނުންނަމަ ވެކްސިން ޖަހަން މަޖްބޫރު ވެއެވެ. ވެކްސިން ނުޖަހާ މީހުން ކޮންމެ ތިން ދުވަހަކުން އެއް ދުވަހު ކޮވިޑް ޓެސްޓް ހަދަން ޖެހެއެވެ. މިގޮތަށް އެއްބަސް ނުވާނަމަ އެ މީހަކަށް ވަޒީފާ އަދާ ކުރުމުގެ ހުއްދަ އޮފީހަކުން ނުދޭނެ އެވެ.


ޟުޙާ ނަމާދު، ދަމު ނަމާދު، ސުންނަތް ރޯދަ ހިފުން، ޞަދަޤާތް ކުރުން އަދި ޤުރްއާން ކިޔެވުމާއި ޛިކުރު ކުރުން ފަދަ ސުންނަތް އަޅުކަން ދާއިމީ ގޮތެއްގަ ކުރުމަކީ ބިދުޢައެއްތޯއެވެ؟ - Albayaan\nޟުޙާ ނަމާދު، ދަމު ނަމާދު، ސުންނަތް ރޯދަ ހިފުން، ޞަދަޤާތް ކުރުން އަދި ޤުރްއާން ކިޔެވުމާއި ޛިކުރު ކުރުން ފަދަ ސުންނަތް އަޅުކަން ދާއިމީ ގޮތެއްގަ ކުރުމަކީ ބިދުޢައެއްތޯއެވެ؟\n2 May 2021 البَيَان ނަމާދު, ރޯދަ, ޤުރުއާން, ސަދަޤާތް 0\nبسم الله الرحمن الرحيم ، الحمد لله رب العالمين، و الصلاة و السلام على رسول الله – صلوات الله و سلامه عليه- وعلى آله و صحبه أجمعين.\nސުވާލުގައި ޛިކުރުކޮށްފައިވާ އެންމެހައި ހެޔޮ ޢަމަލު ތަކަކީ އެއީ ސުންނަތުގައި ނުވަތަ ދަލީލުން ބަޔާންވެގެންވާ ހެޔޮ ޞާލިޙް އަޅުކަންތައް ކަމުގައިވެއެވެ. އެގޮތުން ކުރުކޮށް އިޝާރާތް ކޮށްލަމެވެ.\n1. ޟުޙާ ނަމާދު: މި ނަމާދު މެދުނުކެނޑި ކޮންމެ ދުވަހަކު ކުރުން ސުންނަތް ވެގެންވާ ކަމުގައި ޖުމްހޫރު ޢިލްމުވެރިން ވިދާޅުވެއެވެ. މުޞްތަޙައްބު ޢަމަލެއް ކަމުގައި ޛިކުރު ކުރައްވައެވެ. އެގޮތުން ޢާންމު ދަލީލާއި ޚާއްޞަ ދަލީލު ގެންނަވާފައިވެއެވެ. ޚާއްޞަ ޙަދީޘްތަކުގެ ތެރޭގައި އިމާމް أحمد މުސްނަދުގައި ޞަޙާބީ أبو هُريرةَ – رضي الله عنه – ގެ އަރިހުން ރިވާކޮށްފައިވެއެވެ. ޞަޙާބީ ވިދާޅުވެފައިވެއެވެ. ) أمرَني رسولُ اللَّهِ صلَّى اللَّهُ عليهِ وسلَّمَ بثلاثٍ ، …… أمرَني برَكْعتيِ الضُّحَى كلَّ يومٍ ، والوترِ قبلَ النَّومِ ، وصيامِ ثلاثةِ أيَّامٍ من كلِّ شَهْرٍ( “ތިމަން ޞަޙާބީއަށް3ކަމަކަށް ނަބިއްޔާ – صلَّى اللَّهُ عليهِ وسلَّمَ – އަމުރުފުޅު (އެބަހީ : ވަޞިއްޔަތް) ކުރެއްވިއެވެ. ކޮންމެ ދުވަހަކު ޟުޙާ ނަމާދުގެ2ރަކުޢަތް ކުރުމަށް …. (އަމުރުފުޅު ކުރެއްވި އެވެ….) “.\nމި ޙަދީޘްގައި ނަބިއްޔާ – صلَّى اللَّهُ عليهِ وسلَّمَ – ވަނީ ޞަޙާބީ أبو هُريرةَ އަށް ކޮންމެ ދުވަހެއްގައި ކުރުމަށް އަމުރުފުޅު ކުރައްވާފައެވެ.\n2. ދަމު ނަމާދު: ޞަޙީހު مسلم ١١٥٩ ގައި ރިވާވެގެންވެއެވެ. (وَأَحَبُّ الصَّلَاةِ إلى اللهِ عَزَّ وَجَلَّ، صَلَاةُ دَاوُدَ عليه السَّلَام، كانَ يَرْقُدُ شَطْرَ اللَّيْلِ، ثُمَّ يَقُومُ، ثُمَّ يَرْقُدُ آخِرَهُ، يَقُومُ ثُلُثَ اللَّيْلِ بَعْدَ شَطْرِهِ. ) ” ﷲ ގެ ޙަޟުރަތުގައި އެންމެ ލޮބުވެތިކަން އިތުރުވެގެންވާ ނަމާދަކީ (ސުންނަތް ނަމާދަކީ) دَاوُدَ – عليه السَّلَام – ގެ ނަމާދެވެ. ރޭގަނޑުގެ ދެބައިކުޅަ އެއްބައިގައި އަވަހާރަފުޅު ލެއްޕެވުމަށްފަހު ދެން ނަމާދުކުރައްވައެވެ. ދެން އެއަށްފަހު އަވަހާރަފުޅު ލައްޕަވައެވެ. ފަހެ، ޤިޔާމަށް (ނަމާދުގައި ހުންނަވަނީ) ރޭގަނޑު ދެބައިވުމަށްފަހު، ރޭގަނޑުގެ ތިންބައިކުޅަ އެއްބައިގައެވެ. “ ފަހެ، ގޭގައި މިފަދައިން ނަމާދުކޮށްފި މީހާއަށް ހުރި ހެޔޮކަމެއްގެ ބޮޑު ކަމާއެވެ. މި ޙަދީޘްއިން ވެސް ބަޔާންވެންވަނީ ދަމު ނަމާދު މެދުކެނޑުމެއްނެތި ކުރުމުގެ ހެޔޮ ކަމާއި އަދި އޭގެ އަޖުރާއި ޘަވާބެވެ.\n3. ސުންނަތް ރޯދަ: ސުންނަތް ރޯދަ ހިފުމުގެ ގިނަ ގޮތްތަކެއްވެއެވެ. އެންމެ ހެޔޮ އަދި އެންމެ މާތް ގޮތަކީ2ދުވަހުން އެއްދުވަހު ހިފުމެވެ. ހޯމަ އަދި ބުރާސްފަތީގައި ހިފުމާއި، ހިޖުރީ މައްސަރުގެ މެދު ފޮއިގެ ދުވަސްތަކުގައި ހިފުމާއި، ނުވަތަ މައްސަރުގެ ތިން ދުވަހުގައި ހިފުމާއި މި ނޫން ސިފައިގައި ވެސް ރޯދަ ކުޅަދާނަވީ މިންވަރަކަށް ހިފުން ހުއްދަވެގެންވެއެވެ.\nމިކަމުގެ ބައެއް ދަލީލުތަކުގެ ތެރޭގައި :\nދެ ދުވަހުން އެއް ދުވަހު ރޯދައަށް ހުރުން ބަޔާންވެގެންވާ ޙަދީޘްތަކުގެ ތެރެއިން ޙަދީޘްއެއްގައިވެއެވެ. (أحبُّ الصيامِ إلى اللهِ صيامُ داودَ، و كانَ يصومُ يومًا، و يفطرُ يومًا،) ” ﷲ ގެ ޙަޟުރަތަށް އެންމެ ލޮބުވެތިކަން ބޮޑުވެގެންވާ ރޯދަ ހިފުމަކީ، داودَ عليه السلام ރޯދަހިއްޕެވި ގޮތެވެ. އެއްދުވަހު ރޯދައަށް ހުންނަވައި ޖެހިގެން އަންނަ ދުވަހު ރޯދަ ދޫކުރައްވައެވެ. (އެބަހީ : ދެދުވަހުން އެއްދުވަހު ރޯދައަށް ހުންނަވައެވެ.).\nހޯމަ އަދި ބުރާސްފަތީގައި ރޯދަހިފުން ބަޔާންވެގެންވާ ޙަދީޘްތަކުގެ ތެރޭގައިވެއެވެ. (إنَّ الأعمالَ تُرفَعُ يومَ الاثنيْنِ و الخميسِ ، فأُحِبُّ أنْ يُرفَعَ عمَلِي و أنا صائِمٌ) ” ހަމަކަށަވަރުން އަޅުތަކުންގެ ޢަމަލުތައް ހޯމަ އަދި ބުރާސްފަތި ދުވަހުގައި ﷲ ގެ ހަޟުރަތަށް އުފުލެއެވެ. ފަހެ، ތިމަން ނަބިއްޔާ – صلَّى اللَّهُ عليهِ وسلَّمَ – ގެ ޢަމަލުތައް އުފުއްލެވޭހިނދު ރޯދައަށް ހުރުމަށް ލޯބި ކުރަމެވެ.” (މި ޙަދީޘްގައި ބަޔާންވެގެންވަނީ ހޯމަ އަދި ބުރާސްފަތީގައި ރޯދަ ހިފުން ސުންނަތް ވުމެވެ.).\nހަނދުމަހުގެ 14،13 އަދި 15 ގައި ރޯދައަށް ހުރުން ބަޔާންވެގެންވާ ޙަދީޘްތަކުގައިވެއެވެ. صحيح الترغب،ބަޔާންވެގެންވާ ރިވާޔަތެއްގައިވެއެވެ. (كان رسولُ اللهِ صلَّى اللهُ عليهِ وسلَّم يأمُرنا بصيامِ أيامِ البِيضِ ثلاثَ عشرَ وأربعَ عشرَ وخمسَ عشرَ قال وقال : هو كهيئةِ الدهرِ) ” އައްޔާމުލް ބީޟް (ހަނދުމަހުގެ 13، 14، އަދި 15) މި ތިންދުވަހުގައި ރޯދައަށް ތިބުމަށް ނަބިއްޔާ – صلَّى اللَّهُ عليهِ وسلَّمَ – ތިމަން ޞަޙާބީންނަށް އަމުރުފުޅު ކުރައްވައެވެ. އަދި ޙަދީޘް ކުރެއްވިއެވެ. އެއީ، މުޅި އަހަރުގައި ރޯދަ ހިފުމާއި އެއްފަދައެވެ.” (މި ޙަދީޘްގައި ބަޔާންވެގެންވަނީ ކޮންމެ މަހެއްގެ، 13 14، 15 ގައި ރޯދަ ހިފުމެވެ.)\n4. ޞަދަޤާތް ކުރުން: ފައިސާ ނުވަތަ ކާބޯތަކެތި ނުވަތަ ޙާޖަތް ޖެހިފައިވާ ފަރާތްތަކަށް އެ ޙާޖަތް ފުއްދުމަށްޓަކައި އެމީހެއްގެ ދީލަތި ކަމުން ހޭދަކުރުން، މިކަމުގައި ބޮޑުވެގެންވާ އުޖޫރަވެއެވެ. ޙަދީޘްގައިވެއެވެ. (ابن عبَّاس -رضي الله عنه- ވިދާޅުވެފައިވެއެވެ. كانَ رَسولُ اللَّهِ صَلَّى اللهُ عليه وسلَّمَ أجْوَدَ النَّاسِ، وكانَ أجْوَدُ ما يَكونُ في رَمَضَانَ ……… فَلَرَسولُ اللَّهِ صَلَّى اللهُ عليه وسلَّمَ حِينَ يَلْقَاهُ جِبْرِيلُ أجْوَدُ بالخَيْرِ مِنَ الرِّيحِ المُرْسَلَةِ. ) ” ހަމަކަށަވަރުން ރަސޫލާ – صَلَّى اللهُ عليه وسلَّمَ – އަކީ އެންމެ ދީލަތި ބޭކަލެވެ. އަދި އެންމެގިނައިން ހޭދަކުރައްވަނީ (ޞަދަޤާތް ކުރައްވަނީ) ރަމަޟާން މައްސަރުގައެވެ……. ފަހެ، ޖިބްރީލް – عليه السلام – އާ ބައްދަލުވާހިނދު، ރަސޫލާ – صلَّى اللَّهُ عليهِ وسلَّمَ – ގެ ހޭދަކުރެއްވުމުގެ މިޘާލަކީ ފެތުރިގެންވާ ވައިރޯޅިއެއް ފަދައެވެ.” البخاري 3220\n5. ޤުރުއާން ކިޔެވުމާއި ޛިކުރު ކުރުން: ﷲ عزوجل ވަޙީކުރައްވާފައިވެއެވެ. (كِتَابٌ أَنزَلْنَاهُ إِلَيْكَ مُبَارَكٌ لِّيَدَّبَّرُوا آيَاتِهِ) ص 29\n”މިއީ އިބަ ނަބިއްޔާއަށް ތިމަން އިލާހު ބާވައިލެއްވި ބަރަކާތްތެރި ފޮތެކެވެ. އެއީ އެބައިމީހުން އެފޮތުގެ އާޔަތްތަކުގެ މައްޗަށް ތަދައްބުރު ކުރުމަށްޓަކައިއެވެ“.\nالإمام العلامة محمد أمان الجامي ވިދާޅުވެފައިވެއެވެ. ” ކީރިތި ޤުރުއާން ކިޔެވުމަކީ އަޅުކަމެކެވެ. އެންމެ މާތް މަތިވެރި އަޅުކަންތަކުގެ ތެރެއިން އަޅުކަމެކެވެ. އަދި ކިޔެއްތަ! މުޠްލަޤުކޮށް އެންމެ މަތިވެރި އަޅުކަންތަކުގެ ތެރެއިން ހިމެނެއެވެ. ތިބާއަށް އޭގެ މާނަ ނުއެނގުނު ކަމުގައިވީ ނަމަވެސްއެވެ.“ محاضرة: كيف نربي شبابنا على الدعوة إلى الله\nވުމުން ކޮންމެ ދުވަހަކަށްވެސް ވަކި މިންވަރެއް ޚަތިމް ކުރުމުގެ ގޮތުން ކިޔެވުން އެދެވިގެންވެއެވެ. ނުވަތަ ކުޅަދާނަވީ މިންވަރަކުން ހުއްޓާނުލައި ކިޔެވުން ހުއްޓެވެ.\nއަޚާއެވެ! އިސްވެ ބަޔާންވެފައި ވަނީ މި އެންމެހައި ޢަމަލުތަކަށް ވެސް ދީނުގައި ހިތްވަރު ދެއްވާ، އެ ޢަމަލުތަކަށް ބާރުއަޅުވާފައިވާ ކަމެވެ. މި ޢަމަލުތައް ވާރިދުވެގެން ނުވާ ސިފަތަކުގައި ކުރުމުން ދުރުހެލިވުން ހުއްޓެވެ. މިޘާލަކަށް ޤުރުއާން ކިޔަވާހިނދު، ވަކި ތަނެއް ވަކި ދުވަހެއްގައި ކިޔަވަން ބުނުމެވެ. ނުވަތަ ވަކި ޛިކުރެއް ވަކި ޢަދަދަކަށް ކިޔުމަށް ބުނުމެވެ. އެހިނދު އެކަމަށް ދަލީލެއް އޮންނަން ޖެހޭނެއެވެ. އޭގެ ބަދަލުގައި ޢަދަދު ކުރުމެއްނެތި، ޘަވާބާއި ދަރުމައަށް އެދިގެން ކިޔުމަށް ވާރިދުވެގެންވާ ޛިކުރުތައް ކިޔުން އެއީ އެދެވިގެންވާ ގޮތެވެ.\nނިންމާލުމުގެ ކުރީގައި ބުނަމެވެ. ސުންނަތް މިފަދަ އަޅުކަންތައް، ރޯދަ ހިފުމާއި، ދަމު ނަމާދު ކުރުމާއި، ޟުޙާ ނަމާދު ކުރުމާއި، މި ޢަޅުކަންތައް ކުރުމުގައި ދަންނަންޖެހޭ ވަރަށްވެސް މުހިންމު ސުންނަތެއް ވެއެވެ. އެއީ :\nސުންނަތް ޢަމަލުތަކުގެ ތެރެއިން އެންމެ ހެޔޮވެގެންވާ ޢަމަލަކީ، އެ ޢަމަލެއްގެ މަތީގައި މެދުކެނޑުމެއް ނުވާ ގޮތުގައި ދެމިހުންނަ ޢަމަލުކަމުގައިވެއެވެ. ޙަދީޘްގައިވެއެވެ. ރަސޫލާ – صلَّى اللَّهُ عليهِ وسلَّمَ – ޙަދީޘް ކުރެއްވިއެވެ. (وإنَّ أحبَّ الأعمالِ إلى اللهِ ما دُووِمَ عليه وإن قَلَّ ) “ހަމަކަށަވަރުން ﷲ ގެ ޙަޟުރަތުގައި ހެޔޮކަން ބޮޑުވެގެންވާ ޢަމަލަކީ، އެ ޢަމަލެއް މަދުން ކުރެވުނު ކަމުގައިވީނަމަވެސް މެދުކެނޑުމެއްނުވާ ގޮތުގައި ކުރެވޭ ޢަމަލެވެ.” صحيح مسلم (782)\nالحَافِظ النووي – رحمه الله – ވިދާޅުވެފައިވެއެވެ. “މެދުނުކެނޑި ޢަމަލުތައް ކުރުމަށް ހަދީޘްގައި ބާރުއަޅުއްވާފައިވެއެވެ. އަދި ހަމަކަށަވަރުން މެދުކެނޑިގެންދާ ގޮތުގައި ކުރާ ގިނަ ޢަމަލުތަކަށްވުރެ، މެދުނުކެނޑި ކުރާ މަދު ޢަމަލުތައް ހެޔޮކަން ބޮޑުވެގެންވެއެވެ. ސަބަބަކީ، މެދުނުކެނޑި ކުރެވޭ ޢަމަލުގައި ޛިކުރު ކުރުމާއި ކިޔަމަންގަތުމުގައި އަބަދު ދެމިހުރެވެއެވެ. އަދި ޚާލިޤްވަންތަ ﷲ އަށް ކުއްތަންވުމުގައިވެއެވެ.” شرح النووي على مسلم 6-71\nމިޘާލަކަށް، އެއްރޭ 11 ރަކުޢަތް ކުރީއެވެ. އަނެއް ރޭ9ރަކުޢަތް ކުރީއެވެ. އަނެއްރޭ3ރަކުޢަތެވެ. އަނެއްރޭ 11 އެވެ. މިފަދައިން ކުރުމަށްވުރެ، އެންމެހައި ރޭތަކުގައި ވެސް އެމީހަކަށް ދޫކޮށް ނުލައި ކުރެވޭނެ ވަކި މިންވަރެއްގައި އަބަދުވެސް ހިފެހެއްޓުން އަޥްލާވެއެވެ. ސުންނަތް ރޯދަ ހިފުމުގައިވެސް އެފަދައެވެ. އެއް މައްސަރުގައި4ރޯދައެވެ. އަނެއް މައްސަރުގައި 8 ރޯދައެވެ. މިގޮތަށް ހިފުމަށް ވުރެ މެދުކެނޑުމެއްނެތި ދެމިގެންދާ ގޮތަށް ރޯދަ ހިފާ މީހާ، މިޘާލަކަށް އަބަދުވެސް ކޮންމެ ހޯމަ އަދި ބުރާސްފަތީގައި ހިފާ މީހާގެ ޢަދަދު މަދު ކަމުގައިވީނަމަވެސް، އެކި މައްސަރުގައި އެކި އެކި ޢަދަދަށް ހިފުމަށްވުރެ ހެޔޮކަން ބޮޑެވެ.\nސުވާލަށް ޖަވާބު ލިބިއްޖެ ކަމުގައި އުއްމީދު ކުރަމެވެ.\nހުކުރު ދުވަހުގައި، ކަނޑައެޅިގެން ވަކި އަދަދަކަށް ރަސޫލާ صلى الله عليه وسلم ގެ މައްޗަށް ޞަލަވާތް ކިޔުމަށް އެއްވެސް ދަލީލަކުން ސާބިތު ވޭތޯއެވެ؟\nއޮންލައިންކޮށް ރަން ކިޔުމުގެ ޙުކުމަކީ ކޮބައި ހެއްޔެވެ؟ އަދި ރަން ކިޔުމަށްފަހު އެ އަންހެންމީހާ ފިރިހެން މީހާއަށް ޙަލާލުވާނެ ހެއްޔެވެ؟ (މާނައަކީ ދެމީހުން ޗެޓްކޮށް ފޮޓޯ ފޮނުވާ، ދެމަފިރިން ދައްކާފަދަ ވާހަކަ ދައްކާ ހެދޭނެ ހެއްޔެވެ؟)


Huhdha Nethi Meehegge Gaigai Aiylumakee Jinaaee Kusheh: Usham | Hathaavees\nހުއްދަނެތި މީހެއްގެ ގައިގައި އަތްލުމަކީ ޖިނާއީ ކުށެއް: އުޝާމް\nހުއްދަ ނެތި މީހެއްގެ ގައިގައި އަތްލުމަކީ ޖިނާއީ ކުށެއް ކަމަށް ރައްޔިތުން މަޖިލީހުގެ ވިލިމާލެ ދާއިރާގެ މެންބަރު އަހުމަދު އުޝާމް ވިދާޅުވެއްޖެއެވެ.\nއުޝާމް މިފަދައިން ވިދާޅުވެފައި މިވަނީ މާފަންނު މަދަރުސާގައި ކޮވިޑް19 ސާމްޕަލް ނަގައި ދިނުމަށް އުޅުނު މީހަކަށް ދިއްގަރު ދާއިރާގެ މެންބަރު އިކްރާމް ހަސަން ހަމަލާދީފައިވާ ކަމަށް ބުނެ ސޯޝަލް މީޑިއާގައި ދެކެވޭ ވާހަކަތަކާއި ގުޅިގެންނެވެ.\nސޯޝަލް މީޑިއާގައި އިކްރާމް ހަސަން ކޮވިޑް ސާމްޕަލް ނަގަން ހުރި މީހާ އަށް ހަމަލާދީ މާރާމާރީ ހިންގާފައިވާ ކަމަށް ބުނެފައިވެއެވެ. ނަމަވެސް އިކްރާމްގެ މައްޗަށް ކޮށްފައިވާ އެ ތުހުމަތުތައް އޭނާ ވަނީ ދޮގު ކުރައްވާފައެވެ.\nފޭސްބުކްގައި ކުރެއްވި ޕޯސްޓެއްގައި ވިދާޅުވީ ކޮވިޑްގެ ސާމްޕަލް ނެގުމަށް ނޭފަތް ތެރެއަށް ކޮއްޕާ ކަފަބުރު ލެއްވުމަށްފަހު މާބާރަށް ތަޅުވާލުމުން އޭނާ އަށް ތަދުވި ކަމަށާއި އެހެންކަމުން ސާމްޕަލް ނެގި މީހާގެ އަތް ދުރަށްލި ކަމަށެވެ.\n"އަދި ވަރަށް ރުޅި އައިސް ބުނެވުނު މިހާ އަނިޔާވެރިކޮށް ސާމްޕަލް ނަގާ ކުދިން ސާމްޕަލް ނެގުމަށް ބައިތިއްބަން ނުވާނެ ކަމަށް. އަދި އޭނާ [ސާމްޕަލްނ ނެގި މީހާ އަށް] އަށް ކިޔަނީ ކޮން ނަމެއްތޯވެސް އެހިން، ނަމެއް ނުބުނި،" އިކްރާމް ވިދާޅުވިއެވެ.\nއެކަމާއި ގުޅިގެން އުޝާމް ކުރެއްވި ޓްވީޓެއްގައި ވިދާޅުވީ މާރާމާރީއަކަށް ވަނީ ހަމައެކަނި ހަމަލާއެއް ދިނުމުން ނޫން ކަމަށެވެ. މީހެއްގެ ހުއްދަނެތި ގައިގައި އަތްލުމަކީވެސް ޖިނާއީ ކުށެއް ކަމަށް އުޝާމް ވިދާޅުވިއެވެ.\n“އެކަމަކު ސާމްޕަލް ނަގަން އުޅުނު ގޮތުން ތަދުވެގެން އެ މީހާގެ އަތް ދުރުކޮށްލައި، އެއީ ކޮން ނަމެއް ކިޔާ މީހެއްތޯ ސުވާލު ކުރެއްވި ކަމަށް އޭނާ ލިޔުއްވާފައިވެ އެވެ.”\nމާރާމާރީއަކަށްވަނީ ހަމައެކަނި ހަމަލާއެއް ދިނުމުންނެއް ނޫން. މީހެއްގެ ހުއްދަނެތި ގައިގަ އަތްލުމަކީވެސް ޖިނާއީ ކުށެއް. https://t.co/XoeTiMHmYJ\n— Ahmed Usham (@a_usham) October 10, 2020\nއިކްރާމް ވަނީ އެވަގުތު އެކަން ހިނގައިދިޔަ ތަނުގައި ކެމެރާ ހުރި ނަމަ އެނޫން ގޮތަކަށް ކަން ހިނގާފައިވޭތޯ ބެލުމަށް ކެމެރާ ބެލުމަށް އެދިވަޑައިގެންފައެވެ.\nމީގެކުރިން އައިޖީއެމްއެޗް އިން ވެސް ކޮވިޑް ޓެސްޓު ހެދި ކަމަށް ވިދާޅުވެ އިކްރާމް ހަސަން ވިދާޅުވީ އޭރު ކޮވިޑަށް ޓެސްޓު ކޮށްފައި ވަނީ ވަރަށް އޯގާތެރިކޮށް ކަމަށެވެ.\nއިކްރާމް މިކަމަށް އިންކާރުކުރި ނަމަވެސް ފުލުހުން އިއްޔެ ބުނ ކޮވިޑް19 އަށް ޓެސްޓު ކުރުމަށް ސާމްޕަލް ނެގި ސިއްހީ ހިދުމަތްތެރިޔާ އަށް މީހަކު ހަމަލާ ދިން މައްސަލައެއް ރޭ އެ މުއައްސަސާއަށް ހުށަހެޅިފައިވާ ކަމަަށެވެ. އަދި އެ މައްސަލަ ތަހުގީގު ކުރަމުން އަންނަ ކަމަށް ފުލުހުން ބުންޏެވެ.\nPrevious އެކެއް އަނެކެއްގެ ހާލުބަލައި އަޅާލުމަށް ނައިބު ރައީސް ގޮވާލައްވައިފި\nNext 8 މަސްވީއިރުވެސް އަދުހަމް އަށް ވަކީލަކު ހަމައެއް ނުޖެހުނު، މިއަދުގެ ޝަރީއަތްވެސް ކެންސަލް


ޢިލްމުވެރިންގެ މަޤާމް – DhiSalafiyyah\n19/10/2012 އަޚްލާޤްއަލް އަޚް ބިލާލް ޢަބްދުއްސައްތާރު\nކީރިތި ޤުރުއާނުގައި ނުވަތަ މާތްނަބިއްޔާ صلى الله عليه وسلم ގެ ޙަދީޘް އެއްގައި މުޠުލަޤުކޮށް ޢިލްމުވެރިންނޭ އައިސްފައިވާނަމަ ، އެއީ ޝަރުޢީ ޢިލްމު އުނގެނިގެންތިބި ދީނީ ޢިލްމުވެރިންކަމުގައި ފަޟީލަތުއްޝެއިޚު އަލްޢައްލާމާ އިބްނު ބާޒް ރަޙިމަހުﷲ ވިދާޅުވެފައިވެއެވެ.\nދީނީ ޢިލްމުވެރިންނަކީ ﷲ ތަޢާލާގެ ހަޟްރަތުގައި ވަރަށް މަތީ މަޤާމެއްދެވިފައިވާ ބައެއްކަން ކީރިތި ޤުރުއާނާއި މާތް ނަބިއްޔާ صلى الله عليه وسلم ގެ ޙަދީޘް ތަކުން ޘާބިތުވެއެވެ. އެގޮތުން ބިންމަތީގައި ޢިލްމު ޘާބިތު ވުމާއި ނުވުން ޢިލްމުވެރިންނާއި ގުޅިފައިވާ ކަމުގައި ރަސޫލުﷲ صلى الله عليه وسلم ބަޔާން ކުރައްވާފައި ވެއެވެ. ((إن الله لا يقبض العلم انتزاعا ينتزعه من الناس ، ولكن يقبض العلم بقبض العلماء… )) متفق عليه މާނަ: ” ހަމަކަށަވަރުން މީސްތަކުންގެ ހިތްތަކުގައިވާ ޢިލްމު ނެތިކުރައްވައި ފުހެލައްވައިގެން ﷲ ތަޢާލާ ޢިލްމު ނުއުފުއްލަވައެވެ. އެހެނެއްކަމަކު އެއިލާހު ޢިލްމު އުފުއްލަވަނީ ޢިލްމުވެރިންގެ މަރު ހިއްޕަވައިގެންނެވެ. “ އަދި އެއާއިއެކު، ޢިލްމުވެރިން ﷲ ތަޢާލާގެ ވަޙްދާނިއްޔަތަށް ހެކިވެވަޑައިގަންނަވާކަން އަންގަވައި ﷲ ތަޢާލާ ކީރިތިޤުރުއާނުގައި އެއިލާހުގެ ވަޙީބަސްފުޅު ބާވާލައްވާފައިވުމުންވެސް، އެބައިމީހުންނަށް ﷲ ތަޢާލާގެ ހަޟްރަތުގައި ދެވިފައިވާ މަޤާމު ހާމަވެއެވެ. (( شَهِدَ اللَّهُ أَنَّهُ لا إِلَهَ إِلا هُوَ وَالْمَلائِكَةُ وَأُولُو الْعِلْمِ قَائِمًا بِالْقِسْطِ …)) سورة آل عمران الآية 18 މާނަ: ” ހަމަކަށަވަރުން ﷲ ތަޢާލާ، ޢަދުލުވެރިކަމުގައި ޤާއިމުވެ ވޮޑިގެންވާ ޙާލު އެއިލާހު ފިޔަވައި ހައްޤުވެގެން އަޅުކަން ވެވޭ އެހެން އިލާހެއް ނުވާކަމަށް ހެކިވެ ވޮޑިގެންފިއެވެ. އަދި މަލާއިކަތުންނާއި ޢިލްމުވެރިންވެސް އެއިލާހު ފިޔަވައި ހައްޤުވެގެން އަޅުކަންވެވޭ އިލާހަކު ނުވާކަމަށް ހެކިވެ ވޮޑިގަންނަވައެވެ. “ މި އާޔަތުގައި ބަޔާން ކުރެވިފައިވާ ޢިލްމުވެރިންނަކީ ޤުރުއާނާއި ސުންނަތުގެ ޢިލްމު ލިބިގެން ތިބި ޢިލްމުވެރިންކަމުގައި ޢަލްއިމާމް އައްޝައުކާނީ އެކަލޭގެފާނުގެ ތަފްޞީރުފޮތް ” فتح القدير ” ގައި ވިދާޅުވެފައި ވެއެވެ.\nއެއީ ﷲ ތަޢާލާގެ އަމުރުފުޅުތަކަށް އެންމެ ފުރިހަމައަށް ކިޔަމަންތެރިވެ ނަހީތަކުން ދުރުވެ ، އެއިލާހު ކަނޑަ އެޅުއްވި ޙުދޫދު ތަކުގެ ތެރޭގައި ޤާއިމުވެގެން ތިބޭ ޢިލްމުވެރިންނެވެ. ޙަޤީޤީ މާނާގައި އެންމެބޮޑަށް ﷲ ތަޢާލާއަށް ބިރުވެތިވާ އަޅުންނަކީ އެބައިމީހުންނެވެ. ﷲ ތަޢާލާގެ ވަޙީބަސްފުޅުގައި ވެއެވެ. (( إِنَّمَا يَخْشَى اللَّهَ مِنْ عِبَادِهِ الْعُلَمَاءُ )) سورة فاطر الآية 28 މާނަ: ” ﷲ ތަޢާލާއަށް ޙައްޤު ގޮތުގައި ބިރުވެރިވާކަން ކަށަވަރީ ޢިލްމުވެރިންނެވެ. “\nކޮންމެ މުޖްތަމަޢު އެއްގައިވެސް، އެ މުޖްތަމަޢުއަކަށް ފުދޭނޭ މިންވަރަކަށް ﷲ ތަޢާލާގެ ދީނުގެ ޢިލްމުން ފިޤްހުވެރިވެފައިވާ ބަޔަކު ކޮންމެ ޒަމާނެއްގައިވެސް ތިބެން ޖެހެއެވެ. އަދި އެފަދަ ބަޔަކު ނުވާނަމަ ކޮންމެވެސް ބަޔަކު އެކަމަށް މަސައްކަތްކޮށް ދީނުގެ ޢިލްމު ޙާޞިލް ކުރަން ޖެހެއެވެ. އެއްވެސް މުޖްތަމަޢުއެއް ނުވަތަ ޤައުމެއްގައި އެންމެހައި މީސްތަކުން މި މަތިވެރި ވާޖިބުން ޣާފިލުވެގެން ތިބެއްޖެނަމަ އެންމެ އެ އެކަމުގައި މަސްއޫލުވާން ޖެހޭނެއެވެ. ނަމަވެސް ކޮންމެވެސް އެއްބަޔަކު އެކަމާއިގެން ތެދުވެއްޖެ ނަމަ އެހެން މީހުންގެ ކިބައިން އެ ފާފަ ފިލާދެއެވެ. ﷲ ތަޢާލާ ވަޙީކުރައްވާފައިވެއެވެ. ((وَمَا كَانَ الْمُؤْمِنُونَ لِيَنفِرُوا كَافَّةً ۚ فَلَوْلَا نَفَرَ مِن كُلِّ فِرْقَةٍ مِّنْهُمْ طَائِفَةٌ لِّيَتَفَقَّهُوا فِي الدِّينِ …﴿١٢٢﴾ )) سورة التوبة މާނަ: ” ޢަދުއްވުންނާއި ހަނގުރާމަކުރުމަށް އެންމެން އެއްކޮށް ނުކުތުމެއް މުއުމިނުންނަކަށް ނުވެއެވެ. އަދި އެމީހުންގެ ތެރެއިން ކޮންމެ ޤަބީލާއަކުން ބަޔަކު ނުކުތް ނަމަ ކިހާ ރަނގަޅުވީސް ހެއްޔެވެ! އެއީ އެއްބަޔަކު ﷲ ތަޢާލާގެ ދީނުގައި ފިޤުހުވެރިވުމަށްޓަކައެވެ…. “\nޢިލްމުވެރިންގެ މަޤާމަކީ ﷲ ތަޢާލާގެ ހަޟްރަތުގައި މަތިވެރި މަޤާމެކެވެ. ﷲ ތަޢާލާ އެންމެހައި އާދަމުގެ ދަރީންނަކީ،އެއީ މުސްލިމެއްކަމުގައިވިޔަސް އަދި ކާފަރެއްކަމުގައި ވިޔަސް، ކަރާމާތްތެރި ބައެއްގެ ގޮތުގައިލެއްވިއެވެ. އެއަށްފަހު އޭގެތެރެއިން ބަޔަކު މަތިވެރިކުރައްވައި މަޤާމު އުފުއްލެއްވިއެވެ. އެއީ މުއުމިނުންނެވެ. އަދި އެއަށްފަހު މުއުމިނުންގެތެރެއިންވެސް ﷲ ތައާލާ، ބަޔަކު އެއަށްވުރެވެސް މަތީ މަޤާމެއް ދެއްވައި މަތިވެރި ދަރަޖަތަކަކަށް އުފުއްލެއްވިއެވެ. އެއީ އެއިލާހުގެ ދީނުގެ ޢިލްމުވެރިންނެވެ. ﷲ ތަޢާލާގެ، އަންނަނިވި ވަޙީބަސްފުޅުގައިވާފަދައިންނެވެ. ((يَرْفَعِ اللَّـهُ الَّذِينَ آمَنُوا مِنكُمْ وَالَّذِينَ أُوتُوا الْعِلْمَ دَرَجَاتٍ … ﴿١١﴾ )) سورة المجادلة މާނަ: ” ތިޔަބައިމީހުންގެ ތެރެއިން އީމާންވީމީހުން ﷲ ތަޢާލާ މަތިވެރިކުރެއްވިއެވެ. އަދި ޢިލްމު ދެއްވިމީހުން ދަރަޖަތަކަކަށް އުފުއްލެއްވިއެވެ… “ އެހެންކަމުން ޢިލްމުވެރިންނަކީ ﷲ ތަޢާލާގެ ހަޟްރަތުގައި މިފަދަ މަތިވެރިކަމެއް ދެވިފައިވާ ބަޔަކަށް ވާއިރު ޢިލްމުވެރިންނަށް އިޙްތިރާމްކޮށް ޤަދަރުކުރުމަކީ އަޅުގަނޑުމެން ކޮންމެހެންވެސް ކުރަންޖެހޭނޭ ކަމެކެވެ.\nޢިލްމުވެރިންނަކީ ﷲ ތަޢާލާ އެއިލާހުގެ އިޒްނަފުޅާއި އެކު އެކަމަށް ޚާއްސަކުރައްވާ ބައެއްކަން ކީރިތި ނަބިއްޔާ صلى الله عليه وسلم ގެ ޙަދީޘް ތަކުން އެނގެއެވެ. ﷲ ތަޢާލާ ޢިލްމު ދެއްވަނީ އިޚްލާސްތެރި، އެއިލާހަށް ބިރުވެތިވާ ތަޤުވާވެރި އަޅުންނަށެވެ. އެއިލާހު ވަޙީކުރައްވައެވެ. ((وَاتَّقُوا اللَّـهَ ۖ وَيُعَلِّمُكُمُ اللَّـهُ )) ﴿٢٨٢﴾ سورة البقرة މާނަ: ” ތިޔަބައިމީހުން ﷲ ތަޢާލާއަށް ބިރުވެތިވާށެވެ. އޭރުން ﷲ ތަޢާލާ ތިޔަބައިމީހުންނަށް އުނގަންނަވައިދެއްވާނެ އެވެ. “ ރަސޫލުﷲ صلى الله عليه وسلم ޙަދީޘް ކުރައްވާފައިވެއެވެ. ((من يرد الله به خيرا يفقهه في الدين )) رواه البخاري މާނަ: ” ﷲ ތަޢާލާ މީހަކަށް ހެވެއް އިރާދަކުރައްވައިފިނަމަ، އެމީހަކު ދީނުގައި ފިޤުހުވެރި ކޮށްދެއްވައެވެ. “ އަދި ހަމަ އެއާއި އެކު ޢިލްމުވެރިންނަކީ ނަބީބޭކަލުންގެ ވާރުތަވެރިންކަމުގައި ލައްވާފައިވުމުންވެސް އެބައިމީހުންގެ މަތިވެރި މަޤާމް އެނގިގެން ދެއެވެ. މާތް ނަބިއްޔާ صلى الله عليه وسلم ޙަދީޘް ކުރައްވާފައިވާ ބަސްފުޅުގެ މާނާގައިވެއެވެ. (( ހަމަކަށަވަރުން ޢިލްމުވެރިންނަކީ ނަބީބޭކަލުންގެ ވާރުތަވެރިންނެވެ. އަދި ހަމަކަށަވަރުން ވާރުތައިގެ ގޮތުގައި ނަބީބޭކަލުންނެއް، ދީނާރެއް އަދި ދިރުހަމެއްވެސް(މުދަލެއް ނުވަތަ ފައިސާއެއް) ދޫނުކުރައްވަތެވެ. އަދި އެބޭކަލުން ވާރުތަކުރެއްވި އެއްޗަކީ ޢިލްމެވެ. ފެހެ އެ ޢިލްމް ލިބިގެންފި މީހާ ފުރިގެންވާ ނަޞީބެއް ލިބިގެންފިއެވެ. )) رواه الترمذي وغيره وصححه الألباني.\nއަޅުވެރިންގެ މައްޗަށް ޢިލްމްވެރިން މަތިވެރިވެގެންވާ ގޮތުގެ މީޘާލު ޖައްސަވައި ރަސޫލުﷲ صلى الله عليه وسلم ޙަދީޘްކުރެއްވި ބަސްފުޅުގެ މާނައިގައިވެއެވެ. (( އަޅުވެރިޔާގެ މައްޗަށް ޢިލްމްވެރިޔާ މަތިވެރިވެ މާތްވަނީ، އެންމެހައި ތަރިތަކުގެ މައްޗަށް ސާދަވިލޭރޭގެ ހަނދު އަލިވެ އުޖާލާވާ ފަދައިންނެވެ. )) سنن الأربعة ومسند الإمام أحمد އަދިވެސް މިފަދަ އެތައް ޙަދީޘްތަކަކުންވެސް އަދި ކީރިތިޤުރުއާނުގެ އާޔަތްތަކުންވެސް ޢިލްމުވެރިންގެ މާތްކަމާއި، ﷲ ތަޢާލާގެ ހަޟްރަތުގައި އެބައިމީހުންނަށް ދެވިފައިވާ މަޤާމް އަޅުގަނޑުމެންނަށް ހާމަވެގެންދެއެވެ.\nވީމާ، ޢިލްމުވެރިންނަށް ޙައްޤު ގޮތުގައި ޤަދަރުކުރާ ބަޔަކަށް އަޅުގަނޑުމެން ވަމާ ހިނގާށެވެ. އެފަދަ ބައެއްކަމުގައި ﷲ ތަޢާލާ އަޅަމެން ލައްވާށިއެވެ. އަޅުގަނޑުމެންނަކީ އެއްބަޔަކު އަނެއްބަޔަކަށް ފުރައްސާރަކޮށް އުޅޭ ބަޔަކަށް ވުމުގެ ބަދަލުގައި، އެއްބަޔަކު އަނެއްބަޔަކަށް ޙައްޤަށް ވަޞިއްޔަތްކޮށް ، ނަޞޭހަތްތެރިވެ އުޅޭ ބައެއްކަމުގައި ވަމާ ހިނގާށެވެ. ޢިލްމުވެރިންވެސް ހިމެނޭނޭހެން ކޮންމެ މީހަކީވެސް ހަމަ ނަޞޭޙަތަށް ބޭނުންޖެހިފައިވާ މީހެކެވެ.


Super United Sports Ah Japan ge Defender Eh - Vaguthu\nސަސް އަށް އަލަށް ގުޅުނު ޑިފެންޑަރު\nފުރަތަމަ ޑިވިޝަނުގައި މިއަހަރު އަލަށް ވާދަކުރާ ސުޕަ ޔުނައިޓެޑް ސްޕޯޓްސް (ސަސް) އަށް ޖަޕާންގެ ޑިފެންޑަރު އިއުސޫކް މޮހްރީ ސޮއިކޮށްފިއެވެ.\nމޮހްރީ ވަނީ މީގެކުރިންވެސް ރާއްޖޭގައި ކުޅެފައެވެ. އެގޮތުން އޭނާ ވަނީ މީގެ ދެ އަހަރުކުރިން ދެވަނަ ޑިވިޝަނުގައި ޖޭޖޭ ސްޕޯޓްސް ކުލަބުގައިވެސް ކުޅެފައެވެ.\nފުރަތަމަ ޑިވިޝަނުގެ ކޮންމެ ޓީމަކަށްވެސް އޭޝިއާގެ ކުޅުންތެރިއެއް ހިމަނަން ޖެހެއެވެ. އެގޮތުން މިހާތަނަށް އައި އިރު ގިނަ ޓީމުތަކުން ވަނީ ފުރަތަމަ ޑިވިޝަނަށް އޭޝިއާގެ ކުޅުންތެރިން ހޯދާފައެވެ. ސަސްއަށް ބަލާއިރު އެ ޓީމަށް ވަނީ ޒުވާން ކުޅުންތެރިންނާއި ތަޖުރިބާކާރު ކުޅުންތެރިންނާއެކު ޓީމެއް އެކުލަވާލާފައެވެ. އަދި އެ ޓީމުގެ ފަރިތަކުރުންތައް ވެެސް ވަނީ ފަށާފައެވެ.\nމޮހްރީ ވަނީ ލާއޮސްގެ ފުރަތަމަ ޑިވިޝަނުގެ ކުލަބެއް ކަމަށްވާ ލާއޯ ޓޮޔޯޓާ އަށްވެސް ކުޅެފައެވެ. އޭނާ އެންމެފަހުން ކުޅެފައިވަނީ އަރުމީނިއާގެ ޓީމެއް ކަމަށްވާ ޓޯޕެޑޯ އަށެވެ.\nއާ ސީޒަނަށް ތައްޔާރުވާ ސަސްއަށް ވަނީ ވަރުގަދަ އަދި ތަޖުރިބާކާރު ކުޅުންތެރިންތަކެއް ސޮއިކޮށްފައެވެ. އޭގެތެރޭގައި ޓީސީގެ ކެޕްޓަންކަން ކުރި އަހުމަދު ފައްރާހް (ފައްރަ) އާއި ރާއްޖޭގެ ގައުމީ ޓީމުގައިވެސް މުހިއްމު ދައުރެއް އަދާކޮށްފައިވާ ޝާފިއު އަހުމަދު (ޝާފީ)އާއި އަބްދުﷲ ހަނީފް (ބެންޖޯ) އެވެ. އަދި އަލީ އަޝްފާގު (ދަގަނޑޭ)ގެ ބޭބެ އަހުމަދު އަޝްފާން ވެސް ސަސް އިން ފެންނާނެއެވެ.\nސަސްގެ ކޯޗަކަށް ހަމަޖައްސާފައިވަނީ ކުރިން ފުރަތަމަ ޑިވިޝަނާއި ގައުމީ ޓީމުތަކުގައި މަސައްކަތްކޮށްފައިވާ ތަޖުރިބާކާރު ކޯޗު އަހުމަދު ނާޝިދު (ނާދު) އެވެ. އަދި އެސިސްޓަންޓް ކޯޗުގެ ގޮތުގައި ހަރަކާތްތެރިވާނީ ކޯޗު ފަރީދު މުހައްމަދު (ފަރިއްޓެ)އެވެ. ގޯލްކީޕަރު ޓްރެއިނަރ އެއްގެ ގޮތުގައި މަސައްކަތްކުރާނީ ހަސަން ހަމީދު (ޑަކޭ) އެވެ.


ރާއްޖޭގެ އާންމްދަނީ 20ބިލިއަނަށް އިތުރުކުރާންވެއްޖެ-ރައީސް ނަޝީދު – Maldivian Democratic Party\n22 ޖެނުއަރީ 2015\nރާއްޖޭގެ އާންމްދަނީ 20ބިލިއަނަށް އިތުރުކުރާންވެއްޖެ-ރައީސް ނަޝީދު\nދިވެހިރާއްޖޭގެ ކުރީގެ ރައީސް އަދި ދިވެހި ރައްޔިތުންގެ ޑިމޮކްރެޓިކް ޕާޓީގެ ރައީސް މުޙައްމަދު ނަޝީދު މޫންލައިޓް މަޖައްލާގައި ލިޔުއްވާފައިވާ އާރޓިކަލްގައި އެމްނިކުފާނު ދިވެހިރާއްޖެ އާއި މެދު ކުރައްވާ ތަސައްވަރު ވަނީ ބަޔާން ކުރައްވާފައެވެ. ބަލިވީމައި ހިލޭ ބޭސް ފަރުވާ ކުރުމާއި ރައްޔިތުންނައް ބޯހިޔާވަހިކަން ފޯރުކޮށްދީ ރަށްރަށުގެ ނަރުދަމާ އެޅުމުގެ ގިނަ މަޝްރޫތަކެއް އެމަނިކުފާނުގެ3އަހަރުގެ ވެރިކަމުގައި ވަނީ ނުހަނު އަވަހަށް ހިންގާ އަމަލީ ސިފަ ގެންނަވާފައެވެ.\nދަތުރު ފަތުރުގެ ނިޒާމަކުން ކުދި ރައްތަކުގައި ދިރިއުޅެމުންދާ ރައްޔިތުން އަތޮޅުގެ ހުރިހާ ރަށަކާ ގުޅާލުމުގެ އަމަލީ މަސައްކަތް ނޮވެމްބަރު 2008ގެ 12ވަނަ ދުވަހު ފެއްޓިގެން ގޮސް ނުހަނު އަވަހަށް މުޅި ރާއްޖެ ދަތުރު ފަތުރުގެ ނިޒާމަކުން ގުޅުވާލިއެވެ. ރައީސް ނަޝީދުގެ ތަސައްވަރުގައި ދިވެހި ޓޫރިޒަމްގެ ސިނާއަތް އަދިވެސް އިތުރައް ތަރއްގީކުރެވޭނެއެވެ. އެގޮތުން ދައުލަތަށް ލިބޭ އަމްދަނީ 20ބިލިއަން ރުފިޔާއަށް އިތުރު ކުރެވޭނެ އަމާޒެއް ހިފަން އެބަޖެހެއެވެ.\n20 ބިލިއަންގެ އާމްދަނީއެއް ހޯދުމަށް5މިލިއަން ޓޫރިސްޓުން ރާއްޖެ އައިސް އެކި އެކި ޙިދުމަތްތައް މާލެއިންނާއި ރިސޯޓުތަކުން ހޯދަން ޖެހޭނެއެވެ. ނަމަވެސް ޓޫރިސްޓުން ރާއްޖެ ގެނެއުމަށް ރާއްޖޭގެ ވެރިކަމުގެ ފަރާތުން އަދުލު އިންސާފާއި އަމަންއަމާންކަން ޤައުމުގައި ގާއިމް ކޮށް ދީނީގޮތުން ހައްދުފަހަނަ އަޅާފައިވާ ހަރަކާތްތަކާއި ދެކޮޅައް މަސައްކަތްކޮށް އިސްލާހުކުރަން ޖެހޭކަމުގައި ލިޔުއްވާފައެވެ.


ދީން | Vaikaradhoolive ދީން – Vaikaradhoolive\nއައްޝައިޚު މުޙައްމަދު ސިނާން ﷲ ސުބުޙާނަހޫ ވަތަޢާލާ ވަނީ އެއިލާހުގެ ޛާތުފުޅައިގެން ހުރިހާ ތަނެއްގައި ކަމަށް ޤަބޫލުކުރާމީހާ އެޤަބޫލުކުރަނީ ﷲ ހުރިހާ ހަޑިތަނެއްގައިވެސް ވާނޭކަމަށެވެ. ކުނިވަސްދުވާ ހަޑިމުޑުދާރު ...\nލިޔުނީ: އައްޝައިޙު ޢަބްދުއްރަޙީމް ބިން މުޙައްމަދު\nމެއި 31, 2019\nމާތް ނަބިއްޔާ ޞައްލަالله ޢަލައިހި ވަސައްލަމަ ޅަ ފަތުގައި މަންމަގެ އުނގުގައި އޮވެ ތުއްތު ހާލަތުގައި ވާހަކަ ދެއްކި ތިންކުދިންގެ ޚަބަރު ދެއްވަމުން ޙަދީޘްކުރެއްވި ބަސްފުޅުގެ މާނައިގައިވެއެވެ. ޅަފަތުގެ ދާނުގައި ...\nއަބޫ ޛައްރު ރަޟިޔަﷲ ޢަންހު ރިވާކުރެއްވިއެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ބަނީ އިސްރާއީލު ބާގައިގެ އަޅުކަންކުރާ މީހަކު އަޅުވެރިވެ އޭނާގެ މުންނާރުގައި ފަސްދޮޅަސް އަހަރުވަންދެން ...\nއަހަރެންގެ މަންމަ އަހަރެންގެ މަރުވެފައިވާ މަސްގަނޑު ކައިރީ ހުރެ ރޮނީއެވެ. ގިސްލަ ގިސްލާފައެވެ. މަންމަ އެރޮނީ އަހަރެން މަރުވުމުންނެވެ. މަންމަގެ އެންމެ ހަނގު ފިރިހެންދަރިފުޅެވެ. އަހަރެން މަރުވީ ...\nޖޫން 28, 2019\nޢަބްދުއްރަޙީމް ޛައިލުއް ތަބަޤާތިލް ޙަނާބިލާގައި އިމާމު އިބުނު ރަޖަބު ރަޙިމަހުﷲ ޤާޟީ އަބޫބަކުރު މުޙައްމަދު ބިން އަބްދުލްބާޤީ އަލްއަންޞާރީ އަލްބައްޒާޒުގެ ސިޔަރަތުގައި ލިޔުއްވާފައިވެއެވެ. އެކަލޭގެފާނު ވިދާޅުވިއެވެ. “އަހަރެން ...\nޝެއިޚު އުޘައިމީން ރަޙިމަހުﷲ އާއި ސުވާލުކުރެވުނެވެ. ޖަމާޢަތުގައި ނަމާދުކުރަނިކޮށް ޖަމާޢަތުގެ ސަފެއްގެ ކުރިމަތިން ހިނގާފައި ދިޔުން ހުއްދަވާނެ ހެއްޔެވެ؟ ޝެއިޚު ރަޙިމަހުﷲ ޖަވާބުދެއްވިއެވެ. ” ޢިލްމުވެރިން ވަނީ ...\nޢިލްމުވެރިންގެ ޒިކުރާކޮށް އެބޭކަލުންގެ ޢިލްމުތަކުން ފައިދާ ލިބިގަތުމަކީ އަޅުގަނޑުމެންގެ މައްޗަށް އޮތް މުހިންމު ވާޖިބެއްމެއެވެ. އެގޮތުން މި ހުށައަޅާލެވެނީ ޝެއިޚުލް އިސްލާމް އިބުނު ތައިމިއްޔާގެ ދަރިވަރެއްކަމަށްވާ ބޮޑު ...\nޖެނުއަރީ 18, 2019\nއަހަރެން ތިބާއަށް ކިޔައިދޭން މިއުޅެނީ އަހަރެންގެ ވާހަކައެވެ. ދުނިޔޭގެ ޙަޔާތް ހޭދަކުރަމުން ދިޔަގޮތުގެ ވާހަކައެވެ. ޙަޔާތުގެ އަގުހުރި ވަގުތުތައް އިސްރާފުވެގެން ދިޔަ ގޮތުގެވާހަކައެވެ. އަހަރެންނަކީ ގޯސްމީހަކީމެއްނޫނެވެ. މިއީ ...\nހަނދާދިމާއަށް އެބައިމީހުން ވައްވައްޖަހައެވެ. أبو عبد الله الضهي ނަވާރަސަތޭކަ ހަތްދިހަ އަށްވަނަ އަހަރު އެމެރިކާގެ ލިޔުންތެރިޔެއްކަމަށްވާ މައިކަލް އެޗް.ހާރޓު އޭނާގެ ފޮތެއްކަމަށްވާ ދަ ހަންޑްރެޑް : ...\nއިސްލާމުން 73 ބަޔަށް ބައިވެ، އަހުލުއްސުންނާ ފިޔަވައި ހުރިހާ އެންމެން ވަނީ ނަރަކައިގައި ކަމަށް ނަބިއްޔާ ޙަދީޘްކުރައްވާފައިވެއެވެ. އެހެންކަމުން އެބައިމީހުންނަކީ ކޮންބައެއްކަން ހޯދައި އަޅުގަނޑުމެން އެމީހުންގެ ތެރެއިން ...